'અમે રચ્યું હતું ''ઐતિહાસિક અભિનય''નું પ્રકરણ!!' - Abhiyaan\n‘અમે રચ્યું હતું ”ઐતિહાસિક અભિનય”નું પ્રકરણ!!’\nક્રાંતિકથા ક્યાં, ક્યારેય સમાપ્ત થતી હોય છે?\nBy maharshi on March 15, 2018\nભગતસિંહના ખોળામાં શચીન્દ્ર. મેં પણ થોડોક ચહેરો બદલાવ્યો! ચહેરા પર પાવડર અને ઊંચી એડીના ચંપલ! રાજગુરુ અમારા ‘નોકર’ તરીકે હાજર હતો, પણ કમર પર પિસ્તોલ લટકાવી રાખી હતી. કોણ જાણે, ક્યારે બ્રિટિશ પોલીસનો સામનો કરવો પડે!\nલખનૌથી કલકત્તાની આ ટ્રેન સફર કેવી જોખમી હતી! ખબર પડે તો ત્રણેના શરીરને વીંધી નાખવા પોલીસ તત્પર હતી. આમ બન્યું હોત તો દેશને ઈન્કિલાબી ફાંસીવીર ભગતસિંહની પહેચાન થઈ શકી હોત ખરી?\nભગવતીચરણ કલકત્તા જ હતા. સુશીલાદીદીએ તેમને સાચવ્યા હતા. ભગતસિંહે સુશીલાદીદીને તાર કર્યોઃ ‘ભાઈની સાથે આવી રહી છુંઃ દુર્ગા.’ ભગવતીને નવાઈ લાગી. સુશીલાદીદી પણ સમજી ન શક્યા. કોણ ‘ભાઈ’ અને કોણ ‘દુર્ગા’?\nસ્ટેશન પર જઈને જોયું તો- ભગતસિંહ અને દુર્ગાભાભી! ભગવતીચરણ ભાવવિભોર બની ગયા. ભર્યા અવાજે કહ્યંુઃ ‘દુર્ગા, આજે હું તને સમજી શક્યો!’\nદુર્ગાભાભીના- એ પછીના દિવસો- તેમના જ શબ્દોમાં સાંભળી રહ્યો હતોઃ\n‘દિલ્હી એસેમ્બલી બોમ્બ કેસમાં ભગતસિંહ-રાજગુરુ-સુખદેવને ફાંસીની સજા ફરમાવી દેવામાં આવી હતી. સાથી-પતિ ભગવતીચરણ રહ્યા નહોતા. હવે મારે શું કરવું? સુખદેવ અને વૈશમ્પાયનની સાથે હું મુંબઈ પહોંચી. વૉરંટ તો પાછળ હતું જ. ત્રણ-ચાર વર્ષનો શચીન્દ્ર સાથે. મુંબઈમાં કેટલાક ક્રાંતિકારોએ સાથે મળીને અંગ્રેજ પોલીસ કમિશનર હેલીનો વધ કરવાની યોજના ઘડી કાઢી. તેમાં એક પૃથ્વીસિંહ આઝાદ પણ હતા. ચંદ્રશેખર આઝાદને તેના વિશે ઊંચો અભિપ્રાય નહોતો. (પછીથી પૃથ્વીસિંહ ગાંધીના શરણે ગયા, સાબરમતી આશ્રમમાં રહ્યા, મીરાબેન સાથેનો તેમનો પ્રેમ જાણીતી ઘટના છે. આઝાદી પછી સામ્યવાદી પક્ષ તરફથી ચૂંટણી પણ લડ્યા હતા. ભાવનગરમાં તેમનો નિવાસ હતો.)\nતે દિવસોમાં બાબારાવ સાવરકર (વિ.દા. સાવરકરના ભાઈ) શાંતાક્રુઝમાં રહેતા હતા. મેં શચીન્દ્ર તેને સોંપ્યો. યોજના માટે તેમણે મને એકસો રૃપિયા આપ્યા… પૃથ્વીસિંહનો સ્વભાવ વિચિત્ર હતો. સુખદેવ અને હું તેમની સાથે રાતે આઠ વાગે મલબાર હિલમાં આવેલા, પોલીસ કમિશનર હેલીના બંગલા પાસે પહોંચ્યા. પોલીસનો ત્યાં કડક પહેરો હતો. લેમિંગ્ટન રોડ પર અમે અમારી કારમાં રખડતાં રહ્યાં. ત્યાં ચાર અંગ્રેજ સાર્જન્ટો દેખાયા! પૃથ્વીસિંહે કહ્યુંઃ ‘શૂટ!’ મેં પિસ્તોલ ચલાવી. બે ગોરા અને એક મેડમ તેમાં ઝપટમાં આવી ગયા… પછી અમે ભાગ્યાં. આઝાદ ભઈયા ગુસ્સામાં. તેમણે કહ્યુંઃ ભાભી, આવું બાલિશ કામ કેમ કર્યું? પૃથ્વીસિંહને કોણે કહ્યું હતું કે આવી સૂચના આપે?\nપછી તો લેમિંગ્ટન-કેસ ચાલ્યો. પૃથ્વીસિંહ ગુજરાત તરફ ચાલ્યા ગયા હતા. કેસ ચાલ્યો, પોલીસે પકડી તો સ્તબ્ધઃ ‘આ દૂર્બળદેહી મહિલાએ ગોળી ચલાવી હતી?’ (મેં ગુજરાતી મહિલાનું શારદાબહેન નામ રાખ્યું હતું!) નજરકેદ કરવામાં આવી. પુત્રને ક્રાંતિસાથીઓએ ઉછેર્યો…\nસ્વતંત્રતા પ્રાપ્તિ પછી દુર્ગાભાભી ગાઝિયાબાદ રહ્યાં. ૧૯૮૩માં ગાઝિયાબાદથી લખનૌ. લખનૌમાં એક શાળા ચલાવી.\nભગવતી ચરણ- દુર્ગાભાભીનું આદર્શ ક્રાંતિદંપતી હતું. ૧૯૦૪ના જુલાઈમાં ભગવતીચરણ અને દુર્ગાભાભી ૧૯૦૭ની ૭ ઑક્ટોબરે જન્મ્યાં હતાં. દુર્ગાની માતા યમુના દસ મહિનાની દુર્ગાને છોડીને સ્વર્ગવાસી થયાં હતાં. પિતા બાંકેબિહારીએ માસૂમ પુત્રીને સાચવવા બીજા લગ્ન કર્યાં. સૌ અલ્હાબાદ રહેતાં. ફોઈબાએ દુર્ગાને સાચવી. ૧૯૧૯માં ભગવતીચરણ-દુર્ગાનાં લગ્ન થયાં. લાહોરના ૧પ-૧૬ વર્ષનાં ભગવતી. લગ્ન થયાં પછી પતિએ કહ્યું કે હવે વધુ ભણવાનું શરૃ કરજે. પિતા (સસરા) રાયબહાદુર, ભગવતી તો સ્વાધીન મિજાજનાં. ઘર છોડીને દુર્ગાભાભી સાથે નીકળી ગયા.\nપછીનાં સાહસોની તો પરંપરા!\nમુંબઈ- ઘટના પછી તેમનાં બંને મકાનો સરકારે જપ્ત કરી લીધાં. ગૃહહીન, આશ્રયવિહોણી જિંદગી! સગાંવહાલાંઓએ મોં ફેરવી લીધું. જેઠે ફરમાવ્યું કે ભાઈ (ભગવતી) મૃત્યુ પામ્યો, કરજ બાકી છે! કાનપુરથી દુર્ગાદેવી અલ્હાબાદ આવ્યાં. પિતા સંન્યાસી થઈ ગયા હતા, તેમની ભાળ ન મળી. પુરુષોત્તમદાસ ટંડનને ત્યાં રહી. ત્યાંથી દિલ્હી. ત્યાં જ ખબર પડી કે આલ્ફ્રેડ પાર્કમાં ‘ભઈયા’ (ચંદ્રશેખર) પોલીસ સંઘર્ષમાં માર્યા ગયા છે. આ તો આકાશ ફાટ્યું! આઝાદ સમગ્ર ક્રાંતિમંડળીના\nવટવૃક્ષ હતા. દુર્ગાભાભી પકડાયાં નહોતાં એટલે બધે પોલીસ તેમની પાછળ હતી. દિલ્હીથી હરિદ્વાર સુધી પગપાળા મુસાફરી કરવી પડી! પુત્ર શચીન્દ્ર અચ્યુત પટવર્ધનને ત્યાં રહેતો હતો. હરિદ્વારથી લાહોર જઈને પોલીસ સમક્ષ નિવેદન આપ્યું; ગિરફ્તાર કરવી જ હોય તો લો, આ રહી હું!! પોલીસ અફસર જેકિલ્સે કહ્યંુઃ તમારી ક્રાંતિમંડળીની બધી વિગતો પૂરી પાડો. દુર્ગાભાભી કહે કે તમારી પાસે દસ્તાવેજો હોય તો તેના આધારે મુકદ્દમો કરો ને?\nદુર્ગાભાભીને ૧પ દિવસ રિમાન્ડ પર રાખવામાં આવ્યાં. જેલમાં દાદાભાઈ નવરોજીની પૌત્રી ખુરશીદ નવરોજી, લાહોરની જુત્સી, પાર્વતીદેવી,\nસત્યવતીદેવી… બધાં મળ્યાં! કહે, ‘અમે તો માનતા હતાં કે દુર્ગાભાભી કેવી ખૂંખાર મહિલા હશે! આ તો દૂબળીપાતળી મહિલા છે!!\nદુર્ગાભાભીને કોઈ સરકારે પદ્મભૂષણ કે ભારતરત્નથી નવાજિત કેમ નહીં કર્યાં હોય?\nએ એક મહત્ત્વની અને યાદ રાખવા જેવી ક્રાંતિ-સંસ્કૃતિ હતી, જેમાં દરેક કાંતિકારોના પાલન-પોષણ અને સ્નેહની જવાબદારી મમતામયી સ્ત્રીઓએ સંભાળી હતી! શરદચંદ્ર ચટ્ટોપાધ્યાયની ‘પથેર દાબી’ (આપણે ત્યાં તેના અનુવાદો ‘પથેર દાબી’, ‘પથના દાવેદાર’ ‘અપૂર્વ ભારતી’ વગેરે નામે ઘણાં વર્ષો પૂર્વે થયેલા. બચુભાઈ શુકલ, નગીનદાસ સોની, શ્રીકાંત ત્રિવેદી અને બીજા ઘણાએ આ અનુવાદો કર્યા હતા.) માં સવ્યસાચી નામે એક પ્રખર ક્રાંતિકારનું અદ્ભુત પાત્ર છે, તેનો ધધકતો ક્રાંતિ-અગ્નિ, વિચાર અને જીવનને સાચવનારી મહિલાનું સુંદર પાત્ર શરદબાબુએ આલેખ્યું છે. દરેક ક્રાંતિકારોના મહાન આદર્શને પ્રેરણા આપવા ‘ભગિની’ ‘ભાભી’ અને ‘દીદી’ હોય જ એ પણ આપણા ઇતિહાસનો અછૂતો રહી ગયેલો અધ્યાય છે.\nસરદાર ભગતસિંહ અને તેના સાથીદારોની અન્નપૂર્ણા સરસ્વતીઓ હતી સુશીલાદીદી અને દુર્ગાભાભી.\nદુર્ગાભાભીએ ભાગ્યે જ પોતાનું મોં ખોલ્યું છે. છેક હમણાં સુધી તેઓ આપણી વચ્ચે હતાં, એક શાળા ચલાવતાં. ક્યારેક સ્મરણ ગઠરિયા ખોલતાં તો બલિદાની જિંદગીની લાંબી સફરનો અહેસાસ થઈ આવે! અગાઉના લેખમાં મેં તેમની મુલાકાતનું વર્ણન કર્યું છે, એ દિવસોમાં (૧૯૬૮) તેમણે એક લેખ પણ લખ્યો હતો. તે સમયે ‘રાષ્ટ્રધર્મ’ અને ‘પાંચજન્ય’ના વિશેષાંકો વચનેશ ત્રિપાઠીની કલમે ક્રાંતિ-કથા કહેતા. વચનેશજી પોતે પણ અગાઉ ક્રાંતિમંડળીમાં હતા. તેમણે સંપાદિત કરેલો ‘પાંચજન્ય’ના વિશેષાંકમાં દુર્ગાભાભીનો લેખ છેઃ ‘ભગતસિંહની સ્મૃતિ મેં’. તેના કેટલાક અંશ ઐતિહાસિક મૂલ્ય ધરાવે છે.\nલખે છે દુર્ગાભાભી ઃ\n‘૧૯ર૧નું કોંગ્રેસનું આંદોલન લોકોનાં જીવનનો એક વળાંક બની ગયું. એ સમયનો વિદ્યાર્થી વધારે સ્વાભિમાની અને ચિંતનશીલ હતો. આંદોલનમાં તેવા છાત્રો કૂદી પડ્યા. આંદોલન તો કોંગ્રેસે પાછું ખેંચી લીધું. ચોરી ચૌરાના નિમિત્તે, પણ લાહોરના યુવકો પાછા વળ્યા નહીં. સંખ્યામાં તો તેઓ માંડ રપ-૩૦ વિદ્યાર્થી હતા, પણ ‘આઝાદી યા મોત’ના સંકલ્પમાં અટલ રહ્યા. ક્રમશઃ ક્રાંતિ માટે સક્રિય લોકોની સંખ્યા પણ વધી. આ પૂર્વે પંજાબમાં ક્રાંતિકારી દળની શાખાઓ ભાગ્યે જ હતી. એકાદ ક્રાંતિકાર પ્રવૃત્તિ કરે. આ સમયે એવું ન બન્યું. સંયુક્ત પ્રાંત સુધી વિચારને વેગ મળ્યો. પંજાબમાં સંગઠન મજબૂત બની ગયું. ભાવાત્મક કવિતાઓ, લેખો, ભાષણો, નાટકોનો દોર ચાલ્યો. લાહોરનાં ત્રણ સ્થાનો- પંજાબ નેશનલ કૉલેજ, પરી મહેલ અને ખાદી ભંડાર ક્રાંતિ પ્રવૃત્તિનાં સ્થાનકો બની ગયાં. બધા એકઠા થાય, ચર્ચા કરે. કોઈ ઠીક સમય પર ભોજન પણ ન લે. મેલાં-ફાટેલાં કપડાં! પહેલીવાર ભગતને મળી તો તેના જૂતાં પણ રિપેર કરેલા હતાં!\nભગતનું ગામ શહેર (લાહોર)થી દૂર નહોતું. ક્યારેક તે જઈ આવે. પિતા સરદાર કિશનસિંહને શંકા હતી કે પુત્ર નવા રસ્તે છે. શોધવા પણ નીકળે પછી દાઢી પર હાથ ફેરવતાં ખુશીપૂર્વક બોલે ઃ ચલો, આજ ભી વો નહીં મિલા! તેને માટે એક સરદાર કન્યા પણ શોધી રાખી હતી. પિતા તો ગુસ્સો કરે એટલે માને કહી દીધું હતું કે મારાં લગન તો નક્કી થઈ ગયાં છે, હવે છોકરી શોધવાની ચિંતા ના કરે…’\n‘કોણ છે એ દુલ્હન?’ મા પૂછતી.\nભગતસિંહ જવાબ વાળતો; છે એકદમ ગૌરવવંતી. માતાને ક્યાં ખબર કે બલિદાન તેની પ્રિયતમા હતી. તેને માટે ‘રંગ દે બસંતી…’ ગીત બધાં એકત્ર થઈને ગાતા યે ખરા! ર૩ વર્ષનો ભગતસિંહ ભાવુક હૃદય ધરાવતો, ચિંતનની તેની વિશાળ દુનિયા હતી, કોઈ પણ ઘટનાને તે સમયપથ પરના એક નિર્ણાયક વળાંકની સાથે જોડતો. સમગ્ર અધ્યયન તેની વિશેષતા હતી. લાહોરમાં બ્રિટિશ ગુપ્તચર તંત્ર સાવધાન બની ગયું હતું. અમે જ્યાં એકત્ર થઈએ ત્યાં પડછાયાની જેમ ગુપ્તચર પોલીસ હાજર હોય.\nક્રાંતિપથ પર પ્રણયનાં ફૂલ.દુર્ગાભાભીવિષ્ણુ પંડ્યાસરદાર ભગતસિંહ


બનાસકાંઠા: વાવના કુડાળીયા ગામે વીજળી પડતા 120 જેટલા ઘેટા બકરાઓના મોત:પંથકમાં ચકચાર\nપશુપાલક પર આભ ફાટ્યું;વરસાદી આફતથી ભારે નુકશાન\nબનાસકાંઠા જિલ્લાના વાવના કુડાળીયા ગામમાં વિજળી પડતા 20 જેટલા ઘેટા બકરાઓના મોત થતા પંથકમાં ચકચાર મચી છે. બનાસકાંઠામાં છેલ્લા ત્રણ દિવસ અનેક જગ્યાએ વરસાદ પડી રહ્યો છે ક્યાંક વાવઝોડા અને પવન સાથે પડી રહેલા વરસાદને કારણે વૃક્ષો પણ ધરાશાઇ થવાની ઘટનાઓ બની હતી.\nમળતી વિગત મુજબ વીજળી પડવાને કારણે વાવના કુડાળીયા ગામે રબારી વાલાભાઇ સેધાભાઇની બકરીઓના મોત થવાની ઘટના સામે આવી હતી. પશુપાલક પર આભ ફાટ્યું હતું. અને પશુપાલકમાંથી જ રોજગારી મેળવતા રબારી વાલાભાઇ સોધાસાભઇ નોઘારા થઇ ગયા હતા. કુદરતી આફતને કારણે 120 જેટલા ઘેટા-બકરાઓના મોત થયા છે.\nછેલ્લા બે દિવસથી વાયુ વાવાઝોડાની અસરને પગલે બનાસકાંઠા, સાબરકાંઠા, સહિત પાટણમાં પણ જોરદાર પવન સાથે વરસાદ પડી રહ્યો છે. મંગળવારે બનાસકાંઠા જિલ્લાના પાલનપુર 1.6 ઇંચ જ્યારે સૌથી વધુ દાંતામાં 2.08 ઇંચ જેટલો વરસાદ પડ્યો હતો. અંબાજીમાં પણ બુધવારે સાંજે જોરદાર વરસાદ પડી રહ્યો હતો. વરસાદી આફતમાં પશુપાલકોને ભારે નુકશાન થઇ રહ્યું છે.\nભ્રષ્ટ્રાચાર સામે તવાઈ :મોદી સરકારે 15 ઓફિસરોને પાણીચું પકડાવ્યું :સિનિયર અધિકારીઓને ફરજીયાત નિવૃત કરી દીધા access_time 12:00 am IST\nઆમને સમાને access_time 3:31 pm IST\nયાજ્ઞીક રોડ ઉપર જગ્યા રોકાણ શાખા ત્રાટકી access_time 3:35 pm IST


પનામા પેપર્સ: PM નવાઝથી એશ-અમિતાભ સુધી, કોઇ ન બચી શક્યું | Panama papers scandal involves Pakistan PM Nawaz Sharif, Amitabh Bachchan - Gujarati Oneindia\n| Updated: Friday, April 21, 2017, 11:12 [IST]\nપાકિસ્તાન ના વડાપ્રધાન નવાઝ શરીફ ને ગુરૂવારે પાકિસ્તાનની સુપ્રીમ કોર્ટે પનામા પેપર્સ મામલે મોટી રાહત આપી હતી. હવે પીએમ નવાઝ શરીફની ખુરશી તો નહીં જાય, પરંતુ તેમની બીજી વાર ચકાસણી કરવામાં આવશે. આ મામલો આમ તો વર્ષ 2016નો છે, જ્યારે પનામાની એક લીગલ ફર્મ મોસૈક ફોંસેકાના 10 લાખથી પણ વધુ સિક્રેટ ડૉક્યૂમેન્ટ્સ લીક થઇ ગયા હતા. આ પેપર્સમાં દુનિયાના એવા લોકોના નામ સામે આવ્યા જેઓ ટેક્સ ચોરી માં હોંશિયાર છે. દુનિયાની ઘણી મોટી અને લોકપ્રિય હસતીઓના નામ સામે આવતાં આ મામલો ચર્ચાનું કેન્દ્ર બન્યો. આ અંગે જોડાયેલા કેટલાક તથ્યો અને આ પેપર્સમાં પીએમ નવાઝ સિવાય કોનું-કોનું નામ છે એ અંગે માહિતી મેળવો અહીં.\nશું છે મોસૈક ફોંસેકા અને પનામા પેપર્સ\nપનામાની મોસૈકા કંપની દુનિયામાં સૌથી ગુપ્ત રીતે કામ કરવા માટે પ્રખ્યાત છે. આ એક એવી કંપની છે, જેની મદદ દુનિયાના કેટલાક લોકો માત્ર એટલા માટે કરે છે કે જેથી તેમણે ટેક્સ ન આપવો પડે અથવા તો ઓછો ટેક્સ આપવો પડે. આ કંપનીના 10 લાખ સિક્રેટ ડૉક્યૂમેન્ટ્સમાંથી એ લોકોની જાણકારી સામે આવી છે, જે આ રીતે ટેક્સ ચોરી કરતા હોય છે. આ લિક થયેલા ડૉક્યૂમેન્ટ્સના ઇન્વેસ્ટિગેશનને 'પનામા પ્રોજેક્ટ' નામ આપવામાં આવ્યું અને આ ડૉક્યૂમેન્ટ્સને 'પનામા પેપર્સ' નામ આપવામાં આવ્યું. આ ડૉક્યૂમેન્ટ્સની તપાસ ઇન્ટરનેશનલ કોનસોર્ટિયમ ઓફ ઇન્વેસ્ટિગેટિવ જર્નલિસ્ટ્સ એટલે કે આઇસીઆઇજે તરફથી કરવામાં આવી હતી.\nબે લાખ કંપીનઓ સાથે જોડાયેલી છે મૌસેક ફોંસેકા\nપનામા પેપર્સની તપાસમાં સામે આવ્યું કે, આ કંપની દુનિયાભરની ઓછામાં ઓછી2લાખ કંપનીઓ સાથે જોડાયેલી છે. આ કંપનીઓ તેની એજન્ટ તરીકે કામ કરે છે અને પૈસા ભેગા કરે છે. અનેક જાતની તપાસ અને ચકાસણી પછી પણ એ સ્પષ્ટ નથી થઇ શક્યું કે આ2લાખ કંપનીઓના માલિક કોણ છે. જો કે, એક વાત ચોક્કસ સ્પષ્ટ થઇ, આ2લાખમાંથી સૌથી વધુ કંપનીઓ ચીન અને હોંગકોંગમાં સ્થિત છે. અહેવાલો અનુસાર, સ્વિટઝર્લેન્ડ અને હોંગકોંગ એવા દેશ હતા, જ્યાં પૈસા જમા કરવા સૌથી વધુ સુરક્ષિત હતા. ત્યાર બાદ પનામાનું નામ આવતું.\nકઇ રીતે થાય છે ચોરી?\nવિદેશી કંપનીઓ આવા દેશો, જેમ કે પનામા, ત્યાં સ્થાયી છે, પરંતુ તે પોતાના દેશના ટેક્સ નિયમોને જ અનુસરે છે. આવી કંપનીઓએ વિદેશમાં પોતાના દેશ કરતાં ઓછો ટેક્સ આપવાનો રહે છે.\nઅમિતાભ બચ્ચન અને ઐશ્વર્યા રાય\nઅમિતાભ બચ્ચનને ચાર વિદેશી શિપિંગ કંપનીઓ, જેમાંથી એક બ્રિટિશ વર્જિન આઇલેન્ડ અને ત્રણ બહમાસની છે, તેના નિયામક બનાવવામાં આવ્યા હતા. આ કંપનીઓની સ્થાપના વર્ષ 1993માં થઇ હતી. ડૉક્યૂમેન્ટ્સ અનુસાર આ કંપનીઓની ઑર્થોરાઇઝ્ડ મૂડી 5000 અમેરિકન ડૉલરથી લઇને 50,000 અમેરિકન ડૉલર હતી, પરંતુ લેણ-દેણ અનેક મિલિયન ડૉલર્સનું કરવામાં આવ્યું.\nઐશ્વર્યા રાય બચ્ચન, તેમના સ્વર્ગીય પિતા કૃષ્ણ રાય, તેમની માતા વૃંદા રાય તથા ભાઇ આદિત્ય રાયને વર્ષ 2005માં બ્રિટિશ વર્જિન આઇલેન્ડમાં એમિક પાર્ટનર્સ લિમિટેડ નામક કંપનીના ડાયરેક્ટર્સ બનાવવામાં આવ્યા હતા. વર્ષ 2008માં આ કંપની બંધ થઇ એ પહેલાં એશનું સ્ટેટસ કંપનીમાં શેર હોલ્ડર તરીકેનું હતું.\nકે.પી.સિંહ અને સમીર ગહલૌત\nડીએલએફના માલિક કે.પી.સિંહે પણ વર્જિન આઇલેન્ડમાં વર્ષ 2012માં એક સંપત્તિ ખરીદી હતી, જેમાં તેમના પત્ની ઇંદ્રા કે.પી. સિંહ કો-શેરહોલ્ડર હતા. ત્યાર બાદ વર્ષ 2012માં તેમના પુત્ર રાજીવ સિંહ અને પુત્રી પિયા સિંહે વધુ બે કંપનીઓની શરૂઆત કરી હતી. આ પરિવારના ત્રણ વિદેશી વેન્ચર્સની સંપત્તિ કુલ 10 મિલિયન ડૉલર છે.\nતો બીજી બાજુ ઇન્ડિયા બુલ્સના માલિક સમીર ગહલૌતની લંડનની સંપત્તિ અંગેની જાણકારી મળી છે, જે તેમના પરિવારના નામે છે. આ ડૉક્યૂમેન્ટ્સ અનુસાર સમીર પાસે દિલ્હી, કરનાલ, ન્યૂ જર્સી, બહમાસ અને યૂકેમાં પણ પ્રોપર્ટી છે. આ તમામ પ્રોપર્ટી એસ.જી.ગ્રુપ્સ ઓફ ટ્રસ્ટના નામે છે, જેની શરૂઆત વર્ષ 2012માં કરવામાં આવી હતી.\nગદ્દાફીથી માંડીને અસદ સુધી સૌનું નામ\nઆ ડૉક્યૂમેન્ટ્સમાં પ્રાપ્ત માહિતી અનુસાર 72 દેશોના વર્તમાન કે પૂર્વ રાષ્ટ્રાધ્યક્ષોના તાર પણ આ કંપની સાથે જોડાયેલાં છે. આમાં ઘણા ભૂતપૂર્વ તાનાશાહીઓના નામનો પણ સમાવેશ થાય છે, જેમની પર પોતાનો જ દેશ લૂંટવાનો આરોપ પણ છે. આ ડૉક્યૂમેન્ટ્સમાં ઇજિપ્તના ભૂતપૂર્વ તાનાશાહ હોસ્ની મુબારક, લીબિયાના પૂર્વ શાસક મુઅમ્મર ગદ્દાફી અને સીરિયાના રાષ્ટ્રપતિ બશર અલ અસદના નામો પણ બહાર આવ્યા છે. આ સૌના પરિવાર અને તેમના સહયોગીઓ સાથે જોડાયેલી કંપનીઓની ગુપ્ત જાણકારી પણ સામે આવી છે.\nઆ ડૉક્યૂમેન્ટ્સ થકી અબજો ડૉલરની હેરાફેરીના એક રેકેટ અંગે પણ જાણકારી મળી, જેનો સંબંધ રશિયન બેંક સાથે છે. રાષ્ટ્રપતિ પુતિન બ્લાદીમિરના નજીકના સહયોગીઓ આ બેંક સાથે જોડાયેલા છે. આ બેંકનું નામ છે, બેંક ઓફ રશિયા. યૂક્રેન સંકટ બાદ અમેરિકા તથા યુરોપિયન યૂનિયને આ બેંક પર પ્રતિબંધ મૂક્યો હતો. આ ડૉક્યૂમેન્ટ્સ થકી પહેલી વાર એ જાણકારી બહાર આવી કે, આ બેંક કઇ રીતે કામ કરતી હતી. આ બેંક વિદેશમાં સ્થિત કંપનીઓ થકી પૈસા લગાવે છે. આવી કંપનીઓમાંની બે કંપનીઓ અધિકૃત રીતે જેના નામે છે, તે રાષ્ટ્રપતિ પુતિનના સૌથી નજીકના મિત્ર મનાય છે. તેમનું નામ છે સર્ગેઇ રોલ્ડૂગિન, જેઓ સગીર વયના હતા ત્યારથી પુતિનના મિત્ર છે તથા પુતિનની પુત્રી મારિયાના ગોડ ફાધર પણ છે.\nનવાઝ શરીફની વધી મુશ્કેલીઓ\nપનામા પેપર્સમાં આઇસલેન્ડના વડાપ્રધાન સિગ્મંડર ડાવિયોના પરિવારનું નામ પણ સામે આવ્યું હતું, ત્યાર બાદ તેમણે રાજીનામું આપી દીધું હતું. આ ઘટના બાદ નવાઝ શરીફની મુસીબતો વધી ગઇ. વિપક્ષી નેતાઓ, જેમાં ક્રિકેટરમાંથી રાજનેતા બનેલ ઇમરાન ખાનનું નામ સૌથી આગળ છે, તેમણે આરોપ લગાવ્યો કે ફંડ સાથે જોડાયેલા કોઇ પણ કાગળિયા ઉપલબ્ધ નથી. સાથે જ તેમણે નવાઝ સામે પડકાર ફેંકતા કહ્યું હતું કે, તેઓ એ વાત સાબિત કરે કે તેમણે આ પૈસા મની લોન્ડ્રિંગ દ્વારા નથી કમાયા.\npanama papers pm pakistan nawaz sharif amitabh bachchan aishwarya rai tax evasion પનામા પેપર વડાપ્રધાન પાકિસ્તાન નવાઝ શરીફ અમિતાભ બચ્ચન ઐશ્વર્યા રાય ટેક્સ ચોરી\nPanama papers scandal involves Pakistan PM Nawaz Sharif, Amitabh Bachchan.


સ્વર્ગથી બનીને આવે છે આ5નામ રાશિ વાળા લોકોની જોડીઓ, બને છે એક સાચા જીવનસાથી...\nPosted on 10:33 am July 3, 2019 Author Aryan PatelComments Off on સ્વર્ગથી બનીને આવે છે આ5નામ રાશિ વાળા લોકોની જોડીઓ, બને છે એક સાચા જીવનસાથી…\nતમે મોટાભાગે લોકોને એ કહેતા સાંભળ્યું હશે કે જોડીઓ ભગવાન ઉપરથી એટલે કે સ્વર્ગથી બનાવીને મોકલે છે અને જમીન એટલે કે ધરતી પાર આ જોડીઓને માત્ર એક બીજા સાથે મળવાનું જ હોય છે. એવામાં ઘણીવાર તો ઇન્સાનને પોતાની પસન્દગી અનુસાર જીવનસાથી મળી જાતો હોય છે, જ્યારે ઘણીવાર એવું પણ બને છે કે પોતાનો સાચો પ્રેમ મેળવવા માટે લોકોને પોતાનો જીવન સાથી મળવામાં ખુબ જ સમસ્યાઓ પણ આવતી હોય છે.\nપણ જો તમને પહેલાંથી જ જાણ હોય કે તમારી જોડી ક્યાં અક્ષરના નામ વાળા વ્યક્તિ સાથે ફિટ બેસસે તો તે તમારા માટે ખુબ જ મદદગાર સાબિત થઇ શેક છે.આજે અમે તમને તે4રાશિઓના નામ વળી જોડીઓ વિશે જણાવીશું, જેઓ સાચા જીવનસાથી બને છે.\n1. N અને S:\nજે લોકોનું નામ આ બે અક્ષરોથી શરૂ થાય છે તે જોડી એકબીજા સાથે ખુબ જ વિશ્વાસ રાખે છે. તેઓ ક્યારેય પણ પોતાના પાર્ટનરને દગો નથી આપતા. સાથે જ આવા લોકો પ્રેમની મિસાલ કાયમ કરવામાં પણ સૌથી આગળ રહે છે. એવામાં તેઓનો પાર્ટનર તેમને સાચા દિલથી પ્રેમ કરે છે માટે તે કહેવું ખોટું નથી કે ખરેખર આ જોડી સ્વર્ગ માંથી જ બનીને આવે છે.\n2. P અને S:\nએવું માનવામાં આવે છે કે આ બંને જોડી રોમાન્ટિક હોય છે. જણાવીએ કે આ નામવાળી જોડી ક્યારે પોતાના સાથીનું દિલ નહીં તોડે અને તેમને ક્યારે પણ દગો નહીં આપે. તેઓ ખરાબ સમયમાં એકબીજાનો સાથ નિભાવશે. એકબીજા પ્રત્યા ખુબ જ ઈમાનદાર રહેશે.\n3. A અને S:\nજે લોકોનું નામ A અને S થી શરૂ થાય છે, અને જો આવા લોકો મળી જાય તો બંને જીવનભર સુધી એકબીજાનો સાથ નિભાવે છે. એટલે કે A અક્ષર વાળા લોકો માટે S નામ વાળા લોકો એકદમ પરફેક્ટ હોય છે. તેઓ નાની-નાની વાતોને લઈને ક્યારેય પણ પોતાના પાર્ટનર સાથે મન-મુટાવ કે ઝગડો નથી કરતા.\n4. D અને B:\nજે લોકોનું નામ D અને B થી શરુ થતા લોકો કાયમ એકબીજાનો સાથ નિભાવશે. આવું જોવામ આવ્યું છે કે આ બે નામ વળી વ્યક્તિ વચ્ચે ખુબ જ પ્રેમ હશે. તેઓ એકબીજા પર આંખ બંધ કરીને વિશ્વાસ કરે છે. અને તેઓ ક્યારે એકબીજાનો વિશ્વાસ તોડતા નથી.\n5. S અને R:\nઆ બે નામ વાળી જોડીઓ હંમેશા જ પોતાના પાર્ટનરને ખુશ રાખવાની કોશિશ કરતા હોય છે. તેઓની વચ્ચે ક્યારેય પણ ઈર્ષ્યાની ભાવના નથી હોતી અને તેઓ એકબીજાને પુરી ઉંમર પ્રેમ નિભાવનું પ્રોમિસ કરે છે અને તે પ્રોમીસને પૂરું પણ કરે છે. એવામાં કહી શકાય છે કે આ જોડી ભગવાને જ બનાવીને મોકલી છે.\n1. મેષ – અ, લ ,ઈ (Aries):આ રાશિના જાતકો માટે આજનો દિવસ ઉતાર-ચડાવથી ભરપૂર રહેશે. આજના દિવસે તમે થોડા ભાવુક બની શકો છો. પરિવારના કોઈ સ્વજનની યાદ તમને આવી શકે છે. કામને લઈને દિવસ સારો રહેશે, તમારી મહેનત રંગ લાવશે. સ્વાસ્થ્યને લઈને ઉતાર-ચડાવ આવી શકે છે. આજના દિવસે વાહન સાવધાનીથી ચલાવો. પરિણીત લોકોનું ગૃહસ્થ જીવન More..


પિત્તાશયની પથરીના દર્દીઓ માટેનો આહાર\nપિત્તાશયની પથરી હોય તેવી વ્યક્તિઓ માટે કોઈ નિશ્ચિત ડાયેટ પ્લાન હોતો નથી. એનો મતલબ કે આપ ગમે તે ખાઈ શકો? કયારેય નહી! ડાયેટને\nલગતા તમારા માટેના સૂચનો કોઈ પણ બીજા સ્વસ્થ વ્યક્તિ માટેના સૂચનો જેવા જ હોય છે. આરોગ્યપ્રદ ખોરાક લો. એટલે કે સંતુલિત આહાર લો, સમયાંતરે ખાવ અને પ્રમાણમાં થોડું થોડું ખાવ, ધીરે ધીરે શાંતિથી અને ચાવી ચાવીને ખાવ.\nઆરોગ્યપ્રદ આહારના ભાગરૂપે નીચે જણાવેલ આહાર લેવાનું ટાળવું તથા તેની પરેજી પાળવી.\nતેલ ,ઘી તથા બટરવાળો ખોરાક\nફાસ્ટફૂડ તથા કોલ્ડ ડ્રિંક્સ\nપ્રિઝર્વેટિવ્સ, મેંદો, સુગરવાળા ખોરાક\nચા, કોફી અને આલ્કોહોલ\nસામાન્ય રીતે ઓછી ચરબીવાળો ખોરાક લેવાનું સૂચન કરવામાં આવે છે. તેનો ખરેખર અર્થ તળેલો અને વધુ ઘી, તેલ અને બટર યુક્ત ખોરાક ટાળવાનો છે. આપને એકદમ જ ઓછા ચરબીવાળા ખોરાકની જરૂર નથી. પરંતુ એક સામાન્ય સંતુલિત આહારની જરૂર છે.\nશું એક નિશ્ચિત પ્રકારનો આહાર પિત્તાશયની પથરીને સર્જરી વગર ઓગાળી કે મટાડી શકે? શું આહાર પોતે જ પિત્તાશયની પથરીની સારવાર હોઈ શકે છે?\n“શું આહાર જ પિત્તાશયની પથરીની સારવાર બની શકે ખરો?” “પિત્તાશયની પથરીને કુદરતીરીતે ઓગાળવા અથવા બહાર કાઢવા માટેનો આહાર “, આ પ્રકારના હેડિંગ્સ સાથે ઘણા બધા આર્ટિકલ ઓનલાઇન જોવા મળે છે. પરંતુ સાચું કહું તો કોઈ પણ આહાર કે બીજી કોઈ રીત નથી જે પિત્તાશયની પથરીને ઓગાળી શકે. હા, એક સ્વસ્થ વ્યક્તિ આરોગ્યપ્રદ આહાર લઈને પથરી બનતી અટકાવી શકે છે, પરંતુ એક વખત પથરી બની જાય પછી કોઈપણ આહારથી તેને ઓગાળી શકાતી નથી.\nપિતાશયમાં પથરી થવાના કારણો અનેક છે :\nપિતાશયમાં પથરી અનેક પરિબળો અને કારણોને લીધે થાય છે. આથી જ તે આરોગ્યપ્રદ આહાર અને જીવનશૈલી ધરાવતા દર્દીઓમાં પણ થઇ શકે છે. આવું ખાસ કરીને વધતી ઉંમર અને પ્રેગ્નન્સીમાં હોર્મોન અને મેટાબોલિક કારણોસર થાય છે. ઘણીવખત બાળકોમાં કેટલાંક ભાગ્યેજ જોવા મળતા લોહીને લગતા કારણોને લીધે પણ પથરી બને છે. આથી જ એકવખત બની ગયેલી પથરીને આહાર ઓગાળી શકતો નથી. સમસ્યા પિત્તાશયની બદલાયેલી કાર્યપ્રણાલીને લીધે ઉદભવેલી હોય છે. જો સર્જરી કરીને પથરી કાઢી નાખીએ અને પિત્તાશયને એમજ શરીરમાં રહેવા દઈએ તો પણ પથરી ફરીથી બની શકે છે. તેથી જ ઓપરેશનમાં ફક્ત પથરી નહિ પણ આખું પિત્તાશય કાઢવામાં આવે છે.\nચરબીયુક્ત આહાર અને પિત્તાશયની પથરીનો દુખાવો\nજો પિત્તાશયની પથરીથી દુખાવો કે ઉલટી જેવા લક્ષણો ઉદ્દભવતા હોય તો આપે ચરબીયુક્ત આહાર સમ્પૂર્ણપણે ટાળવો જોઈએ. સામાન્યરીતે પિત્તાશયની પથરીનો દુખાવો ભારે અને ચરબીયુક્ત આહાર લીધા પછી થતો હોય છે. ખાસ કરીને ડિનર લીધાના 1-2 કલાક પછી. સાચું કહું તો જો આવી પરિસ્થિતિ હોય તો નિશ્ચિત આહારને બદલે વહેલી તકે પિત્તાશય કાઢવાની સર્જરી કરવી જોઈએ. આમ છતાંય જ્યાં સુધી સર્જરીની રાહ જોઈ રહ્યા હોઈએ ત્યારે, પિત્તાશયની પથરીના દુખાવો ઓછો કરવા, આહારનું સૂચન જો મારે કરવાનું હોય તો એ આ પ્રમાણે હોય.\nવધુ પ્રમાણમાં ફાઈબર ધરાવતો આહાર લો જેમકે શાકભાજી, ફ્રૂટ્સ, આખા ધાન્યમાંથી બનતી વાનગીઓ, ઓટ્સ વગેરે.\nબિનઆરોગ્યપ્રદ રીફાઇન્ડ કાર્બોહાઇડ્રેટ્સ અને સુગરનો ઉપયોગ શક્ય એટલો ઘટાડવો\nઘરે બનાવેલું માખણ, ફિશ ઓઇલ, ઓલિવ ઓઇલ જેવા સારા પ્રકારની ચરબીનો પ્રમાણસર ઉપયોગ કરો\nવધારે પ્રમાણમાં ચરબી તથા બિનઆરોગ્યપ્રદ ચરબી જેવી કે તળેલો વાનગીઓ, મીઠાઈ અને ચોકલેટમાં વપરાતા ક્રીમ લેવાનું ટાળો\nસુગર અને ગેસ વગરના પીણાં વધુ પ્રમાણમાં લો\nએક સાથે વધુ પ્રમાણમાં ન ખાવો\nપિત્તાશયની પથરી કાઢ્યા પછીનો આહાર\nશું પિત્તાશય કાઢવાની સર્જરી પછી આહારમાં ફેરફાર જરૂરી છે?\nપિત્તાશય કાઢવાની સર્જરી પછીના આહાર વિષે અનેક ગેરમાન્યતાઓ પ્રવર્તે છે. ઘણુંખરું એવું માનવામાં આવે છે, કે તેની અસર પાચન પર પડે છે. આથી આહારમાં સર્જરી પછી ઘણા ફેરફાર જરૂરી હોય છે. પરંતુ આ સત્યથી ઘણી દૂરની વાત છે. ખરેખર સર્જરી પછી આપનું પાચનકાર્ય એમનું એમ રહે છે અને તેથી આહારમાં કોઈ બદલાવની જરૂર હોતી નથી. હકીકતમાં જરૂર છે આરોગ્યપ્રદ સામાન્ય આહારની, ભારે તથા ચરબીયુક્ત આહારને ટાળવાની. દરેક સ્વસ્થ વ્યક્તિઓએ પણ આદર્શરીતે આ આહારની સલાહને અનુસરવું જોઈએ.\nઈન્ટરનેટ પર ઉપલબ્ધ ગેરમાર્ગે દોરતી માહિતી\nઇન્ટરનેટ ઉપર સામાન્યરીતે એવું વાંચવા મળે છે કે પિત્તાશયના ઓપરેશન પછી દર્દીઓએ થોડા દિવસ સુધી લિક્વિડ પર રહેવું પડે છે. એવું પણવાંચવા મળે છે કે પિત્તાશય કાઢ્યા પછી વ્યક્તિને સામાન્ય આહાર અને કાર્યશીલતા પર આવતા એક અઠવાડિયું લાગે છે. પરંતુ આ માહિતી ખોટી અને ગેરમાર્ગે દોરનારી છે. આ આર્ટિકલનો મુખ્ય ધ્યેય પબ્લિકમાં સાચી માહિતી પુરી પાડવાનો છે.\nબીજી પણ એક ગેરમાન્યતા પ્રવર્તે છે કે ” પિત્તાશય કાઢ્યા પછી પાચનશક્તિ ખુબ નબળી પડી જાય છે.” આ ગેરમાન્યતા એટલે ઉદ્દભવેલ છે કારણકે, ઘણાબધા પિત્તાશયની પથરીના દર્દીઓમાં પથરીની સાથે અન્ય પાચન સમ્બન્ધિત સમસ્યાઓ પણ જોડાયેલી હોય છે. જેવી કે GERD / એસિડરીફ્લક્સ /હાર્ટબર્ન, ઓડકાર, કબજિયાત અને IBS. દર્દી એમ સમજતા હોય છે કે આ બધાજ લક્ષણો પથરીને લીધે જ છે. જે ઘણાબધા દર્દીઓ માટે સાચું નથી. જણાવેલ દરેક સમસ્યા એ પોતાની રીતે અલગ અલગ પાચન સંબન્ધિત સમસ્યાઓ છે. અને દરેક માટે અલગ અલગ સારવારની જરૂર હોય છે. તેથી જ પિત્તાશય કાઢવાથી એમાં કોઈ સુધારો થતો નથી. ઓપેરશન પછી દર્દીને આ લક્ષણો ન સુધારવાથી નિરાશા થાય અને સમય જતાં દર્દી એવું અનુભવશે કે આ પેટની સમસ્યાઓ પિત્તાશય કાઢવાથી થઈ છે.\nઆજ રીતે, જો આપને પિત્તાશય કાઢ્યા પછી પેટ ભારે અથવા ફુલેલું લાગતું હોય, કબજિયાત હોય, પેટમાં ચૂંક આવતી હોય, તો આ સમસ્યામાં સુધાર માટે નીચે મુજબ આહારમાં ફેરફારનો પ્રયત્ન કરી જુઓ.\nએક સાથે વધુ પ્રમાણમાં ખોરાક ન લો, ઓછી માત્રામાં વધુ વખત જમો.\nચોકલેટ, કોફી વગેરે ટાળો\nફાઇબરવાળો(રેસાદાર) ખોરાક ખાવ\nતેલ, મસાલાવાળો, તળેલો ખોરાક લેવાનું ટાળો (જયારે ઉપર જણાવેલી સમસ્યાઓ હોય ત્યારેતો ખાસ.)\nનવસેકા પાણી સાથે થોડું ઇસબગુલ રાત્રે સૂતી વખતે લઈ શકો છો. જે તમને કબજિયાત અને IBS બન્નેમાં મદદરૂપ થાય છે.\nઆ પ્રકારના સામાન્ય આહારના ફેરફારોથી તમારી સમસ્યામાં કોઈ સુધારો ન જણાય, તો તમારા સર્જન ને મળી તેમની સલાહ લઈ શકો છો.\nઅમારો અનુભવ અને તે વિષે અમારા દર્દીનો પ્રતિસાદ\nઅમારા બધાં જ દર્દીઓ પહેલાં જ દિવસથી તકલીફ વગર આહાર લઈ શકે છે. શરૂઆતમાં થોડા દિવસો, તેમણે એકસાથે થોડા પ્રમાણમાં ખોરાક લેવાનો રહે છે, પરંતુ બીજી કોઈ પરેજી કે બંધન હોતા નથી. અને બે થી ત્રણ દિવસોમાં તે સામાન્ય આહાર પર પાછા ફરી શકે છે કે, જે તેઓ સર્જરી પહેલા લેતા હતા. પિત્તાશયને કાઢવાથી પાચનમાં કોઈ ફેરફાર થતો નથી. તેથીજ અમારા દર્દીઓ માને છે કે, અમારું સેન્ટર એ પિત્તાશયની પથરીની સર્જરી માટેનું ઉત્તમ સેન્ટર છે.\nદર્દીને પોતાને પિત્તાશય કાઢવાની સર્જરીના2વર્ષ પછી સાંભળો.\nદર્દીને આપવામાં આવતી સમજ -સારવારનો મહત્વનો ભાગ\nડોક્ટર કે સર્જન જે આ પ્રકારની સર્જરી કરે છે, તેમની આ એક જવાબદારી છે કે તે દર્દીને આ તમામ હકીકત વિગતવાર સમજાવે. અમે તે કહેતા ગર્વ અનુભવીએ છીએ કે અમે અમારા બધા દર્દીઓને વિગતવાર બધું જ સમજાવીએ છીએ. તેમની અન્ય પાચન સંબધિત સમસ્યાઓ માટે પણ સારવારનું સૂચન કરીએ છીએ. મોટાભાગના કેસમાં આ સારવારમાં ફક્ત આહાર અને જીવનશૈલીમાં ફેરફાર તથા લેક્સેટિવ (રેચક પદાર્થ ) અને એન્ટાસિડ (એસીડીટી દૂર કરતો પદાર્થ ) પુરતી હોય છે. આથી જ અમે ઉત્તમ કાર્યક્ષમ પરિણામો તથા ગુણવત્તાસભર જીવન અમારા દર્દીઓમાં સર્જરી પછી પણ જોઈ શકીએ છીએ. આ જ કારણસર અમારા દર્દીઓ ર્ડો. ચિરાગ ઠક્કર ને પિત્તાશયની પથરીની સારવાર માટે ઉત્તમ ડૉકટર ગણે છે.\nઅમારા કાર્ય પર એક ઝડપથી નજર\nએડ્રોઇટ સેન્ટર ફોર ડાયજેસ્ટિવ અને ઓબેસિટી સર્જરી એ પિત્તાશયની પથરીની સારવાર અને સર્જરીની અમદાવાદમાં આવેલી ઉત્તમ હોસ્પિટલ છે. ર્ડો. ચિરાગ ઠક્કર આ સેન્ટરના હેડ છે. તેઓ GERD /એસિડ રિફ્લક્સ /હાર્ટબર્ન , હર્નિયા અને હાયટ્સ હર્નિયા ની સર્જરી , બેરિયાટ્રિક સર્જરી તથા વેઇટલોસ મેનેજમેન્ટ જેવી અન્ય સમસ્યાઓના નિવારણમાં પણ વિશિષ્ટ કુશળતા ધરાવે છે. તેઓ દર્દીઓને તેમની સમસ્યાઓને સમજવા તથા તેના નિવારણ માટે સક્રિય રીતે બ્લોગ્સ લખે છે અને વિડિઓઝ બનાવે છે. આ સેન્ટર ઇસોફેજિયલ મનોમેટ્રી તથા 24 કલાક pH અને ઇમ્પિડન્સ સ્ટડી ની સુવિધા પણ ધરાવે છે.\nThe Dilemma ofapatient with Heartburn: How long to suffer? When to seekapermanent solution?


નાણા મંત્રી અરૂણ જેટલીની સંપત્તિ ગત4વર્ષોમાં 1.61 કરોડ રૂપિયા ઓછી થઈ!\nમેરાન્યૂઝ નેટવર્ક.નવી દિલ્હીઃ કેન્દ્રીય નાણા મંત્રી અરૂણ જેટલીની સંપત્તિ ગત4વર્ષમાં ઘટી છે. જેટલીની સંપત્તિમાં અંદાજીત 1.61 કરોડ જેટલો ઘટાડો થયો છે. રાજ્યસભાના નામાંકન દરમ્યાન ફાઈલ કરવામાં આવેલી એફીડેવીટ અનુસાર નાણા મંત્રી અને તેમની પત્ની સંગીતા જેટલીની કુલ ચલ-અચલ સંપત્તિ અંદાજીત 111.40 કરોડ રૂપિયા છે. 2014માં તેમની કુલ સંપત્તિ અંદાજીત 113 કરોડ રૂપિયા હતીય શપથ પત્ર મુજબ અરુણ જેટલી પાસે 32.70 કરોડની ચલ સંપત્તિ છે અને 35.60 કરોડ અચલ, સંગીતા જેટલી પાસે 1.41 કરોડ ચલ અને 41.70 કરોડ અચલ સંપત્તિ છે.\nનાણા મંત્રી પાસે ચાર બેન્ક ખાતા છે જેમાં એક સ્ટેટબેન્ક અને ત્રણ એચડીએફસી બેન્કમાં છે. બેન્કમાં 1.30 કરોડ રૂપિયા જમા છે. અરૂણ જેટલી પર અંદાજીત 42.22 લાખનું દેવું છે અને તેમની પત્ની પર 9.13 કરોડનું દેવું છે. જેમાં અંદાજીત 8.67 કરોડની લોન છે. નાણા મંત્રી પાસે બે મર્સિડીઝ અને એક ફોર્ચ્યુનર કાર છે.\nDelhi Union Finance Minister Arun Jeitley nomination Rajyasabha Loksabha Vidhansabha Assembly MLA MP election BJP Politics Crime Bank Congress Police


રિટેલમાં એફડીઆઇના મુદ્દે\nસરકારની જીત ટેકનિકલ, નૈતિકતાના ધોરણે હારેલી છે ઃ સુષમા\nવડાપ્રધાન વોલમાર્ટ લાવવા સરકારનો બલિ ચડાવવા તૈયાર ઃ ગુરુદાસ દાસગુપ્તા\nમલ્ટીબ્રાન્ડ રિટેલમાં એફડીઆઇ (સીધા વિદેશી મૂડીરોકાણ) અંગે લોકસભામાં થયેલી ચર્ચા દરમિયાન ભાજપના સહિતના વિરોધ પક્ષોએ ધારદાર રજૂઆત કરી હતી. જો કે ૨૧૮ સામે ૨૫૩ મત સાથે સરકાર આ મુદ્દે થયેલા વોટિંગમાં જીતી ગઈ હતી. એફ.ડી.આઇ.ના મુદ્દે સરકારને ટેકો આપશે તો ઇતિહાસ સ.પા., બ.સ.પા. અને ડી.એમ.કે.ને ક્યારેય માફ નહિ કરે તેવા ચાબખા પણ વિરોધ પક્ષે લોકસભામાં માર્યા હતા.\nલોકસભામાં વિરોધ પક્ષના નેતા સુષમા સ્વરાજે જણાવ્યું હતું કે, ગૃહના મોટા ભાગના સભ્યો એફ.ડી.આઇ.ના વિરોધમાં હતા અને આ બાબત વિવિધ પક્ષોના નેતાઓના વકતવ્યોમાં પણ જોવા મળી હતી. આ તમામ મંતવ્યો મતમાંં તબદિલ થાય તેવી મારી ઇચ્છા હતી પણ એફડીઆઇનો છડેચોક વિરોધ કરનારા સ.પા. અને બ.સ.પા. જેવા પક્ષો પહેલેથી વૉકઆઉટ કરી ગયા હોવાથી આવું શક્ય બને તેવું લાગતું નથી.\nમતદાન બાદ પત્રકારો સાથેની વાતચીતમાં સ્વરાજે કહ્યું હતું કે, સરકાર ટેકનિકલી જીતી ગઈ છે પણ નૈતિકતાના ધોરણે સરકારનો પરાજય થયો છે. ગૃહમાં ચર્ચામાં ભાગ લેતા ભાજપના વરિષ્ઠ નેતા મુરલી મનોહર જોષીએ જણાવ્યું હતું કે, તેમનો પક્ષ રિટેલ લોકશાહીમાં માને છે અને રિટેલ સરમુખત્યારશાહીની તે તરફેણ કરતો નથી. દેશની પ્રજા સરકારનું આ પગલું સાંખી લેશે નહી રિટેલ જાયન્ટ વોલમાર્ટે અનેક દેશોમાં ભ્રષ્ટાચાર કર્યો છે. સરકારે આવા વખતે દેશના ખેડૂતોના હિતમાં નિર્ણય લેવાની જરૃર છે. વિદેશી રોકાણથી ભારતના ખેડૂતોને લાભ થશે અને હરિફાઈ વધશે તેવા સરકારના દાવાને પણ તેમણે ફગાવી દીધો હતો. સી.પી.આઇ. (એમ)ના નેતા વાસુદેવ આચાર્યએ જણાવ્યું હતું કે, ડાબેરીઓ આ પગલાનો વિરોધ કરવા કટિબદ્ધ છે. કોંગ્રેસના પૂર્વ મુખ્યદંડક પ્રિયરંજન દાસમુન્શી રિટેલમાં એફડીઆઇને રાષ્ટ્રવિરોધી ગણાવી ચૂક્યા છે.\nએફડીઆઇનો કડક ભાષામાં વિરોધ કરતા સી.પી.આઇ.ના નેત ગુરૃદાસ દાસગુપ્તાએ જણાવ્યું હતું કે, બહુરાષ્ટ્રીય કંપનીઓનું દબાણ છે અને વડાપ્રધાન રિટેલમાં એફ.ડી.આઇ.ને લાવવા માટે સરકારની બલિ ચડાવવા તૈયાર થઈ ગયા છે. બીજી બાજુ શિવસેનાના અનંત ગીતેએ કહ્યું હતું કે, સરકાર આ પગલા દ્વારા ઇસ્ટ ઇન્ડિયા કંપનીને આમંત્રણ આપી રહી છે.


ખેડૂતો ખાસ વાંચે/ ટ્રેક્ટર ખરીદવા માટે સરકાર આપશે અડધા રૂપિયા, ફટાફટ ઉઠાવો આ સ્કીમનો ફાયદો - GSTV\nખેડૂતો ખાસ વાંચે/ ટ્રેક્ટર ખરીદવા માટે સરકાર આપશે અડધા રૂપિયા, ફટાફટ ઉઠાવો આ સ્કીમનો ફાયદો\nPM Kisan Tractor Yojana: કેન્દ્ર સરકાર ખેડૂતોની આવક વધારવા અને આર્થિક સ્થિતિને મજબૂત કરવા તમામ પ્રયાસો કરી રહી છે. સરકાર ખેડૂતોની મદદ માટે અનેક યોજનાઓ ઓફર કરી રહી છે. પીએમ કિસાન હેઠળ વાર્ષિક 6000 રૂપિયા સીધા ખેડૂતોના ખાતામાં જમા થાય છે. ખેડૂતોને ખેતી માટે બિયારણ, ખાતર અને અનેક પ્રકારના મશીનોની પણ જરૂર પડે છે. આવી સ્થિતિમાં ખેડૂતોની મદદ માટે કેન્દ્ર સરકાર હવે ટ્રેક્ટર ખરીદવા પર સબસિડી આપી રહી છે. આ સબસિડી ‘ પીએમ કિસાન ટ્રેક્ટર યોજના’ (PM Kisan Tractor Yojana) હેઠળ આપવામાં આવી રહી છે. ચાલો જાણીએ કે તમને આ યોજનાનો લાભ કેવી રીતે મળશે?\nખેડૂતોને મદદ કરવા માટે સરકારી યોજના\nવાસ્તવમાં ખેડૂતો માટે ખેતી માટે ટ્રેક્ટર ખૂબ જ જરૂરી છે. પરંતુ દેશમાં એવા ઘણા ખેડૂતો છે જેમની પાસે આર્થિક સ્થિતિ ખરાબ હોવાનેને કારણે ટ્રેક્ટર નથી. આવી વિકટ પરિસ્થિતિમાં તેમણે ટ્રેક્ટર ભાડે રાખવું પડે છે અથવા બળદનો ઉપયોગ કરવો પડે છે. આવી સ્થિતિમાં ખેડૂતોની મદદ માટે સરકાર આ યોજના લાવી છે. PM કિસાન ટ્રેક્ટર યોજના (PM Kisan Tractor Yojana Benefits) હેઠળ ખેડૂતોને અડધી કિંમતે ટ્રેક્ટર આપવામાં આવશે.\n50 ટકા સબસિડી મળશે\nકેન્દ્ર સરકાર ખેડૂતોને ટ્રેક્ટર ખરીદવા માટે સબસિડી (PM Kisan Tractor Yojana) આપે છે. આ અંતર્ગત ખેડૂતો અડધી કિંમતે કોઈપણ કંપનીના ટ્રેક્ટર ખરીદી શકશે. બાકીની અડધી રકમ સરકાર સબસિડી તરીકે આપે છે. આ સિવાય ઘણી રાજ્ય સરકારો પણ પોતાના સ્તરે ખેડૂતોને ટ્રેક્ટર પર 20 થી 50% સબસિડી આપે છે.\nઆ રીતે આ યોજનાનો લાભ લો\nતમને જણાવી દઈએ કે આ સબસિડી સરકાર માત્ર 1 ટ્રેક્ટર ખરીદવા પર જ આપશે. જો તમે પણ આ યોજનાનો લાભ લેવા માંગતા હોવ તો ખેડૂત પાસે આ માટે જરૂરી ડોક્યુમેન્ટ તરીકે આધાર કાર્ડ, જમીનના કાગળો, બેંક ડિટેલ્સ, પાસપોર્ટ સાઇઝનો ફોટો હોવો જોઈએ. આ યોજના હેઠળ ખેડૂતો કોઈપણ નજીકના CSC કેન્દ્રની મુલાકાત લઈને ઓનલાઈન અરજી કરી શકે છે.\nઅમદાવાદનો આ યુવાન કરે છે, સાઈકલ પર ફૂડ ડિલિવરી : કામ જ કરવું હોય એમને નથી નડતી કોઈ પરિસ્થિતિ\nઘરેબેઠા બનો માલામાલ/ 1 રૂપિયાની આ નોટ તમને બનાવશે લખપતિ! મળશે પૂરા5લાખ, જાણો કેવી રીતે


vaccine-kyun-up-villagers-jump-into-river-to-avoid-getting-jabbed-against-covid-19-gh-mb – News18 Gujarati\n'કોરોનાની રસી લઈશું તો મરી જઈશું’, બીકના માર્યા નદીમાં કૂદી પડ્યા લોકો\nકોરોનાની રસી અંગે લોકોમાં હજુ પણ અનેક શંકાઓ પ્રવર્તી રહી છે, જેના કારણે રસીકરણથી દૂર ભાગી રહ્યા છે\nલખનઉ. એક તરફ દેશમાં કોરોનાની બીજી લહેર (Corona Second Wave) બેકાબૂ બની છે. દેશના મોટા ભાગના વિસ્તારોમાં કોરોના (COVID-19)એ મોટો ભરડો લીધો છે. તો બીજી બાજુ દેશમાં રસીકરણ (Corona Vaccination)ની પ્રક્રિયાને વેગ આપવામાં સરકાર તમામ પ્રયાસો કરી રહી છે. તેવામાં હજુ પણ કોરોનાની રસી અંગે લોકોમાં અનેક શંકાઓ પ્રવર્તી રહી છે અને લોકો રસીકરણથી દૂર ભાગી રહ્યા છે. આ દરમિયાન ઉત્તર પ્રદેશ (Uttar Pradesh)માં એક ચોંકાવનારો કિસ્સો સામે આવ્યો છે.\nયુપીના બારાબંકી (Barabanki)ના રામનગર જીલ્લાના સિસાદા ગામમા આરોગ્ય વિભાગની ટીમ લોકોને જાણ કર્યા વગર જ કોરોનાની વેક્સિન (Covid Vaccine) આપવા માટે પહોંચી ગઈ હતી. આ વાતની જાણ ગામ લોકોને થતા લોકો સરયુ નદી (Saryu River) ના કિનારે દોડી ગયા હતા. આ અંગે શિશુપાલ નામક ખેડૂતે કહ્યું કે, કોરોનાની રસી લીધા બાદ પણ લોકો મરી જાય છે. ઘણા લોકોને રસી લીધા બાદ પણ હોસ્પિટલમાં દાખલ કરવા પડે છે. જો મરવું જ છે, તો વેક્સિનની શું જરૂર છે?\nલોકોમાં હજુ પણ ગેરસમજ છે કે કોરોનાની રસી ઘાતક છે. શિશુપાલે વધુમાં જણાવ્યુ કે, મોટા શહેરમાં રહેતા મારા અમુક મિત્રો દ્વારા મને આ જાણકારી મળી છે. જ્યારે સ્થાનિક અધિકારીઓએ પણ મારા સવાલોના સરખા જવાબ આપ્યા નથી. મારા અંગત કાકા દિલ્હીમાં કોરોનાની રસીના બંને ડોઝ લીધા બાદ થોડા દિવસો બાદ મૃત્યુ પામ્યા હતા. તેનાથી વધુ શું પુરાવા જોઇએ મારે.\nવધુ એક ગામવાસી મોહમ્મદ એહસાને પણ રસી લેવાથી ઇન્કાર કર્યો હતો. તેણે કહ્યું હતું કે, 'એવી કોઈ ખાતરી છે કે રસી લીધા બાદ હું સંક્રમિત નહીં થાઉં? આસપાસના ગામના ઘણા લોકો રસી લીધા બાદ સંક્રમિત થઇ ચુક્યા છે. સરકાર રસીકરણ પર જોર કેમ દઈ રહી છે? સરકારે એવા લોકોને રસી આપવી જોઈએ, જેઓ રસીની માંગ કરી રહ્યા છે.'\nએટલું જ નહીં, ગામમાં રસીને લઈને એવી અફવાઓ પણ ફેલાવાઈ છે કે કોરોના રસી લેવાથી નપુંસકતાનો શિકાર થવાય છે.\nરવિવારે સાંજે સિસોદા ગામમાં સ્વાસ્થ્ય અધિકારીઓ રસીકરણ માટે પહોંચતા જ અનેક લોકો નદીમાં કૂદી પડ્યા હતા અને રસી ન લેવાની જીદ પકડી હતી. રામનગર તાલુકાના સબ ડિવિઝનલ મેજિસ્ટ્રેટ રાજીવ જણાવ્યા અનુસાર વેક્સીનના ડરથી લગભગ 200 લોકો સરયૂ નદી કિનારે ભાગી ગયા હતા. જયારે સ્વાસ્થ્ય વિભાગની ટીમ પહોંચી તો તેઓ નદીમાં કૂદી પડ્યા હતા.\nરાજીવકુમારે જણાવ્યું કે, એ મહા મહેનતે લોકને સમજાવી નદીમાંથી બહાર આવવા મનાવ્યા હતા અને મામલો થાળે પાડ્યો હતો. લોકોને ખૂબ સમજાવ્યા બાદ પણ તેઓ એકના બે ન થયા. જોકે, થોડા લોકોને ગળે વાત ઉતરતા 1500ની વસતી ધરાવતા ગામમાં માત્ર 18 લોકો રસી લેવા માટે તૈયાર થયા હતા. આ ઘટના જોઈને અધિકારીઓ પણ ચકિત થઇ ગયા હતા.\nનોડલ અધિકારી રાહુલ ત્રિપાઠીના જણાવ્યા અનુસાર, તેઓ સ્થાનિક લોકોનો કોરોના રસી પ્રત્યેનો ડર ભગાવવા માટે અને રસીકરણના લાભ જણાવવા સદંતર પ્રયાસ કરી રહ્યા છે.\nઉલ્લેખનીય છે કે, સીએમ યોગી આદિત્યનાથે કોરોનાથી મુક્ત થયેલા ગામ માટે 'મેરા ગાંવ-કોરોના મુક્ત ગાંવ' અંતર્ગત પુરસ્કાર આપવાની જાહેરાત પણ કરી છે.\nTags: Corona vaccine, Coronavirus, Covid vaccine, COVID-19, Pandemic, Saryu river, Uttar Pradesh Barabanki


જમીન શરદ પવારને નહિ પણ તેના ટ્રસ્ટને ભાડેથી આપવામાં આવી છે:નવાબ મલિક - ChiniMandi\nHome English Indian Sugar News જમીન શરદ પવારને નહિ પણ તેના ટ્રસ્ટને ભાડેથી આપવામાં આવી છે:નવાબ મલિક\nજમીન શરદ પવારને નહિ પણ તેના ટ્રસ્ટને ભાડેથી આપવામાં આવી છે:નવાબ મલિક\nરાષ્ટ્રવાદી કોંગ્રેસ પાર્ટી (એનસીપી) ના નેતા નવાબ મલિકે ગુરુવારે મહારાષ્ટ્ર સરકારે શરદ પવારને જમીન આપી હોવાના અહેવાલો અંગે સ્પષ્ટતા જાહેર કરતાં કહ્યું હતું કે વસંતદાદા સુગર સંસ્થાને ભાડેથી જમીન તેમના પક્ષના પ્રમુખ શરદ પવારને આપવામાં આવી છે, જેઓ એક ટ્રસ્ટી છે.આ જમીન શરદ પવારને આપવામાં આવી નથી.\nપવારના ટ્રસ્ટને નજીવા દરે જમીન ફાળવવામાં આવી છે. “ટ્રસ્ટીઓમાંના એક પવારને નહીં પણ વસંતદાદા સુગર ઇન્સ્ટિટ્યૂટને ભાડા પર જમીન આપવામાં આવી છે. સંસ્થા શેરડીના ખેડુતોના કલ્યાણ માટે કામ કરે છે, ”તેમણે મુંબઈમાં એએનઆઈ સાથે વાત કરતા માલિકે કહ્યું. તેમણે ઉમેર્યું, “તેનું રાજકીયકરણ થવું જોઈએ નહીં.” પવારે હજી આ અંગે કોઈ ટિપ્પણી કરી નથી.


'બિગ બૉસ 14'માં જોવા મળશે આ સેલેબ્ઝ, જાણી લો ઘરમાં કોણ મચાવશે હલ્લો - entertainment\nUpdated: 18th September, 2020 17:30 IST | Rachana Joshi\nજેસ્મિન ભસીન ટીવી અભિનેત્રી અને મૉડેલ છે.\n'ટશન એ ઈશ્ક', 'દિલ સે દિલ તક', 'દિલ તો હેપ્પી હૈ જી' જેવી સિરિયલોમાં અભિનય કરનાર જેસ્મિન ભસીન હવે બિગ બૉસના ઘરમાં જોવા મળશે.\nનિશાંત સિંહ મલકાની મૉડેલ અને અભિનેતા છે.\nટીવી શો 'ગુડ્ડન તુમસે ના હો પાયેગા'માં લીડ રોલ પ્લે કરનાર અભિનેતા નિશાંત સિંહે બિગ બૉસમાં કામ કરવાની હા પાડી છે. તે માટે તેણે થોડાક દિવસ પહેલાં જ 'ગુડ્ડન તુમસે ના હો પાયેગા' શો છોડી દીધો છે.\n'તુમ બિન 2', 'જયંતાભાઈ કી લવ સ્ટોરી', 'ક્રૂક' જેવી ફિલ્મમાં જોવા મળેલી અભિનેત્રી અને મૉડેલ નેહા શર્માને બિગ બૉસની સિઝન 14માં લાવવા માટે મેકર્સ ઘણા સમયથી પ્રયત્ન કરી રહ્યા હતા. આખરે નેહા શર્માએ શોમાં ભાગ લેવાની હા પાડી હોવાનું સુત્રો જણાવે છે.\nહાલમાં જ નેહા શર્મા તથા 'બિગ બૉસ 13'ના વિનર સિદ્ધાર્થ શુક્લાનો મ્યૂઝિક વીડિયો 'દિલ કો કરાર' રિલીઝ થયો હતો.\nજાન કુમાર સાનુ લોકપ્રિય ગાયક કુમાર સાનુનો દીકરો છે. જાન કુમાર પણ પિતાની જેમ જ સિંગર છે.\nસૂત્રોના મતે, ગાયક કુમાર સાનુનો દીકરો જાન કુમાર સાનુ 'બિગ બૉસ 14'માં જોવા મળશે. તેણે અનેક સિંગલ્સ ગાયા છે.\n'લાલ ઈશ્ક', 'પોરસ' તથા 'સ્પિલટ્સવિલા' જેવા શોમાં જોવા મળેલી નલિની નેગી પણ બિગ બૉસ 14માં જોવા મળશે.\nગયા વર્ષે નલિની નેગીએ પોતાની રૂમમેટ તથા તેની માતા વિરુદ્ધ પોલીસ ફરિયાદ કરી હતી. નલિનીએ આક્ષેપ કર્યો હતો કે, આ બન્નેએ મળીને તેની પર હુમલો કર્યો હતો. તેણે કેટલીક તસવીરો શૅર કરી હતી, જેમાં તેના ચહેરા પર ઈજા જોવા મળી હતી.\nઝી ટીવીની સિરિયલ 'તુઝસે હૈ રાબ્તા'માં અથર્વ બાપતના રોલમાં જોવા મળતા અભિનેતા શગુન પાંડે બિગ બૉસની સિઝન 14માં દેખાશે. અભિનેતાએ તાજેતરમાં જ આ શો છોડયો છે.\nશગુન પાંડે 'તુઝસે હૈ રાબ્તા' ઉપરાંત શાદી કે 'સિયાપે' અને 'બઢો બહુ'માં પણ જોવા મળ્યો હતો.\n'ઈશ્ક મેં મરજાવાં', 'થપકી પ્યાર કી' જેવા સિરિયલમાં જોવા મળેલી અભિનેત્રી અલીશા પંવારે પણ બીગ બૉસની ઓફર સ્વીકારી લીધી છે.\nઅલીશા પંવાર છેલ્લે 'મેરી ગુડિયા' સિરિયલમાં જોવા મળી હતી. તે મુળ હિમાચલ પ્રદેશની રહેવાસી છે. તેણે 2012માં શિમલા ક્વીનનો ખિતાબ જીત્યો હતો.\n'સ્પ્લિટ્સવિલા 10'ની વિજેતા નૈના સિંહ પણ બિગ બૉસની આગામી સિઝનમાં જોવા મળશે. તે મૉડેલ અને અભિનેત્રી છે.\nનૈના સિંહે ચાલુ વર્ષના ફેબ્રુઆરી મહિનામાં એકતા કપૂરની સિરિયલ 'કુમકુમ ભાગ્ય' છોડી દીધી હતી. અભિનેત્રીના પાત્રને યોગ્ય નિર્ણય ન મળતો હોવાથી તેણે આ નિર્ણય કર્યો હતો.\nબાલાજી ટેલિફિલ્મસની લોકપ્રિય ટીવી સિરિયલ કાવ્યાંજલીથી કારકિર્દીની શરૂઆત કરનાર એજાઝ ખાને બિગ બૉસ 14માટે હા પાડી દીધી છે. તેણે શો સાઈન કરી લીધો છે.\nએજાઝ ખાન ટીવી જગતમાં લોકપ્રિય નામ છે. તે કંગના રનોટની ફિલ્મ 'તનુ વેડ્સ મનુ' માં પણ જોવા મળ્યો હતો.\nબિગ બૉસની ગત સિઝનના સર્પ્ધક પારસ છાબરાની પૂર્વ પ્રેમિકા પવિત્રા પુનિયા બિગ બૉસની સિઝન 14માં જોવા મળશે. પારસ છાબરાની બીજી એક્સ ગર્લફ્રેન્ડ આકાંક્ષા પુરી પણ શોમાં આવે તેવી ચર્ચા હતી પરંતુ એક્ટ્રેસે આ વાતને અફવા ગણાવી હતી.\nપવિત્રા પુનિયા 'બાલવીર રિટર્ન્સ'માં તિમનાસાની ભૂમિકા ભજવીને લોકપ્રિય થઈ છે. તે એમટીવીના 'સ્પિટ્સવિલા' સહિત 'નાગિન', 'કવચ' અને 'ડાયન' જેવા પૉપ્યુલર શોનો ભાગ રહી છે.\nસારા ગુરપાલ મિસ ચંદીગઢ રહી છે. તે પંજાબી અભિનેત્રી અને ગાયિકા છે. તેને અનેક મ્યુઝિક વીડિયોમાં કામ કર્યું છે.\nસોશ્યલ મીડિયામાં સારા ગુરપાલ બહુ લોકપ્રિય નામ છે.\n'કર્લસ' ચેનલના સૌથી વિવાદિત અને લોકપ્રિય શો 'બિગ બૉસ'ની સિઝન 14 ફરી એકવાર ટીવી પર કમબૅક કરવા માટે તૈયાર છે. શો ના મેકર્સ શોને હીટ બનાવવા માટે કોઈ કસર બાકી નથી રાખી રહ્યાં. 'બિગ બૉસ 14'નું ગ્રાન્ડ પ્રીમિયર3ઓક્ટોબરના રોજ થશે. શોના પહેલા દિવસે સલમાન ખાન તમામ સ્પર્ધકોનો પરિચય કરાવશે. આ પહેલા જ શોના 11 સ્પર્ધકોના નામ સામે આવ્યા છે. જેમાં કેટલાંક બૉલીવુડ એક્ટર, ટીવી એક્ટર્સ, ગાયક તથા મૉડેલના નામો સામેલ છે. આવો જાણીએ આ સ્પર્ધકો વિશે.\nFirst Published: 18th September, 2020 17:03 IST


Nasal Spray Covid Vaccine: વિશ્વમાં કયાં તૈયાર કરવામાં આવી રહી છે Nasal Vaccine, ભારતમાં શું તૈયારી ? Nasal Spray Covid Vaccine: Where in the world is Nasal Vaccine being prepared, what is the preparation in India? | TV9 Gujarati\nગુજરાતી સમાચાર » CORONA » Nasal Spray Covid Vaccine: વિશ્વમાં કયાં તૈયાર કરવામાં આવી રહી છે Nasal Vaccine, ભારતમાં શું તૈયારી ?\nનેઝલ સ્પ્રે રસીના ઘણા ફાયદા છે\nદુનિયાભરની કંપનીઓ નેઝલ સ્પ્રે કોવિડ રસી પર કામ કરી રહી છે. આ રસી વધુ અસરકારક માનવામાં આવે છે અને તે ગેમ ચેન્જર સાબિત થઈ શકે છે.\nનાક દ્વારા રસી આપવાના ઘણા ફાયદા છે\nસૌ પ્રથમ, તે સિરીંજની જરૂરિયાતને દૂર કરશે, જેથી ઇજા અને ચેપનો કોઈ ભય રહેશે નહીં. આ ઉપરાંત, આ રસીઓનું સંચાલન કરવું પણ સરળ છે. આમાંથી ઘણી અનુનાસિક રસી બાળકો માટે પણ અજમાવવામાં આવી રહી છે. સફળતા મળશે તો મોટી રાહત થશે. ચાલો જાણીએ, દેશ અને દુનિયામાં આ વિશે શું અપડેટ છે.\nભારત બાયોટેકની BBV154 નાકની રસી\nનીતિ આયોગના સભ્ય વી.કે. પોલએ તાજેતરમાં જ કહ્યું હતું કે આગામી5મહિનાની વચ્ચે 216 કરોડ રસી ડોઝ ઉપલબ્ધ કરવામાં આવશે. અને ડિસેમ્બર સુધીમાં ભારત બાયોટેક તેની નેઝલ રસી (નાકની રસી) ના 10 કરોડ ડોઝ બનાવી શકે છે. આ રસી માટેની ક્લિનિકલ ટ્રાયલ ચાલુ છે.\nસીરમ સંસ્થાની સિંગલ ડોઝ COVI-VAC રસી\nઅમેરિકન કંપની કોડેજેનિક્સ સીરમ ઇન્સ્ટિટ્યૂટ ઓફ ઈન્ડિયાના સહયોગથી ઇન્ટ્રાનેઝલ રસી COVI-VAC પર કામ કરી રહી છે. તે એક ડોઝ સાથેની કોવિડ -19 રસી હશે. રસીના ક્લિનિકલ ટ્રાયલનો પ્રથમ તબક્કો ચાલી રહ્યો છે. કંપનીનું કહેવું છે કે આ રસી કોવિડ -19 ના ઘણા તાણ સામે રોગપ્રતિકારક શક્તિ આપવા માટે તૈયાર કરવામાં આવી રહી છે.\nઅમેરિકન કંપનીની નેઝલ રસી\nઅલ્ટીમ્યુન નામની કંપની એડકોવીડ નામની રસી બનાવી રહી છે જે નાક દ્વારા આપવામાં આવશે. આ રસી ક્લિનિકલ ટ્રાયલના પ્રથમ તબક્કામાં છે. ફેબ્રુઆરીમાં જ, કંપનીએ રસીના ક્લિનિકલ ટ્રાયલનો પ્રથમ તબક્કો શરૂ કર્યો છે. કંપનીનું કહેવું છે કે વર્ષ 2021 ના બીજા ક્વાર્ટર સુધીમાં આ ટ્રાયલના પરિણામો આવી શકે છે.\nફિનલેન્ડ પણ રસી તૈયાર કરી રહ્યું છે\nફિનલેન્ડની કંપની રોકોટે લેબોરેટરીઝ પણ આ રસી પર કામ કરી રહી છે. તે ઇન્ટ્રાનેસલ રસી હશે. જો કે, કેટલાક મીડિયા રિપોર્ટ્સ અનુસાર, કંપની હાલમાં ખાનગી રોકાણકારો અને રોકાણને લગતી કેટલીક સમસ્યાઓનો સામનો કરી રહી છે.\nકેનેડિયન કંપની SaNOtize દ્વારા નેઝલ સ્પ્રે\nકેનેડિયન સ્થિત કંપની સૈનોટાઇઝ(SaNOtize) વિકસિત થઈ છે અને યુકેમાં હાથ ધરાયેલા ક્લિનિકલ ટ્રાયલ્સના બીજા તબક્કામાં સફળ રહી છે. કંપનીના સહ-સ્થાપક અને સીએસઓ ક્રિસ મિલેરે અમારી વેબસાઇટ મની9સાથે ઇ-મેલ વાતચીતમાં જણાવ્યું છે કે કંપની હવે ભારતમાં પ્રવેશ માટે ભાગીદારની શોધમાં છે.\nવિડિઓઝ20 seconds ago


મહારાષ્ટ્ર: શુગર મિલોએ અહમદનગર વિભાગમાં પીલાણ સત્ર સમાપ્ત કર્યું - ChiniMandi\nHome Gujarati Indian Sugar News Gujarati મહારાષ્ટ્ર: શુગર મિલોએ અહમદનગર વિભાગમાં પીલાણ સત્ર સમાપ્ત કર્યું\nમહારાષ્ટ્ર: શુગર મિલોએ અહમદનગર વિભાગમાં પીલાણ સત્ર સમાપ્ત કર્યું\nપુણે: મહારાષ્ટ્રમાં પીલાણ સીઝન લગભગ પૂરી થઈ ગઈ છે. રાજ્યના સોલાપુર, કોલ્હાપુર, નાંદેડ, પુણે, અમરાવતી, નાગપુર પછી હવે અહેમદનગર વિભાગમાં શુગર મિલોએ ક્રશિંગ સત્ર બંધ કરી દીધું છે.\nનાંદેડ વિભાગની કુલ 26 મિલોએ આ સિઝનમાં પિલાણની સિઝનમાં ભાગ લીધો હતો અને હવે બધી બંધ થઇ ગઈ છે. નાંદેડ વિભાગમાં 169.84 લાખ ટન શેરડીનું પિલાણ કરીને 166.99 લાખ ક્વિન્ટલ ખાંડનું ઉત્પાદન કરાયું હતું. હાલમાં, નાંદેડ વિભાગમાં ખાંડની વસૂલાત અત્યાર સુધીમાં 9.83 ટકા નોંધાઇ છે.\nરાજ્યમાં 189 સુગર મિલો બંધ કરાઈ છે. ચીની કમિશનરેટે જાહેર કરેલા આંકડા મુજબ, 04 મે 2021 સુધીમાં પિલાણની સિઝનમાં 190 ખાંડ મિલોએ ભાગ લીધો હતો. રાજ્યમાં 1009.4 લાખ ટન શેરડીનું ભૂકો અને 1059.24 લાખ ક્વિન્ટલ ખાંડનું ઉત્પાદન થયું છે. રાજ્યમાં ખાંડની સરેરાશ રિકવરી 10.49 ટકા છે.\nચીની કમિશનરેટે જાહેર કરેલા અહેવાલ મુજબ, સોલાપુર વિભાગમાં 43 શુગર મિલો બંધ કરી દેવામાં આવી છે. જ્યારે કોલ્હાપુર વિભાગની 37 શુગર મિલો બંધ કરાઈ છે. પુણે વિભાગે 28 મિલો બંધ કરી દીધી છે. ઓરંગાબાદમાં 21 શુગર મિલો બંધ થઈ ગઈ છે. નાગપુરની અમરાવતી2અને3શુગર મિલો બંધ થઈ ગઈ છે.


ગુજરાતને મોટી રાહત: કોરોનામાંથી કુલ પાંચ પેશન્ટ સાજા થયા – Samkaleen\nગુજરાતને મોટી રાહત: કોરોનામાંથી કુલ પાંચ પેશન્ટ સાજા થયા\nગુજરાતમાં કોરોના 58 કેસો બાદ એક રાહતના સમાચાર આવવાની શરૂઆત થઈ છે. અમદાવાદની એક 34 વર્ષની મહિલા પેશન્ટને કોરોનાથી સંપૂર્ણ મુક્ત થઇને અમદાવાદની એસવીપી હોસ્પિટલમાંથી ડિસ્ચાર્જ કરવામાં આવી છે. આ સાથે વડોદરામાં ત્રણ દર્દીઓ અને સુરતમાં એક મહિલા દર્દીના બે વખત કોરોના ટેસ્ટ નેગેટિવ આવતા તેઓ પણ કોરોના વાયરસમાંથી સાજા થઈ ગયા છે. ગુજરાતમાંથી કુલ પાંચ દર્દીઓને કોરોના સંક્રમણમાંથી સાજા થયા છે.\nઅમદાવાદમાં સામે આવેલા કોરોના વાયરસની પહેલી દર્દીને SVP હોસ્પિટલમાં 10 દિવસની સારવાર બાદ સ્વસ્થ થઈ જતા ડિસ્ચાર્જ કરવામાં આવી છે. ફિનલેન્ડથી આવેલી યુવતીને 18મી માર્ચે કોરોના ટેસ્ટ પોઝિટિવ આવતા હોસ્પિટલમાં એડમિટ કરવામાં આવી હતી. જ્યારે વિતેલા 24 કલાકમાં તેના બે રિપોર્ટ નેગેટિવ આવ્યા હતા.\nસુરત માટે પણ રાહતના સમાચાર એ છે કે લંડનથી આવેલી સુરતની યુવતી કે જેનો ગુજરાતમાં પહેલો કોરોના પોઝિટિવ કેસ હતો એના પણ નેગેટિવ ટેસ્ટ આવી ચૂક્યા છે અને તે સાજી થઈ છે. તેને હોમ ક્વોરન્ટાઈનમાં રહેવાની સલાહ આપવામાં આવી છે.\nઅગાઉ ગઈકાલે વડોદરાના ત્રણ પેશન્ટના પણ કોરોના રિપોર્ટ નેગેટિવ આવ્યા છે. આમ ગુજરાતમાં કુલ પાંચ દર્દીઓને કોરોનામાંથી સાજા થયા છે. આ તમામ દર્દીઓને 14 દિવસના ફરજિયાત હોમ ક્વોરન્ટાઈન ગાળામાં રહેવાનું છે. ત્યારબાદ તેમની સમયાંતરે હેલ્થ વિભાગ દ્વારા તપાસ કરવામાં આવશે અને જરૂરી ટેસ્ટ પણ કરાવવામાં આવશે.\nઇન્ડિયન કાઉન્સિલ ઓફ મેડિકલ રિસર્ચનો નિયમ છે કે કોઇપણ કોરોના પોઝિટિવ દર્દીના ચોવીસ કલાકમાં બે ટેસ્ટ નેગેટિવ આવે તો તેનામાંથી વાયરસ અનલોડ થયો હોવાનું ગણાય અને તે સ્વસ્થ હોવાથી તેને હોસ્પિટલમાંથી ડિસ્ચાર્જ આપવાનો રહેશે.\nPrevious Previous post: સૌરાષ્ટ્રમાં એક જ દિવસમાં ત્રણ કોરોના પોઝીટીવ કેસ\nNext Next post: લોકડાઉન: દારૂ ન મળતા આત્મહત્યાનાં બનાવો, કેરળમાં ડોક્ટરોને મળી દારૂ પ્રિસ્ક્રાઈબ કરવાની છૂટ


Gujarati News » International news » | US israel will use planbif iran not ready to join 2015 nuclear deal talks\nIran Nuclear Deal: ઈરાન 2015ના પરમાણુ કરારનું સતત ઉલ્લંઘન કરી રહ્યું છે. અમેરિકા 2018માં તેનાથી અલગ થઈ ગયું અને ફરીથી તેમાં જોડાવા માંગે છે. પરંતુ તેને ડર છે કે ઈરાન આ વખતે તેને સ્વીકારવાનો ઈન્કાર કરશે.\nPublish Date - 7:52 pm, Fri, 15 October 21 Edited By: Kunjan Shukal Follow us -\nઈરાનના (Iran)પરમાણુ કાર્યક્રમને રોકવા માટે અમેરિકા (America) અને ઈઝરાયેલ વચ્ચે વાતચીત તેજ થઈ છે. તેઓ કહે છે કે જો ઈરાન 2015ના પરમાણુ કરાર પર વાત કરવા માટે સહમત નથી તો પ્લાન બી પર કામ કરવામાં આવશે.\nઅમેરિકાના વિદેશ મંત્રી એન્ટોની બ્લિન્કેન અને ઈઝરાયેલના વિદેશ મંત્રી યાયર લેપિડે જણાવ્યું હતું કે જો ઈરાન અમેરિકાના કરારનું પાલન કરવાનો ઈનકાર કરે છે તો બંને દેશો એકબીજાને મનાવી શકશે. વિકલ્પોનો ઉપયોગ કરશે.\nતેમણે તે વિકલ્પો શું હોઈ શકે તે અંગે વિસ્તૃત માહિતી આપી ન હતી. પરંતુ સંખ્યાબંધ બિન-રાજદ્વારી વિકલ્પો છે. બની શકે કે આમાંની એક માનવામાં આવી રહ્યા છે. આમાં પ્રતિબંધો વધારવાથી લઈને અપ્રગટ અથવા લશ્કરી કાર્યવાહી કરવા સુધીનો સમાવેશ થાય છે. અમેરિકાના બાઈડન એડમિનિસ્ટ્રેશનનો હેતુ આ કરાર સાથે પોતાની જાતને ફરીથી જોડવાનો છે.\nકારણ કે અમેરિકાના પૂર્વ રાષ્ટ્રપતિ ડોનાલ્ડ ટ્રમ્પે વર્ષ 2018માં અમેરિકાને તેનાથી અલગ કરી દીધું હતું. જેના કારણે અમેરિકાની વિદેશ નીતિ સંબંધિત હેતુ અધૂરો રહ્યો. જે બાદ ઈરાને પણ કરારમાં સમાવિષ્ટ શરતોનું ઉલ્લંઘન કરવાનું શરૂ કર્યું. હવે માનવામાં આવે છે કે તે ટૂંક સમયમાં પરમાણુ હથિયાર તૈયાર કરશે.\nઈરાન નવી શરતો મૂકી શકે છે\nહાલની યુએસ સરકાર પરમાણુ કરારમાં ફરી જોડાવા માંગે છે, પરંતુ તેને ડર છે કે આ વખતે કરાર સ્વીકારવા માટે ઈરાન નવી શરતો મૂકી શકે છે. તેથી આ સ્થિતિમાં જો રાજદ્વારી મંત્રણા નિષ્ફળ જાય તો આગળ જઈ રહેલી પરિસ્થિતિને કેવી રીતે સંભાળવી તે અંગે કામ શરૂ થઈ ચૂક્યું છે. ઈઝરાયેલ ક્યારેય પરમાણુ કરારનો પક્ષકાર રહ્યો નથી. 2015માં ઈઝરાયલના ભૂતપૂર્વ વડાપ્રધાન બેન્જામિન નેતન્યાહૂએ પણ ઓબામા વહીવટ દરમિયાન આ કરારનો અવાજપૂર્વક વિરોધ કર્યો હતો.\nઅબ્રાહમ કરારનું વિસ્તરણ કરશે\nબ્લિન્કેન અને લેપિડ સંયુક્ત આરબ અમીરાતના વિદેશ મંત્રી સાથે સંયુક્ત સમાચાર પરિષદ યોજે છે. ત્રણેય દેશો ‘અબ્રાહમ એગ્રીમેન્ટ’ને વિસ્તૃત કરવાનો પ્રયાસ કરવા પણ સંમત થયા છે, ડોનાલ્ડ ટ્રમ્પના કાર્યકાળ દરમિયાન થયેલો કરાર જેનો ઉદ્દેશ અન્ય આરબ દેશો સહિત ઈઝરાયેલ અને સંયુક્ત આરબ અમીરાત વચ્ચેના સંબંધો સુધારવાનો છે.\nઆ નિવેદન એવા સમયે આપવામાં આવ્યું છે જ્યારે ઈરાને તાજેતરમાં કહ્યું છે કે તે અમેરિકા સાથે વિયેનામાં પરોક્ષ વાતચીત કરવા માટે તૈયાર છે. ઈરાન તેની પરમાણુ પ્રવૃત્તિઓની મર્યાદા તોડવાનું ચાલુ રાખે છે, જે સોદામાં અવરોધરૂપ હતી.


ટીએમસીના પ્રવક્તાના અમિત શાહ પર પ્રહાર, કહ્યું કે અમારી પાસે છે આ પુરાવા - GSTV\nHome » News » ટીએમસીના પ્રવક્તાના અમિત શાહ પર પ્રહાર, કહ્યું કે અમારી પાસે છે આ પુરાવા\nપશ્ચિમ બંગાળના કોલકત્તામાં અમિત શાહના રોડ શો દરમિયાન થયેલી હિંસાને લઈને બંગાળનું રાજકારણ ગર્માયુ છે. આજે ટીએમસીના પ્રવક્તા ડેરેક ઓ બ્રાયનએ પ્રેસ કોન્ફરન્સ કરી ભાજપના અધ્યક્ષ અમિત શાહ પર બહારથી ગુંડાઓ લઈને આવવાનો આરોપ લગાવ્યો હતો. તેમણે ભાજપના નેતા તેજિંદર બગ્ગાને નિશાના પર લેતા કહ્યું કે કોઈ પણ વ્યક્તિ રેલી કરી શકે છે પરંતુ બહારના લોકોનું શું? તેજિંદર બગ્ગા કોણ છે? તે એકવાર એરેસ્ટ થઈ ચુક્યો છે, શું આ એ વ્યક્તિ નથી જેણે દિલ્લીમાં એક વ્યક્તિને થપ્પડ મારી હતી?\nટીએમસી પ્રવક્તાએ કહ્યું કે અમારી પાસે પુરાવા તરીકે બે ફોટાઓ છે, જેનો સંબંધ ચુંટણી સાથે છે. અમારે કેન્દ્રિય સુરક્ષાબળો સાથે વ્યક્તિગત રંજિશ નથી. અમારા લોકો પાસે જે બે ફોટાઓ છે તેનાથી સાબિત થાય છે કે બંગાળમાં કેન્દ્રિય સુરક્ષાબળ ભાજપ સાથે છે. ડેરેકના આરોપ પર બગ્ગાએ જણાવ્યું કે મને કોઈ ગંભીરતાથી લેતુ નથી. હું તેમને પડકાર આપુ છુ કે તેઓ સાબિત કરી બતાવે કે હું હિંસાથી 500 મીટરના અંતર પર હોય. જો હું ખોટો સાબિત થાવ તો રાજનીતિ છોડી દઈશ અને જો તેઓ આરોપ સાબિત કરવામાં નિષ્ફળ રહે તો તેમણે રાજનીતિ છોડવી પડશે\nપ્રદિપસિંહના આક્ષેપો પર કોંગ્રેસના આ ધારાસભ્યએ કર્યો પલટવાર


આયુર્વેદમાં, અશ્વગંધાને રોગનિવારક વનસ્પતિ માનવામાં આવે છે?અને તેનાથી આટલા બધા રોગો દૂર થાય છે. |\nઆયુર્વેદમાં આવી ઘણી ઓષધિઓનો ઉલ્લેખ છે, નિયમિત ઉપયોગથી આપણે ઘણા જીવલેણ રોગોથી બચી શકીએ છીએ. આશ્વગંધાનું પણ આયુર્વેદમાં વર્ણન કરવામાં આવ્યું છે. આવો, જાણો અશ્વગંધા કયા ગુણો છે.અશ્વગંધ એ ગુણોની ખાણ છે.\nઅશ્વગંધામાં એન્ટીઓકિસડન્ટો, લીવર ટોનિક, એન્ટી-ઇન્ફ્લેમેટરી, એન્ટી બેક્ટેરિયલ તેમજ અન્ય ઘણા પોષક તત્વો છે જે તમારા શરીરને સ્વસ્થ રહેવામાં મદદ કરે છે. આ સિવાય તેમાં એન્ટી-સ્ટ્રેસ પ્રોપર્ટીઝ પણ છે જે સ્ટ્રેચને મુક્ત કરવામાં મદદ કરે છે. આ સિવાય તેને ઘી અથવા દૂધ સાથે મિક્સ કરવાથી વજન વધવામાં મદદ મળે છે.\nઅશ્વગંધાના ફાયદા કેન્સર જેવા ખતરનાક રોગમાં અશ્વગંધાનો ઉપયોગ ખૂબ જ અસરકારક છે. ઘણા સંશોધનોમાં એવું નોંધાયું છે કે અશ્વગંધા કેન્સરના કોષોને વધતા અટકાવે છે અને નવા કોષોની રચના થવા દેતું નથી. તે શરીરમાં પ્રતિક્રિયાશીલ ઓક્સિજન પ્રજાતિઓ બનાવે છે. જે કેન્સર કોષોને નાબૂદ કરવા અને કીમોથેરાપીથી થતી આડઅસરોથી બચાવવા માટે પણ કામ કરે છે.\nઅશ્વગંધામાં હાજર ઓક્સિડેન્ટ તમારી રોગપ્રતિકારક શક્તિને મજબૂત બનાવવાનું કામ કરે છે. જે તમને શરદી અને શરદી જેવા રોગો સામે લડવાની શક્તિ આપે છે. અશ્વગંધા શ્વેત રક્તકણો અને લાલ રક્તકણો બંનેને વધારવાનું કામ કરે છે. જે ઘણી ગંભીર શારીરિક સમસ્યાઓમાં ફાયદાકારક છે.\nમાનસિક તાણ જેવી ગંભીર સમસ્યાઓ સુધારવામાં અશ્વગંધા ફાયદાકારક છે. એક અહેવાલ મુજબ, અશ્વગંધાના ઉપયોગથી તાણ 70 ટકા સુધી ઘટાડી શકાય છે. ખરેખર તે તમારા શરીર અને માનસિક સંતુલનને યોગ્ય રાખવામાં અસરકારક છે. તે સારી ઊંઘ લેવામાં મદદ કરે છે અશ્વગંધા અનેક સમસ્યાઓથી છૂટકારો મેળવવા માટે કામ કરી શકે છે. અશ્વગંધાનો ઉપયોગ તમારી આંખોનો પ્રકાશ વધારવાનું કામ કરે છે. દરરોજ દૂધ સાથે પીવાથી આંખો ઉપરાંત તાણ પણ ટાળી શકાય છે.


અમદાવાદ શહેરની સુરક્ષા વધુ સુદ્ઢ બનાવવા નિર્ભયા પ્રોજેક્ટની મંજૂરી - Western Times News\nઅમદાવાદ શહેરની સુરક્ષા વધુ સુદ્ઢ બનાવવા નિર્ભયા પ્રોજેક્ટની મંજૂરી\nરાજ્યમાં બનતા દુષ્કર્મના બનોવો સંદર્ભે રાજ્ય સરકાર અત્યંત સંવેદનશીલ છે કસુરવારો સામે કડકમાં કડક કાર્યવાહી કરાશે: ગૃહ રાજ્યમંત્રી પ્રદિપસિંહ જાડેજા\nસુરત, રાજકોટ અને વડોદરા ખાતે સગીર બાળકીઓ પર થયેલ દુષ્કર્મોમાં તપાસ યુધ્ધના ધોરણે પ્રગતીમાં\nત્રણેય જગ્યાએ પોલીસના ઉચ્ચ અધિકારીઓ દ્વારા વિવિધ ટીમો બનાવીને તપાસની કાર્યવાહી પૂર ઝડપે ચાલી રહી છે : બાળકીઓ સગીર હોવાથી પોક્સો એક્ટ અને આઇ.પી.સી. એક્ટ હેઠળ કાર્યવાહી હાથ ધરાશે\nગૃહ રાજ્ય મંત્રીશ્રી પ્રદિપસિંહ જાડેજાએ જણાવ્યું છે કે, સુરત, વડોદરા અને રાજકોટ ખાતે સગીર બાળકી પર થયેલા દુષ્કર્મ સંદર્ભે રાજ્ય સરકાર અત્યંત સંવેદનશીલ છે. ઘટનાની જાણ થતા જ ત્રણેય જગ્યાએ પોલીસના ઉચ્ચ અધિકારીઓની ટીમો બનાવીને તપાસની કાર્યવાહી પૂરજોશમાં હાથ ધરવામાં આવી રહી છે. તપાસ દરમ્યાન મળેલ માહિતી અનુસાર કોઇપણ ચમરબંધીને રાજ્ય સરકાર છોડશે નહી.\nમંત્રીશ્રી જાડેજાએ ઉમેર્યું કે, રાજ્યના સંવેદનશીલ મુખ્યમંત્રી શ્રી વિજયભાઇ રૂપાણીએ આ ઘટનાઓ સંદર્ભે અત્યંત દુઃખની લાગણી વ્યક્ત કરીને તપાસને અગ્રિમતાના ધોરણે ઝડપથી પૂર્ણ કરવા અને કસૂરવારોને કડકમાં કડક સજા કરવા સૂચનાઓ આપી છે. ભોગ બનનાર બાળકીઓના સંબંધિઓને તપાસ માટે રાજ્ય સરકાર દ્વારા સ્પેશ્યલ પી.પી.ની સેવાઓ પૂરી પાડવાનો પણ રાજ્ય સરકારે નિર્ણય કર્યો છે. ઘટનાની સંવેદનશીલતાને ધ્યાને લઇને આ તમામ કેસો ફાસ્ટ ટ્રેક મોડ ઉપર ચલાવવા માટે ગુજરાત હાઇકોર્ટને રાજ્ય સરકાર દ્વારા વિનંતી પણ કરવામાં આવશે અને પેરવી ઓફિસરની સેવાઓ પણ લેવાશે. આ ત્રણેય ઘટનાઓમાં બાળકીઓ સગીર હોવાથી પોક્સો એક્ટ અને આઇ.પી.સી.ની વિવિધ કલમો હેઠળ ગુનો નોંધવામાં આવ્યો છે.\nમંત્રીશ્રી જાડેજાએ ઉમેર્યું કે, સુરતના સલાબતપુરા વિસ્તારમાં સગીરા પર તેના સાવકા પિતા દ્વારા શોષણ કરીને દુષ્કર્મ આચરવામાં આવ્યું હતું. આ ઘટનાની તપાસ કરીને ગણતરીના કલાકોમાં જ આરોપી ની ધરપકડ કરી દેવાઇ છે. આરોપી હાલ જ્યુડીશીયલ કસ્ટડીમાં છે. એજ રીતે વડોદરા ખાતેની ઘટનામાં પણ બાળકી ઉપર જે દુષ્કર્મ થયું છે તે અવાવરૂ વિસ્તારમાં થયું હોવાથી વડોદરા પોલીસ કમિશ્નરશ્રીના માર્ગદર્શન હેઠળ ક્રાઇમ બ્રાન્ચ, એસ.ઓ.જી. અને સ્થાનિક પોલીસ સહિત જુદી-જુદી ૨૨ ટીમો બનાવીને હ્યુમન ઇન્ટેલીજન્સ અને ટેક્નિકલ સર્વેલન્સથી તપાસ કરવામાં આવી રહી છે. વડોદરા પોલીસે ૫૦ થી વધુ સ્કેચ તૈયાર કરીને આરોપીઓને પકડવા માટે રૂપિયા એક લાખનું ઇનામ પણ જાહેર કર્યું છે. તપાસમાં સી.સી.ટી.વી. ફૂટેજ, ટેક્નીકલ સર્વેલન્સ અને એફ.એસ.એલ.ની મદદ પણ લેવામાં આવી રહી છે. અને ટૂંક સમયમાં આરોપીઓની ધરપકડ પણ કરાશે.\nમંત્રીશ્રીએ ઉમેર્યું કે, રાજકોટ શહેરના એક બાળકીને રાત્રિના સમયે તેમના ઝૂંપડામાંથી ઉપાડી જઇને દુષ્કર્મ આચર્યું હોવાની ઘટના ધ્યાને આવી છે. તેની પણ પોલીસ કમિશ્નરશ્રી રાજકોટના માર્ગદર્શન હેઠળ તપાસ આરંભી ૧૫ ટીમોની રચના કરી હ્યુમન ઇન્ટેલીજન્સ અને ટેક્નિકલ સર્વેલન્સથી તપાસ કરીને આરોપીની ધરપકડ કરી લેવાઇ છે. બાળકીને વન સ્ટોપ સેન્ટર દ્વારા કાઉન્સેલીંગ સહિતની સેવાઓ પૂરી પાડવામાં આવી છે. બાળકી હાલ સારવાર હેઠળ છે અને તેની તબિયત સુધારા પર છે. સુરત, વડોદરા અને રાજકોટ ખાતેના આ ત્રણેય બનાવોમાં વિક્ટીમ કોમ્પેનશેસન ફંડ હેઠળ સહાય પણ રાજ્ય સરકાર દ્વારા પૂરી પાડવામાં આવશે.\nમંત્રીશ્રી જાડેજાએ ઉમેર્યુ કે, રાજ્ય સરકારની દ્રઢ રાજકીય ઇચ્છા શક્તિના પરિણામે કાયદો વ્યવસ્થાની પરિસ્થિતી આજે વધુ સુદ્રઢ બની છે. નેશનલ ક્રાઇમ રેકોર્ડ બ્યુરોના ૨૦૧૭ના આંકડા અનુસાર ગત વર્ષની સરખામણીએ મહિલાઓ ઉપર થતા અત્યાચારના ગુનાઓમાં સંદર્ભમાં નોંધપાત્ર ઘટાડો થયો છે અને દેશભરમાં આવા ગુનાઓ સંદર્ભે ગુજરાત ર૯મા ક્રમે છે. રાજ્યમાં બળાત્કારના ગુનાઓમાં ૧૨.૩૫ ટકાનો અપહરણના કેસોમાં ૨૨.૮૬ ટકાનો દહેજમાં ૪૦.૧૯ ટકા અને મહિલાઓની છેડતીના ગુનાઓમાં ૨૨.૨૩ ટકાનો ઘટાડો થયો છે.\nશ્રી જાડેજાએ ઉમેર્યુ કે, રાજ્યની મહિલાઓને પૂરતી સુરક્ષા પાડવી એ અમારી પ્રાથમિક ફરજ છે અને અમે એ સુપેરે નિભાવી રહ્યા છીએ. રાજ્યમાં માહિલાઓની સુરક્ષા માટે મદદરૂપ થવા રાજ્ય સરકારે શરૂ કરેલ ૧૮૧ અભયમ હેલ્પ લાઇન ચોવીસ કલાક તમામ શહેર અને જિલ્લાઓમાં કાર્યરત છે. જેમાં મહિલાઓને ઘરેલુ હિંસા સહિતની વિવિધ પ્રકારના હિંસાના કિસ્સામાં તાત્કાલીક ધોરણે બચાવ, સલાહ અને માર્ગદર્શન ઉપરાંત મહિલાલક્ષી યોજનાઓની માહિતી પૂરી પાડવામાં આવે છે. અભયમ હેલ્પલાઇનમાં અત્યાર સુધીમાં આવેલ કોલ એટેન્ડ કરીને મહિલાઓની પુરતી સુરક્ષા પુરી પાડવામાં આવી છે. આવા સ્થળોએ વાહન મોકલીને મહિલાઓને સુરક્ષા આપવામાં આવી છે. અભયમ હેલ્પલાઇન ઉપર મહિલાઓને ત્વરીત રીસ્પોન્શ આપવામાં આવી રહ્યો છે.\nઆ ઉપરાંત ૧૮૧ અભયમ મહિલા હેલ્પલાઇન મોબાઇલ એપ્લીકેશન પણ રાજ્ય સરકાર દ્વારા લોન્ચ કરવામાં આવી છે. એપમાં ૧૮૧ નુ બટન દબાવતાની સાથે મુશ્કેલ સ્થિતિમાં રહેલ મહિલા ૫ જેટલા સગા સબંધી કે મિત્રોને ઓટોમેટીક એસ.એમ.એસ.થી સંદેશ મળી જાય છે. આ એપ મારફતે મહિલા ઘટના સ્થળના ફોટા અને વિડીયો પણ અપલોડ કરી શકે છે, તેમજ હેલ્પલાઇન સેન્ટરમાં મહિલાનુ કોલનું સ્થળ, ટેલીકોમ સર્વિસ સાથે નોંધાયેલ એડ્રેસ અને એપ્લીકેશન રજીસ્ટ્રેશન વખતે જણાવેલ એડ્રેસ મળી જાય છે. જેથી તેમને ત્વરીત મદદ પહોંચાડી શકાય છે.\nમંત્રીશ્રી જાડેજાએ ઉમેર્યુ કે, અમદાવાદ શહેરની સુરક્ષાને વધુ સુદ્રઢ બનાવવા માટે કેન્દ્ર સરકાર દ્વારા સેઇફ સીટી પ્રોજેક્ટ અંતર્ગત નિર્ભયા ફંડ મંજૂર કરવામાં આવ્યુ છે. જેમાં અમદાવાદ પોલીસ કમિશ્નરશ્રી દ્વારા એનું આયોજન કરાશે જેમાં મહિલાઓ અને વરીષ્ઠ નાગરીકોને કેન્દ્ર સ્થાને રાખીને વિવિધ પ્રોજેક્ટોનું આયોજન કરાશે જેમાં સામાન્ય નાગરીકને પણ લાભ થશે.\nઅમદાવાદ શહેરમાં ૯૦ સ્થળોએ હોટ સ્પોટ તરીકે પસંદગી કરીને ત્યાં સી.સી.ટી.વી. કેમેરા લગાવાશે, આશરે ૧૦૦ જેટલા અધ્યત્તન સુવિધા સાથેના વાહનો, મહિલાઓ અને સિનીયર સીટીઝન આધારીત બસ સ્ટોપ, મોબાઇલ એપ, મહિલા સાઇબર યુનિટ તેમજ, સાબરમતી રીવરફ્રન્ટ ખાતે નવી અધ્યત્તન પોલીસ ચોકીઓનું નિર્માણ કરાશે, મહિલાઓની સુરક્ષાને કેન્દ્ર સ્થાને રાખી અલાયદો એક્શન પ્લાન પણ તૈયાર કરવામાં આવશે તેમ તેમણે ઉમેર્યુ હતું.\nઅત્રે ઉલ્લેખનીય છે કે, રાજ્યમાં પોક્સો કાયદામાં નાની બાળકીઓ પરના રેપના કેસોમાં આજીવન કેદ કે તેથી ઉપરના કેદની સજાની જોગવાઇ કરાઇ છે. સ્પેશ્યલ પોક્સો કોર્ટ દ્વારા સુરતના આઠવા લાઇનમાં બાળકી ઉપર તા. ૩૦/૫/૧૯ના રોજ આઠ માસના સમયગાળામાં આરોપીની ૨૦ વર્ષની કેદની સજા કરવામાં આવી છે. એજ રીતે સુરતના ડીંડોલી વિસ્તારમાં બાળકી ઉપર થયેલ દુષ્કર્મ સંદર્ભે તા.૨૧/૧૧/૧૯ના રોજ આરોપીની એક માસના સમયગાળામાં તેના ‘‘છેલ્લા શ્વાસ સુધી’’ એ પ્રકારની કેદની સજાનો ચૂકાદો આપવામાં આવ્યો છે. સુરતના લીંબાયત પોલીસ સ્ટેશન હેઠળ ૩વર્ષ અને ૬ માસની બાળકી ઉપર થયેલ દુષ્કર્મ સંદર્ભે તા. ૩૧/૭/૧૯ના રોજ નવ માસના સમયગાળામાં આરોપીને ફાંસીને સજા ફરમાવાઇ છે અને સાબરકાંઠાના ઢુંઢર કેસમાં પણ ૧૪ માસની બાળકી પર થયેલ દુષ્કર્મ સંદર્ભે તા. ૨૮/૨/૧૯ના રોજ પાંચ માસના સમયગાળામાં ચૂકાદો જાહેર કરીને આરોપીને ૨૦ વર્ષની સજા ફરમાવવામાં આવી છે.\nશ્રી જાડેજાએ ઉમેર્યુ કે, મહિલાઓની સુરક્ષા માટે રાજ્ય સરકાર અત્યંત સંવેદનશીલ અને સતત પ્રયત્નશીલ છે. મહિલા ઉપર થતા દુષ્કર્મના ગુનાઓમાં પણ ઓરોપીઓને કડકમાં કડક ફાસી સુધીની સજા થાય તેવા પણ પ્રયાસો કરવા રાજ્ય સરકાર કટીબધ્ધ છે જેથી કોઇપણ વ્યક્તિ આવુ ગેર કૃત્ય કરવા પ્રેરાશે નહી.\nPrevious જાહેર થયેલ પરીણામ પૈકી ૧૫૭૮ મહિલા ઉમેદવારોની ચકાસણી પૂર્ણ થયે નિમણુંકો અપાશે\nNext એરટેલ, વોડાફોન, જીઓના બિલ આજથી મોંઘા થશે


It is notacrime to walk on the road late at night in Mumbai, the court acquitted the person | મુંબઈમાં મોડી રાત્રે રસ્તા પર ફરવું ગુનો નહીં,કોર્ટે શખ્સને નિર્દોષ જાહેર કર્યો\nમુંબઈમાં મોડી રાત્રે રસ્તા પર ફરવું ગુનો નહીં,કોર્ટે શખ્સને નિર્દોષ જાહેર કર્યો\n20 June, 2022 07:29 PM IST | Mumbai\nહકિકતે વાત એમ હતી કે પોલીસે રસ્તા પર બેઠેલા વ્યક્તિને શંકાસ્પદ હાલતમાં શોધીને કેસ નોંધ્યો હતો.\nમુંબઈ જેવા શહેરમાં, જો રાત્રિ કર્ફ્યુ ન હોય તો મોડી રાત્રે શેરીમાં ચાલવું એ ગુનો નથી, અહીંની સ્થાનિક અદાલતે 29 વર્ષીય વ્યક્તિને નિર્દોષ જાહેર કરતી વખતે અવલોકન કર્યું હતું. હકિકતે વાત એમ હતી કે પોલીસે રસ્તા પર બેઠેલા વ્યક્તિને શંકાસ્પદ હાલતમાં શોધીને કેસ નોંધ્યો હતો.\nઆ વ્યક્તિને 16 જૂને કોર્ટે નિર્દોષ જાહેર કર્યો\nપીટીઆઈના જણાવ્યા અનુસાર પોલીસે સુમિત કશ્યપ નામના વ્યક્તિ વિરુદ્ધ શંકાસ્પદ સંજોગોમાં રસ્તા પર બેસવા બદલ કેસ નોંધ્યો હતો. પોલીસે તેની સામે 13 જૂને કેસ નોંધ્યો હતો અને ગિરગામ મેટ્રોપોલિટન મેજિસ્ટ્રેટની કોર્ટે 16 જૂને તેને નિર્દોષ જાહેર કર્યો હતો. મેજિસ્ટ્રેટે કહ્યું કે ફરિયાદ પક્ષ દ્વારા રજૂ કરવામાં આવેલા પુરાવાના આધારે, કોર્ટ માટે એ માનવું મુશ્કેલ છે કે આરોપી ગુનો કરવા માટે તેની ઓળખ છુપાવવાનો પ્રયાસ કરી રહ્યો છે. તમને જણાવી દઈએ કે પોલીસે દાવો કર્યો હતો કે ઉત્તર પ્રદેશનો રહેવાસી કશ્યપ દક્ષિણ મુંબઈમાં રસ્તા પર બેઠો જોવા મળ્યો હતો અને રૂમાલ વડે મોઢું ઢાંકવાનો પ્રયાસ કરી રહ્યો હતો.\nપોલીસે કલમ 122 (બી) હેઠળ ગુનો નોંધ્યો હતો.\nપોલીસે આ વ્યક્તિ વિરુદ્ધ મહારાષ્ટ્ર પોલીસ એક્ટની કલમ 122 (b) હેઠળ કેસ નોંધ્યો હતો. આ કલમ હેઠળ, પોલીસ પાસે સૂર્યોદય અને સૂર્યાસ્ત વચ્ચે જોવા મળેલી વ્યક્તિ સામે પોતાનો ચહેરો ઢાંકવા અથવા અન્યથા ગુનો કરવાના ઈરાદાથી તેને છુપાવવા બદલ કેસ નોંધવાની જોગવાઈ છે.\nમેજિસ્ટ્રેટ નદીમ પટેલે જણાવ્યું હતું કે, “આરોપીની મુંબઈમાં 1.30 વાગ્યાની આસપાસ ધરપકડ કરવામાં આવી હતી. મુંબઈ જેવા શહેરમાં 1.30 વાગ્યે પણ મોડું નથી થતું અને કોઈ પણ વ્યક્તિ રસ્તા પર ઊભું રહી શકે છે. તેથી, ઓળખ છુપાવવાના ઈરાદાથી આવું કરવામાં આવ્યું હોય તેવું ના કહી શકાય. તે ગુનો નથી." આ વ્યક્તિ રૂમાલથી ચહેરો ઢાંકીને પોતાની ઓળખ છુપાવવાનો પ્રયાસ કરી રહ્યો હોવાના પોલીસના કેસને કોર્ટે સ્વીકારવાનો ઇનકાર કર્યો હતો.કોર્ટે કશ્યપને નિર્દોષ જાહેર કરતાં કહ્યું હતું કે ફરિયાદી પક્ષ આરોપીના ગુનાને સાબિત કરવા નિષ્ફળ રહ્યું છે.\n20 June, 2022 07:29 PM IST | Mumbai | Gujarati Mid-day Online Correspondent


કરાચીમાં દાઉદના ઘરથી રાજકોટનું અંતર ફક્ત 480 કિ.મી. : મિસાઇલ ફક્ત3મિનિટમાં પહોંચી શકે છે\nAugust 27, 2020 Dharmesh India\nદાઉદ ઈબ્રાહિમના ગુનાઓનો હિસાબ થશે અને જરૂર થશે. પરંતુ અમે તમને એ જણાવીશું કે તેના માટે ભારત પાસે કયા વિકલ્પ છે. દાઉદ પર કાર્યવાહી કરવામાં મુશ્કેલી શું આવી શકે છે? અને શું અમેરિકાએ ઓસામા બિન લાદેનનો અંત કર્યો, ઈરાનના સુપ્રિમ કમાન્ડર કાસિમ સુલેમાનીને ઠાર કર્યો તે પ્રમાણે ભારત દાઉદ ઈબ્રાહિમને કરાચીમાં ખતમ કરી શકે છે.\nજનરલ કાસિમ સુલેમાની ઈરાનના અલ કુર્દીસ ફોર્સનો પ્રમુખ હતો. પરંતુ અમેરિકા તેને આતંકીવાદી સમજતું હતું. અને આથી બગદાદમાં અમેરિકાએ જનરલ સુલેમાનીનો અંત કરી દીધો. અમેરિકાએ લાદેનને પાકિસ્તાનના એબટાબાદમાં દ્યૂસી મોતને દ્યાટ ઉતાર્યો હતો તો શું ભારત ઈચ્છે તો દાઉદની સાથે પણ આવું કરી શકે છે.\nદાઉદ ઈબ્રાહિમ કરાચીમાં રહે છે અને ગુજરાતના રાજકોટથી દાઉદના કરાચીવાળા દ્યરનું અંતર માત્ર ૪૮૦ કિલોમીટર છે. પરંતુ તેમ છતાં દાઉદને આજ સુધી પકડી શકાયો નથી. મોટી વાત એ છે કે જો ભારત રાજકોટથી પોતાની અગ્નિ-૧ મિસાઈલને દાઉદના ઘર પર નિશાન બનાવીને લોન્ચ કરી દે તો આ મિસાઈલ માત્ર ત્રણ મિનિટમાં કરાચી પહોંચી જશે. અને ત્રણ મિનિટમાં જ દાઉદનો ખેલ ખતમ થઈ જશે. પરંતુ હવે સવાલ એ છે કે શું આવું થઈ શકે છે? કે પછી દાઉદને તેના અંજામ સુધી પહોંચાડવા માટે આપણે વધારે રાહ જોવી પડશે.\nભારતની પાસે શકિત છે. અને જો તે ઈચ્છે તો દાઉદ પર સર્જિકલ સ્ટ્રાઈક પણ કરી શકે છે. અને તેના માટે ભારતને સરહદ પાર કરવાની પણ જરૂરિયાત નહીં પડે. પરંતુ તેમ છતાં ભારત આવું કેમ નહીં કરી શકે?\nછેલ્લા અનેક વર્ષોથી ભારત આ પ્રયાસમાં હતું કે પાકિસ્તાન દાઉદની હકીકત સ્વીકારી લે અને તેના પર કાર્યવાહી કરે. ભારતનો આ પ્રયાસ નિષ્ફળ જરૂર રહ્યો પરંતુ દાઉદની હકીકત આખી દુનિયા જાણી ચૂકી છે. ધીમે-ધીમે પણ દુનિયા દાઉદની આતંકી પ્રવૃતિઓનું સત્ય જાણવા લાગી છે. અને આથી હવે દાઉદને બચાવવો પાકિસ્તાન માટે મુશ્કેલ જ નહીં પણ નામુમકીન છે.\nTagged #distance from #Rajkot to #Dawood's #house in #Karachi is #only 480 km. : #Missile can #reach in just #3 minutes\n19 વર્ષ પછી, શ્રાદ્ધ પક્ષ અને નવરાત્રી વચ્ચે અધિક માસ\nપૂર્વ રાષ્ટ્રપતિ પ્રણવ મુખર્જી કોમામાં સરી પડ્યા\nઆપણે સહુ અને આપણું રિમોટ કંટ્રોલ!\nઘૂંટણના સાંધાની ‘Resto-knee’ તરીકે ઓળખાતી સર્જીકલ ટ્રીટમેન્ટનો ક્લેઇમ ચૂકવવાનો વીમા કંપનીને ગ્રાહક અદાલતનો આદેશ\nનપુંસકતા વિશે થોડુંક\nડેન્ટલ સર્જને કરેલી રૂટ કેનાલ ટ્રીટમેન્ટમાં ખામી થઈ હોવાનો આક્ષેપ કરતી ફરિયાદ ગ્રાહક અદાલતે રદ કરી\nશિયાળે સુરત ભલું !\nસગપણોનો ઘેરાવો ઘટી રહ્યો છે\nમારી મુશ્કેલી એ છે કે, મારે નોકરી માટે બહારગામ જવું પડે છે : દર અઠવાડિયે એક જ દિવસ-રાત અમે સાથે ગાળી શકીએ છીએ\nભારતની સ્નાન સંસ્કૃતિ !\nચારેક વિદ્યાર્થીઓએ મારી ઉપર રેગીંગ કર્યું હતું\nપોતાનાં વખાણ સાંભળવાનું કોને ન ગમે ?\nશું લગ્ન બાદ સેક્સ કરવાથી તેઓના વજનમાં વધારો થયો હશે? સેક્સથી વજન વધે છે?\nસ્ટેપલર અને ફ્લશ-સિસ્ટમ\nહું નવપરિણીત યુવક છું. હજુ ગયા મહિને જ મારા લગ્ન થયાં છે. લગ્ન બાદ અમે માઉન્ટ આબુ જવા તરત રવાના થઈ ગયાં. સુહાગરાત અમે ત્યાં જ મનાવી પણ….\nમારા મિત્રો એકાંતમાં ઘણીવાર સેક્સને લગતી વાતો કરે છે. પણ મને એમાં જરાય આનંદ ન આવતો હોવાથી તેઓ મને નમાલો કહે છે. મારે શું કરવું?\nહું નવપરિણીત યુવક છું. મને સતત એ મૂંઝવણ રહે છે કે, એકવારના સમાગમ પછી કેટલા સમય બાદ બીજીવાર સમાગમ કરી શકાય ?\nમારે એ જાણવું છે, કે કોઈપણ પુરુષ માટે સમગ્ર શરીર પર રુવાંટી હોવી એ પુરુષત્વની નિશાની ગણાય છે, તો જે પુરુષના શરીર પર નહીંવત્ રુવાંટી હોય તેને પુરુષત્વની ખામી છે એવું કહી શકાય કે કેમ?\nમારી પ્રેયસી મારા કરતાં છ વર્ષ મોટી છે. શું અમે લગ્ન કરીએ તો સેક્સ ભોગવવામાં સફળ થઈશું ખરાં ?\nશું આ વાત સાચી છે કે, નિરોધના ઉપયોગથી નપુંસકતાની અસર આવી જાય છે?\nઅધૂરા ભણતરને કારણે મને શરીર સંબંધ કઈ રીતે થાય છે એ ખબર નથી, મારે એની વિગતો કઈ રીતે જાણવી ?\nઅમારી સુહાગરાત્રે સમાગમ વખતે પત્નીને સહેજ પણ લોહી નીકળ્યું નહોતું, તો મને શંકા છે કે, લગ્ન પહેલાં એને કોઈક સાથે સંબંધ હશે?\nમારા ફિયાન્સ સાથે હું ફરવા તથા ફિલ્મ જોવા જાઉં છું ત્યારે મને હોઠે કેમ ચુંબન કરતા નથી?\nસેક્સ પ્રોબ્લેમ્સ ઉકેલવા કોની પાસે જવું ?\nઅઠવાડિયામાં કેટલી વાર સંભોગ કરીએ તો નોર્મલ કહેવાય?\nસેક્સ કેવી રીતે થાય એ શીખવું પડશે? કે એમ જ આવડી જશે?\n‘રજનીશ’પૂરમ અને મા શીલા આનંદ\nરજનીશાઇટીસ અને કચ્છ\nયૂ આર એ ટ્રેજિક પર્સન એન્ડ …\nમનના સૌથી વધારે વિચિત્ર રોગો\nદુર્ભાગ્ય અને મહાદુર્ભાગ્ય !\nRecent Updates Story\nકાલથી રણપ્રદેશમાં મહાસંગ્રામ ચોગ્ગા-છગ્ગાની રમઝટ બોલશે\nભારતીય ઓલરાઉન્ડર રવીન્દ્ર જાડેજાને સીએસકે ટીમ દ્વારા સન્માનિત\nકોરોનાએ પૂર્વ ક્રિકેટર સચિન દેશમુખનો જીવ લીધો\nકરિશ્મા-કરીનાના કહેવાથી પિતા રણધીર ઇન્સ્ટાગ્રામ પર જોડાયા\nસૌથી મોટી આંખની કીકી કાઢવાનો વિશ્વ રેકોર્ડ\nકોરોના દ્વારા વિખેરાઇ ગયેલી વૈશ્વિક અર્થવ્યવસ્થા સંપૂર્ણ બેઠું થવામાં પાંચ વર્ષનો સમય લાગશે\nકોરોનાની રસી બનાવવામાં આવે છે અને બજારમાં આવે છે ત્યારે સાચું, પરંતુ ઘણા દેશોએ એડવાન્સ ઓર્ડર બુક કરાવ્યા !!!\nતેંત્રીસ વર્ષથી પત્રકારિત્વના ક્ષેત્રે સક્રિય વિક્રમ વકીલે અગણિત ઇન્વેસ્ટિગેટીવ અહેવાલો કર્યા છે. ફક્ત રાજ્યસ્તરે જ નહીં, રાષ્ટ્રિયસ્તરે પણ એમના અહેવાલોની નોંધ લેવાઈ છે. ગુજરાત – મુંબઈના માતબર અખબારો અને સામયિકોમાં ઉચ્ચપદે રહી ચૂકેલા વિક્રમ વકીલ હવે ડિજિટલ ક્ષેત્રે ન્યૂઝ પોર્ટલ Humlog.news ( હમલોગ.ન્યુઝ) શરૂ કરી રહ્યા છે. આપ સૌના સહકાર અને આશિર્વાદથી Humlog.news ધારેલી સફળતા હાંસલ કરશેજ.\n© 2019 All Rights Reserved By Humlog News | Created by TheWebEmcee.


Weekly Rashifal From 14 To 20 March, Cancer Weekly Prediction, Libra Rashifal, Saptahik Rashifal, Kundli Weekly Rashifal By Dr Ajay Bhambi | આ સપ્તાહ કર્ક અને તુલા રાશિને લાભ મળી શકે છે, તમારા માટે 14 થી 20 માર્ચ સુધીનો સમયગાળો કેવો રહેશે? - Divya Bhaskar\nWeekly Rashifal From 14 To 20 March, Cancer Weekly Prediction, Libra Rashifal, Saptahik Rashifal, Kundli Weekly Rashifal By Dr Ajay Bhambi\nસાપ્તાહિક રાશિફળ:આ સપ્તાહ કર્ક અને તુલા રાશિને લાભ મળી શકે છે, તમારા માટે 14 થી 20 માર્ચ સુધીનો સમયગાળો કેવો રહેશે?\n14 માર્ચની રાતે સૂર્ય અને 16 માર્ચની રાતે શુક્ર રાશિ બદલશે, બધી જ બારેય રાશિઓ ઉપર અસર થશે\nનવા સપ્તાહમાં કર્ક અને તુલા રાશિના લોકોને સફળતા મળવાના યોગ બની રહ્યા છે. આ સપ્તાહ ચંદ્ર સિવાય સૂર્ય અને શુક્રનું રાશિ પરિવર્તન થશે. સૂર્ય 14મીએ રાતે અને શુક્ર 16મીએ રાતે રાશિ બદલશે. સૂર્ય અને શુક્ર મીન રાશિમાં પ્રવેશ કરશે. ચંદ્ર 15મીએ મેષ રાશિમાં, 18મીએ વૃષભમાં અને 20મીએ મિથુન રાશિમાં પ્રવેશ કરશે.\nઆ ગ્રહોનો બધી જ બારેય રાશિ ઉપર અસર થશે. એસ્ટ્રોલોજર ડો. અજય ભામ્બીના જણાવ્યા પ્રમાણે 12 રાશિઓ માટે કેવો રહેશે 14 થી 20 માર્ચ સુધીનો સમયગાળો...\nપોઝિટિવઃ- યુવા વર્ગને પોતાના કોઇ કામમાં સફળતા મળવાથી રાહત મળશે. સાથે જ રચનાત્મક કાર્યોમાં રસ વધશે. માનસિક સુખની પ્રાપ્તિ માટે કોઇ નજીકનું એકાંત સ્થાન કે ધાર્મિક સ્થાન પર જવાનો વિચાર કરો. જેથી ફરી તમે પોતાને ઊર્જાવાન અનુભવ કરશો.\nનેગેટિવઃ- કાર્યોમાં સફળતા ન મળવાના કારણે સ્વભાવમાં થોડું ચિડીયાપણું અનુભવ થશે. તમારા નજીકના મિત્રો પાસેથી સલાહ લેવાથી તમને થોડી રાહત મળવાની શક્યતા છે. વધારે પરિશ્રમ કરવાથી અનુકૂળ પરિણામ મળશે નહીં.\nવ્યવસાયઃ- વ્યવસાયિક ગતિવિધિઓ પહેલાંની જેમ જ ચાલતી રહેશે.\nલવઃ- વ્યસ્તતાના કારણે તમે તમારા પરિવાર ઉપર વધારે ધ્યાન આપી શકશો નહીં.\nસ્વાસ્થ્યઃ- તમારે તમારું મનોબળ વધારવાની જરૂરિયાત છે.\nપોઝિટિવઃ- આ સપ્તાહ જીવનમાં થોડા ફેરફાર આવવાની શક્યતા છે. પરિવારમાં કોઇ મહત્ત્વપૂર્ણ વિષય અંગે તમારી સલાહને વધારે મહત્ત્વ આપવામાં આવશે. વિદ્યાર્થીઓને પણ તેમની પ્રતિયોગિતાઓમાં મહેનત પ્રમાણે યોગ્ય પરિણામ પ્રાપ્ત થશે.\nનેગેટિવઃ- આ વાતનું પણ ધ્યાન રાખો કે તમારો કોઇ નજીકનો મિત્ર કે સંબંધી તમને દગો આપી શકે છે. કોઇને પણ રૂપિયા ઉધાર આપશો નહીં, કેમ કે તેના પાછા મળવાની શક્યતા નથી.\nવ્યવસાયઃ- આર્થિક મામલે ચિંતન કરવાની જરૂરિયાત છે.\nલવઃ- જીવનસાથીના સ્વાસ્થ્યને લઇને પરિવારમાં થોડી ચિંતા રહી શકે છે.\nસ્વાસ્થ્યઃ- તમે તમારી અંદર ઊર્જાની ખામી અનુભવ કરી શકો છો.\nપોઝિટિવઃ- વિદ્યાર્થીઓને પોતાની પ્રતિયોગિતાને લગતી પરીક્ષામાં યોગ્ય પરિણામ મળશે. સપના સાકાર કરવાનો સમય છે એટલે ખૂબ જ મહેનતથી કામ કરો. કોઇ જગ્યાએ રોકાણ કરવાનું વિચારી રહ્યા છો તો તરત કરી દો. ભાઇઓ સાથે પણ થોડી લાભકારી પરિસ્થિતિઓ ઉપર ચર્ચા-વિચારણાં થઇ શકે છે.\nનેગેટિવઃ- આળસને છોડીને બધા કાર્યોને કરવાની કોશિશ કરો નહીંતર તેના કારણે થોડા કાર્યોમાં મોડુ થઇ શકે છે. યોજનાઓને શરૂ કરતી સમયે થોડી દુવિધાની સ્થિતિ રહેશે. તેના માટે નજીકના વ્યક્તિઓની સલાહ તમારા માટે ફાયદાકારક સાબિત થશે.\nવ્યવસાયઃ- વ્યવસાયિક દૃષ્ટિએ આ સપ્તાહ ઉત્તમ છે.\nલવઃ- વ્યસ્તતા સિવાય તમે ઘર-પરિવારને પ્રાથમિકતા આપી શકશો.\nસ્વાસ્થ્યઃ- ગળામાં થોડા ઇન્ફેક્શન જેવી સમસ્યા અનુભવ થઇ શકે છે.\nપોઝિટિવઃ- આ સમયે તમને તમારી મહેનત પ્રમાણે યોગ્ય ફળ પ્રાપ્ત થશે. તેના માટે કર્મ પ્રધાન તો થવું પડશે. તમારી ઊર્જાનો ભરપૂર ઉપયોગ કરો. કોઇ પ્રોપર્ટીને લગતા કાર્ય પણ બનવાની શક્યતા છે.\nનેગેટિવઃ- તમારી વસ્તુઓને સાચવીને રાખો. ચોરી થવાના યોગ બની રહ્યા છે. ભાવનાઓમાં આવીને કોઇપણ નિર્ણય લેશો નહીં. વર્તમાન સ્થિતિઓ ઉપર જ તમારું ધ્યાન કેન્દ્રિત રાખો.\nવ્યવસાયઃ- વ્યવસાયિક સ્થળે તમારી હેઠળ કામ કરતા કર્મચારીઓ સાથે કોઇ વાદ-વિવાદની સ્થિતિ ઊભી થઇ શકે છે.\nલવઃ- પતિ-પત્ની પોત-પોતાના કાર્યોમાં વ્યસ્ત રહેવાના કારણે એકબીજા સાથે સમય પસાર કરી શકશે નહીં.\nપોઝિટિવઃ- આ સપ્તાહ તમે ભાવનાત્મક રૂપથી મજબૂત રહેશો. ઘર-પરિવાર અને વ્યવસાયમાં યોગ્ય તાલમેલ જાળવી રાખશો જેથી પારિવારિક સભ્ય પોતાને વધારે સુરક્ષિત અનુભવ કરી શકે.\nનેગેટિવઃ- તમારી જિદ્દ અને કોઇ વાત ઉપર અડગ રહેવાનો સ્વભાવ તમારા માટે જ પરેશાનીઓ ઊભી કરી શકે છે. એટલે તમારા સ્વભાવમાં લચીલાપણુ જાળવી રાખવું ખૂબ જ જરૂરી છે.\nવ્યવસાયઃ- જો તમે તમારું કોઇ નવું કામ શરૂ કર્યું છે તો તેમાં થોડી મુશ્કેલીઓ આવવાની શક્યતા છે.\nલવઃ- પતિ-પત્નીમાં થોડી વિવાદની સ્થિતિ બની શકે છે.\nસ્વાસ્થ્યઃ- ગરમીના કારણે પેટમાં બળતરા થઇ શકે છે.\nપોઝિટિવઃ- તમારી યોગ્યતા અને પ્રતિભા ઉપર વિશ્વાસ, તમારા માટે લાભદાયક સ્થિતિઓ બનાવશે. તમારી અંદર છુપાયેલી પ્રતિભા હવે ઉજાગર થશે જેનાથી ઘર અને સમાજમાં તમારું માન-સન્માન વધશે.\nનેગેટિવઃ- ક્યારેક-ક્યારેક તમારા અહંકારના કારણે અનેક બનતા કાર્યો ખરાબ થઇ શકે છે. સાથે જ, થોડા લોકોના મનમાં તમારા પ્રત્યે ગેરસમજ પણ ઊભી થઇ શકે છે. એટલે તમારા સ્વભાવને સહજ જાળવી રાખો.\nવ્યવસાયઃ- આ સપ્તાહ તમે તમારી ક્ષમતા ઉપર પૂર્ણ વિશ્વાસ કરશો.\nલવઃ- ઘરની સુખ-સુવિધાને લગતી ખરીદદારી કરવાનો પ્રોગ્રામ બનશે.\nસ્વાસ્થ્યઃ- ઠંડી વસ્તુઓનું સેવન ટાળો.\nપોઝિટિવઃ- આ સપ્તાહ પરિવાર અને ફાયનાન્સને લગતા મહત્ત્વપૂર્ણ નિર્ણય લેવાથી પોઝિટિવ પરિણામ પ્રાપ્ત થશે. રોજિંદા જીવનથી અલગ પોતાની ક્ષમતાઓ અંગે પણ વિચારો અને તેને જાગૃત કરો.\nનેગેટિવઃ- ધ્યાન રાખો કે તમારી ભાવુકતા અને ઉદારતાનો કોઇ ફાયદો ઉઠાવી શકે છે. એટલે કોઇની વાત ઉપર પણ વિશ્વાસ કરતા પહેલાં તેની તપાસ કરો.\nવ્યવસાયઃ- આ સપ્તાહ કાર્યક્ષેત્રમાં રોકાણને લગતા મામલે પોતાનું ધ્યાન કેન્દ્રિત રાખો.\nલવઃ- બેકારના પ્રેમ સંબંધ અને મનોરંજન વગેરેમાં સમય ખરાબ ન કરો.\nસ્વાસ્થ્યઃ- સાંધાનો દુખાવો અને બ્લડ પ્રેશરની તકલીફ રહેશે.\nપોઝિટિવઃ- વિદ્યાર્થીઓના અભ્યાસને લગતી કોઇ મુશ્કેલી દૂર થવાથી તેઓ ફરી પોતાના અભ્યાસ ઉપર ધ્યાન કેન્દ્રિત કરી શકશે. સાથે જ પ્રભાવશાળી વ્યક્તિઓનો સહયોગ તમારી ઉન્નતિમાં સહાયક સિદ્ધ થશે.\nનેગેટિવઃ- મનમાં કોઇની વાતને લઇને શંકાની સ્થિતિ ઊભી થઇ શકે છે જેના કારણે માનસિક સ્થિતિ થોડી નબળી રહી શકે છે. આ એક વહેમ છે અને તેમાંથી બહાર આવવું અતિ જરૂરી છે.\nવ્યવસાયઃ- પ્રોપર્ટીને લગતા કાર્યોમાં કોઇ મોટી ડીલ થઇ શકે છે.\nલવઃ- ઘર અને વ્યવસાયમાં તાલમેલ ખરાબ રાખવાથી બધી સ્થિતિ અનુકૂળ રહેશે.\nસ્વાસ્થ્યઃ- થોડા નકારાત્મક વિચાર વધારે જ હાવી થશે જેના કારણે શારીરિક ક્ષમતામાં ઘટાડો અનુભવ થશે.\nપોઝિટિવઃ- આ સપ્તાહ તમે આરામ તથા પરિવાર સાથે સમય પસાર કરવાના મૂડમાં રહેશો. જો કોઇ રોકાણને લગતી યોજના બની રહી છે તો તરત તેના ઉપર કામ કરો. આર્થિક દૃષ્ટિએ પરિસ્થિતિઓ અનુકૂળ છે. ઘરના ફેરફારને લગતા કોઇ કામ પણ શક્ય હોઇ શકે છે.\nનેગેટિવઃ- આલસના કારણે થોડા કાર્યોમાં મુશ્કેલી આવી શકે છે. વારસાગત સંપત્તિને લગતી કોઇ વાત ઉપર ભાઇઓ સાથે વાદ-વિવાદ થવાની શક્યતા છે. તમે તમારા યોગ્ય વ્યવહાર દ્વારા પરિસ્થિતિઓ સાચવી લેશો.\nવ્યવસાયઃ- કોઇ નવા કામને લગતું પહેલું પેમેન્ટ આવવાની શક્યતા છે.\nલવઃ- પ્રેમ સંબંધ સ્થાપિત થવાની શક્યતાઓ જોવા મળી રહી છે.\nસ્વાસ્થ્યઃ- કબજિયાત અને બવાસીર જેવી સ્થિતિને ઇગ્નોર કરશો નહીં.\nપોઝિટિવઃ- કોઇ જગ્યાએથી કોઇ અટવાયેલા કે ઉધાર આપેલા રૂપિયા પાછા આવી શકે છે એટલે તેના ઉપર તમારું ધ્યાન કેન્દ્રિત કરો. વાતચીત કરીને તમે કોઇપણ રીતે તમારું કામ કઢાવી શકવામાં સક્ષમ રહેશો.\nનેગેટિવઃ- ક્યારેક મનમાં નિરાશાજનક અને નકારાત્મક વિચારોની સ્થિતિ રહી શકે છે. રૂપિયા આવતા પહેલાં જવાનો રસ્તો પણ તૈયાર થઇ જશે. ધ્યાન રાખો કે કોઇ નજીકના મિત્ર સાથે પણ સંબંધ ખરાબ થવાની શક્યતા છે.\nવ્યવસાયઃ- વ્યવસાયમાં આ સમયે નવા પ્રસ્તાવ પ્રાપ્ત થઇ શકે છે.\nલવઃ- ઘરેલૂ જીવનમાં એક પછી એક પરેશાનીઓ આવી શકે છે જેના કારણે તણાવ રહેશે.\nસ્વાસ્થ્યઃ- માનસિક તણાવના કારણે હોર્મોનને લગતા ફેરફાર અનુભવ કરી શકો છો.\nપોઝિટિવઃ- ભાવુકતાની જગ્યાએ દિમાગથી કામ લેવું. જેનાથી તમે તમારા કાર્યો પ્રત્યે યોગ્ય પ્રકારે નિર્ણય લઇ શકશો. વિદ્યાર્થીઓએ પણ પોતાના કોઇ પ્રોજેક્ટને પૂર્ણ કરવાથી કોઇ સારી તક પ્રાપ્ત થઇ શકે છે.\nનેગેટિવઃ- આ સપ્તાહ થોડી જૂની નકારાત્મક વાતો ફરી સામે આવવાથી વાદ-વિવાદ જેવી સ્થિતિ ઊભી થઇ શકે છે. બાળકો સાથે સહયોગપૂર્ણ વ્યવહાર કરો.\nવ્યવસાયઃ- પાર્ટનરશિપને લગતા વ્યવસાયમાં બધા નિર્ણય તમારે જ લેવા પડી શકે છે.\nલવઃ- જીવનસાથીને તમારી દરેક વાત જણાવવાથી તમારી અનેક મુશ્કેલીઓનો ઉકેલ મળશે.\nસ્વાસ્થ્યઃ- સમયે-સમયે બ્લડ પ્રેશર ચેક કરાવતાં રહો.\nપોઝિટિવઃ- આ સપ્તાહ કાર્યો વધારે રહેશે એટલે આરામ અને મોજ-મસ્તી ઉપર ધ્યાન ન આપીને કામ ઉપર જ તમારું ધ્યાન એકાગ્ર કરો. જલ્દી જ તમને તેનાથી શુભ ફળની પ્રાપ્તિ થઇ શકે છે. કોઇ લાભદાયક નજીકની યાત્રા પણ શક્ય છે.\nનેગેટિવઃ- કાર્યો ઉપર વધારે ચર્ચા-વિચારણાં કરવામાં સમય ખરાબ ન કરો. થોડી સફળતાઓ તમારા હાથમાંથી સરકી શકે છે. બહારની વ્યક્તિઓની વાતોમાં ન આવીને પોતાના નિર્ણયને પ્રાથમિકતા આપો.\nવ્યવસાયઃ- નોકરિયાત લોકોના પોતાના કોઇ ટાર્ગેટ પૂર્ણ થવાથી માન-સન્માન અને ઉન્નતિ મળવાની શક્યતા છે.\nલવઃ- જીવનસાથી સાથે ચાલી રહેલાં કોઇ તણાવ ઉપર ચર્ચા-વિચારણાં કરો.\nસ્વાસ્થ્યઃ- સ્વાસ્થ્યને લગતી કોઇ બેદરકારીના કરશો નહીં.\nમાસિક રાશિફળ: માર્ચ મહિનામાં સૂર્ય, ચંદ્ર, બુધ અને શુક્રનું રાશિ પરિવર્તન થશે, આ મહિને 12માંથી5રાશિઓ માટે શુભ સમય શરૂ થશે\nભાગ્યના ભેદ: કુંડળીના કેન્દ્ર સ્થાને મંગળ-શનિ-રાહુ-કેતુ કે પ્લૂટો જેવા ક્રૂર ગ્રહો લગ્નજીવનને વનવાસ બનાવી દે છે\nરાશિ પરિવર્તન: બુધ ગ્રહ મકર રાશિમાંથી કુંભમાં આવ્યો, 31 માર્ચ સુધી મેષ, કુંભ રાશિના લોકોને લાભ મળી શકે છે\nમીન સંક્રાંતિ: આવતીકાલે સૂર્ય મીન રાશિમાં પ્રવેશ કરશે; મહાપુણ્યકાળમાં આ વસ્તુઓનું દાન કરો, મિથુન, તુલા સહિત5રાશિના લોકોને થશે મહાલાભ


મોદી સરકારમાં પ્રથમ વધારાને પચાવતું બજાર, મિડ અને સ્મોલ કેપ શેરોમાં રિકવરી\nશનિવાર, નવેમ્બર 17 2018, 00:15 Hrs(IST)\nનવગુજરાત સમય | Publish Date: Jun72018 4:18PM\nવ્યાજદરમાં વધારા પછી સેન્સેક્સમાં ઝડપી 400 પોઇન્ટની વધઘટ જોવાઈ\nરિઝર્વ બેન્કે અપેક્ષા મુજબ વ્યાજદરમાં 0.25 ટકાનો વધારો કરતાં બજાર ઝડપથી તેને ડિસ્કાઉન્ટ કરીને વધી ગયું હતું. વ્યાજદરના વધારા પછી સેન્સેક્સમાં 400 પોઇન્ટની વધઘટ જોવા મળી હતી. નીચા મથાળે મંદીવાળાનું શોર્ટ કવરિંગ રહેતાં તેનો પણ ટેકો સાંપડ્યો હતો તો વ્યાજદરમાં વધારા પછી એફઆઇઆઇની આક્રમક વેચવાલીનો અભાવ રહેતાં તેની પણ પણ પોઝિટીવ અસર થઈ હતી. બજારના સૂત્રોનું કહેવું હતું કે, રિઝર્વ બેન્કે વ્યાજદરમાં વધારો કર્યો હોવા છતાં ભાવિ ગ્રોથનો અંદાજ જાળવી રાખતાં અને ટૂંકા ગાળા દરમિયાન ફુગાવો અંકુશમાં રહેવાનો વિશ્વાસ વ્યકત કરતાં તેની સારી અસર થઈ હતી. મિડ અને સ્મોલ કેપ શેરોમાં પણ એએસએમને કારણે આવેલો ગભરાટ શમ્યો હતો. સેબીના આ પગલાં સામે ચોક્કસ ઇન્વેસ્ટર્સનું એક ગ્રૂપે કાનૂની પગલું લેવાનું વિચાર્યું હોવાના અહેવાલો વહેતાં થયા હતા.\nવૈશ્વિક બજારો પાછળ સવારના સત્રમાં સુધારા વચ્ચે ખુલેલો સેન્સેક્સ રિઝર્વ બેન્કની પોલિસી જાહેરાત સુધી સાંકડી રેન્જમાં અથડાયો હતો પણ પોલીસી જાહેરાતની સાથે જ 35,127ના સ્તરથી ગબડીને 34,978 થતાં તેમાં 149 પોઇન્ટનું ગાબડું પડ્યું હતું. પંરતુ શોર્ટ કવરિંગ અને ફંડોની ખરીદીના ટેકા પાછળ આ સ્તરથી ઝડપથી રિકવર થઈને ઊંચામાં 35,230 રહેતાં તેમાં 252 પોઇન્ટનો સુધારો થયો હતો. આ સુધારાને પગલે છેલ્લે આગલા બંધથી 275.67 પોઇન્ટ વધીને 35,178.88 રહ્યો હતો. નિફ્ટી ઇન્ટ્રા ડેમાં 10,600ની નીચેથી ઝડપથી સુધરીને એક તબક્કે વધીને 10,698 સુધી વધીને છેલ્લે 91.50 પોઇન્ટ ઊંચકાઈ 10,684.65 રહી હતી. નિફ્ટી 10,700ની પ્રતિકારક સપાટીની નજીક સરકીને આ સ્તરની નીચે બંધ રહ્યો હતો એમ જણાવીને જેએસકે સ્ટોકના ટેકનિકલ એનાલિસ્ટ સુમિત ચૌહાણનું કહેવું હતું કે, નિફ્ટી 10,700 ઊપર બંધ રહેશે તો પ્રથમ 10,760 સુધી આગળ વધશે અને જો એ સપાટી કુદાવશે તો 10,850 જોવા મળશે. નિફ્ટી નીચેથી ઝડપથી રિકવર થતી હોવાથી મંદીવાળા મોટું હેમરિંગ કરવાથી દૂર રહે છે. આને કારણે ઇન્ડે્કસ આધારીત ઘટાડો મર્યાદીત રહે છે.\nરિઝર્વ બેન્કના નિર્ણયથી આર્થિક રિકવરીને અવળી અસર નહીં થાય એમ જણાવીને એસએમસી સિક્યુરિટીઝના જયંત મહાત્રેનું કહેવું હતું કે, આ વર્ષે ચોમાસું સારું રહેવાની અપેક્ષા છે અને તેને કારણે ફુગાવો અંકુશમાં રહેશે. ક્રૂડના ભાવ પણ વધતા અટક્યા છે અને હાલમાં 80 ડોલરની સપાટીને વટાવે તેવી સંભાવના ઓછી છે. વર્લ્ડ બેન્કે આ વર્ષે જીડીપી ગ્રોથ 7.3 ટકાનો અને આવતા વર્ષે 7.5 ટકા જાળવી રાખતાં તેનો પણ સુધારાને સાથ મળ્યો હતો. પાંચ દિવસ પછી બ્રોડબેઇઝ આંકમાં રિકવરી જોવાઈ હતી. મિડ કેપ આંક 199 પોઇન્ટ અને સ્મોલ કેપ આંક 248 પોઇન્ટ વધ્યા હતા. જેને પગલે માર્કેટ બ્રેડથ સુધારા તરફી રહીને વધનાર 1668 શેરો સામે ઘટનાર 967 શેરો હતા. સેબી દ્વારા વધારાના સર્વેલિયન્સના પગલાં ભરવામાં આવતા તેની અવળી અસર ઓસરી હોવાનું જોવાયું હતું. એક્સચેન્જ દ્વારા લગભગ 110 શેરોને આ યાદીમાં સમાવવામાં આવ્યા હતા તેમાંથી 40 ટકા શેરોમાં સુધારો જોવાયો હતો. આમ છતાં વર્ષની નીચલી સપાટીને સ્પર્શનારા શેરોની સંખ્યા વધુ રહીને 367ની રહી હતી જેની સામે વર્ષની ઊંચી સપાટીએ 29 શેરો જોવાયા હતા. વૈશ્વિક શેરબજારમાં ટ્રેડ વોરનો ગભરાટ ઘટતા સુધારાનો માહોલ હતો. બ્રેન્ટ ક્રૂડ 75 ડોલરની આસપાસ છેલ્લા ચાર દિવસથી અથડાઈ ગયું હતું.\nબધા જ સેક્ટોરલ આંકમાં સુધારો જોવાયો.\nલગભગ બે સપ્તાહ પછી બધા જે સેક્ટોરલ અને બ્રોડબેઝ્ડ આંકમાં સુધારો જોવાયો હતો. સેક્ટોરલ આંકમાં એફએમસીજી 1.1 ટકા, હેલ્થકેર 1.2 ટકા, ઇન્ડસ્ટ્રીઝ 1.5 ટકા, આઇટી 1.1 ટકા, ટેલિકોમ ત્રણ ટકા, ઓટો 1.6 ટકા, બેન્કેક્સ 0.6 ટકા, કેપિટલ ગુડ્ઝ 1.4 ટકા, કન્ઝયુમર ડ્યુરેબલ 2.3 ટકા, મેટલ 1.7 ટકા, પાવર 1.4 ટકા, રિયલ્ટી આંક 1.5 ટકા વધીને બંધ રહ્યા હતા.\nસુગર શેરોમાં પેકેજ પછી મિશ્ર પ્રવાહ.\nસુગર ઉદ્યોગ માટે સરકાર દ્વારા Rs 8,500 કરોડનું પેકેજ જાહેર કરવા છતાં સુગર શેરોમાં મિશ્ર પ્રવાહ જોવાયા હતા. સુગરના વધનાર કરતાં ઘટનાર શેરો વધુ હતા. જે શેરો સુધર્યા હતા તેમાં મુખ્યત્વે પિકે સુગર્સ, ઇઆઇડી પેરી, થીરૂઅરૂરન, ડીસીએમ, કેસી સુગર હતા જ્યારે ઘટનાર શેરોમાં શિમ્બોલી, ત્રીવેણી, ધામપુર, બલરામપુર, દ્રારકેશ, એમપી, કેસર એન્ટરપ્રાઇસ હતા જે 4.5 ટકાથી લઇને 9.3 ટકા સુધી ઘટ્યા હતા.\nIDFC બેન્ક, કેપિટલ ફર્સ્ટમાં સુધારો.\nરિઝર્વ બેન્ક ઓફ ઇન્ડિયાએ આઇડીએફસી બેન્ક અને કેપિટલ ફર્સ્ટ વચ્ચેના મર્જરને મંજૂરી આપતાં તેની શેરના ભાવ પર પોઝિટીવ અસર જોવાઈ હતી. એચડીએફસી બેન્ક એક તબક્કે 8.49 ટકા વધ્યા પછી છેલ્લે 7.32 ટકા વધીને Rs 41.05ની સપાટીએ બંધ રહ્યો હતો. જ્યારે કેપિટલ ફર્સ્ટ 5.32 ટકા વધીને Rs 561.35ના મથાળે બંધ હતો.


અમદાવાદ :આઠમા નોરતે મા મહાગૌરીની આરાધના થાય છે ત્યારે આજે દુર્ગાષ્ટમીના પાવન અવસર પર રાજ્ય સહિત દેશભરના મંદિરોના ભક્તોનો ધસારો જોવા મળી રહ્યો છે. રાજ્યના વિવિધ મંદિરોમાં હોમ-હવન અને નવચંડી યજ્ઞ યોજાઈ રહ્યાં છે. જેમણે નોરતાના નવ દિવસ ઉપવાસ ન કર્યા હોય તે લોકો પણ આજે આઠમનો ઉપવાસ રાખે છે. આજે દુર્ગાષ્ટમીના રોજ જ્યાં જ્યાં માતાજીના સ્થાપન કર્યા હોય ત્યાં હવન કરવામાં આવે છે. આદ્ય શકિતના અનુષ્ઠાન માટે આજનો દિવસ અતિ ઉત્તમ હોવાથી માઈ ભક્તો આખો દિવસ પૂજા અર્ચનામાં લીન જોવા મળશે. સાથે જ જે ભાવિકો નોરતાના ઉપવાસ કરતા હોય તેવા તેઓ પણ આઠમના દિવસે (Navratri 2019) ઉપવાસ કરી ધન્યતા અનુભવે છે.\nભક્તિ, શક્તિ અને શ્રદ્ધાનો સમન્વય થાય ત્યાં માનવીની તમામ ઈચ્છા ફળીભૂત થાય છે. આણંદ જિલ્લાના લીંગડા ગામના ખેડૂત પુત્ર રોહિત પટેલ ખેતીવાડી વ્યવસાય સાથે સંકળાયેલા છે. બે વર્ષ અગાઉ પોતાની ખેતીવાડી સારી થાય તે માટે અંબાજી મંદિરમાં માતાજીના ચોકમાં 501 દીવડા ઉપાડીને આરતી કરવાની બાધા લીધી હતી. તેમની આ મનોકામના પૂરી થઈ હતી, અને ખેતીવાડી ખૂબ સારી થઈ હતી. જેથી રોહિત પટેલ છેલ્લા 16 વર્ષથી અંબાજીના ચાચર ચોકમાં 551 દીવડાની આરતી પોતાના શરીરે લઈ મા અંબાની અનોખી આરાધના કરે છે. એટલું જ નહિ રોહિત પટેલ નવરાત્રિના નવ દિવસ અલગ અલગ તીર્થ સ્થળોમાં જઈ આ રીતે આરતી કરે છે. જોકે, સારી ખેતી મેળવનાર ખેડૂત રોહિત પટેલે ચાલુ વર્ષે પડી રહેલા વધુ વરસાદને લઈ ચિંતા પણ વ્યક્ત કરી હતી.


દાહોદ : વહીવટી તંત્ર દ્વારા અસરગ્રસ્ત વિસ્તારોમાં સાફ સફાઇ સાથે ફોગીંગની કામગીરી શરૂ\nHome ગુજરાત દાહોદ : વહીવટી તંત્ર દ્વારા અસરગ્રસ્ત વિસ્તારોમાં સાફ સફાઇ સાથે ફોગીંગની કામગીરી...\nમુશળધાર વરસાદના પગલે દાહોદ શહેરમાં ઠેર ઠેર વરસાદી પાણી ભરાઈ ગયા હતા. ગઇકાલે મોડી સાંજથી વરસાદ બંધ થયા બાદ મોટાભાગના વિસ્તારમાં પાણી ઓસરી ગયા હતા. પરંતુ ફેલાયેલી ગંદકીને દૂર કરવા દાહોદ વહીવટી તેમજ દાહોદ નગરપાલિકા તંત્ર દ્વારા અસરગ્રસ્ત વિસ્તારોમાં પહોંચી જઈ સાફ સફાઈ તેમજ ફોગીંગની કામગીરી શરૂ દેવામાં આવી હતી.\nદાહોદ શહેરના કેટલાક અસગ્રસ્ત વિસ્તારોમાં હાલ પણ લોકો મુશ્કેલીનો સામનો કરી રહ્યા રહ્યા છે. ત્યારે આ બાબતની તંત્ર દ્વારા નોંધ લઈ હાલ જરૂરીયાત મુજબની સુવિધા પણ પુરી પાડી રહી છે.ગઈ કાલે મેઘરાજાના તાંડવ વચ્ચે દાહોદ શહેરમાં પુર જેવી સ્થતીએ રૂપ ધારણ કર્યું હતુ. વિસર્જન બાદ વહેલી સવારે જ મેઘરાજાએ પોતાનુ રૌદ્ર સ્વરૂપ દેખાડતા ચાર કલાકમાં ચાર ઈંચ વરસાદ અને સાંજ પડતાં આઠ કલાકમાં આઠ ઈંચ વરસાદ દાહોદ શહેરમાં ખાબક્યો હતો. મુશળધાર વરસાદના પગલે દાહોદ શહેર વરસાદી પાણીથી છવાઈ ગયુ હતુ. જાહેર રસ્તાઓ, સોસાયટીઓ, નીચાળવાળા વિસ્તારો વિગેરેમાં પાણી ભરાઈ જવાથી લોકોને ભારે મુશ્કેલીનો સામનો કરવો પડ્યો હતો. ઘરોમાં પણ પાણી ભરાઈ ગયા હતા.\nજો કે, ગઈકાલથી જ વહીવટી તંત્ર કામે જોતરાઈ ગયુ હતુ. આજરોજ મેઘરાજાએ વિરામ લેતા વહીવટી તંત્ર તેમજ નગરપાલિકાની ટીમ દ્વારા શહેરમાં જ્યાં જ્યાં અસર જોવાતી હતી તેવા વિસ્તારોમાં પહોંચી જઈ સફાઈ અભિયાન હાથ ધર્યુ હતુ. ત્યાર બાદ રોગચાળો ન ફેલાય તે માટે ફોગીંગ કરવામાં આવ્યું હતુ. દાહોદ શહેરની ફખરી સોસાયટીમાં ઘુંટણ સમા તેમજ ઘરોમાં પાણી ભરાઈ ગયા હતા તે માટે ખાસ આ વિસ્તારોમાં સાફ સફાઈ કરી ફોગીંગ કરવામાં આવ્યુ હતુ.\nPrevious articleભારત-સાઉથ આફ્રિકા વચ્ચે આજે પ્રથમ T20 મેચ રમાશે.\nNext articleક્ચ્છ: મીની તરણેતર સમાન મોટા યક્ષના ૪ દિવસીય લોકમેળાનો આજથી પ્રારંભ


મુશ્કેલ સમયમાં મિત્રને સાથ કઈ રીતે આપશો? - news\nમુશ્કેલ સમયમાં મિત્રને સાથ કઈ રીતે આપશો?\nPublished: 4th October, 2012 06:31 IST\nતમારો કોઈ ખાસ ફ્રેન્ડ તકલીફમાં હોય, તેના પરિવારમાં કોઈનું મૃત્યુ થયું હોય, લગ્ન્ાજીવનમાં મુશ્કેલી આવી હોય કે બીજી કોઈ સમસ્યા હોય ત્યારે તેને સપોર્ટ આપવો એ તમારી જવાબદારી છે\nA friend in need isafriend indeed. મુશ્કેલીના સમયે જે પડખે ઊભો રહે છે તે સાચો મિત્ર છે. આ કહેવતમાં જ આમ તો અત્યારે જે લખવું છે એનો સારાંશ આવી જાય છે. જ્યારે તમારો ફ્રેન્ડ બહુ ટફ સમયમાંથી પસાર થઈ રહ્યો હોય ત્યારે ઘણી વાર તમે પણ પોતાની જાતને હેલ્પલેસ ફીલ કરતા હો છો. તેના પરિવારજમાં કોઈનું મૃત્યુ થયું હોય, બ્રેકઅપ થયું હોય, માંદગી આવી હોય, આર્થિક નુકસાન થયું હોય ત્યારે તમે મિત્રના દુ:ખે દુ:ખી થાઓ છો; પણ ત્યારે શું બોલવું અને શું કરવું એ સમજી શકતા નથી. તમને ડર લાગે છે કે એવું કંઈ ન થઈ જાય કે બોલાઈ જાય જેને કારણે મિત્રની સ્થિતિ સુધરવાને બદલે બગડી જાય. તો તમે શું કરી શકો? મિત્રના કોઈ પરિવારજનનું મૃત્યુ થયું છે તો તેનું દુ:ખ તો તમે લઈ શકવાના નથી; પરંતુ તેની સાથે રહીને તેને સધિયારો આપીને, તમારો તેના પ્રત્યેનો પ્રેમ દર્શાવીને તેના દુ:ખને ઓછું જરૂર કરી શકશો. તમે તમારા મિત્ર/સહેલીને મુશ્કેલીમાં કઈ રીતે મદદરૂપ થઈ શકશો એ વિશે વિચારીએ.\nમિત્રનું દુ:ખ સમજો\nહાર્ટબ્રેક અથવા સ્વજનનું મૃત્યુ એ કોઈ પણ વ્યક્તિના જીવનનો બહુ મુશ્કેલ સમય છે. આ સમય એ વ્યક્તિ માટે સંઘર્ષનો હોય છે. આ સમયે તેની લાગણી પ્રબળ હોય છે. ભાવનાત્મક રીતે તે વ્યક્તિ અંદરથી તૂટતી જાય છે. તેની અંદર લાગણીના ચડાવઉતાર આવતા રહે છે. ઘણી વાર તે પોતાના દુ:ખને રડીને પ્રદર્શિત કરે છે. ઘણી વાર આવી પડેલી આપત્તિને સહન ન કરી શકવાને કારણે તેને ગુસ્સો આવી જાય છે તો ઘણી વાર આવી વ્યક્તિ ડિપ્રેસ્ડ પણ થઈ જાય છે. આવાં બધાં કારણોસર આવી વ્યક્તિ પોતાને એકલી માનવા લાગે છે. આવા તબક્કામાંથી પસાર થતા મિત્ર/સહેલીને આપણે સમજી શકતા નથી. આવા સમયે આપણે તેને સ્પેસ આપવી જોઈએ. શું થયું હતું? એવા પ્રશ્નોનું દબાણ તેના પર નહીં કરવાનું. તેને પોતાના દુ:ખમાંથી બહાર આવવા માટે થોડો સમય આપો. આવા સમયે તમારે હંમેશાં જવાબ મેળવવાની અપેક્ષા નહીં રાખવાની અને સલાહ આપવાનું સાહસ પણ નહીં કરવાનું. આવા સમયે સૌથી મહત્વનું કામ તમારે તમારા મિત્રની સાથે રહેવાનું કરવાનું છે. તમારી સંભાળપૂર્વકની હાજરી અને સપોર્ટ તમારા મિત્ર/સહેલીને પોતાના દુ:ખમાંથી બહાર આવવા માટે જરૂર મદદરૂપ થશે. જ્યારે તમારો મિત્ર/સહેલી બહુ જ કરુણ અવસ્થામાં હોય ત્યારે તેને એ દુ:ખને જાહેર કરી લેવા દો. ઘણી વાર આઘાત લાગે અને વ્યક્તિ રડી ન શકે ત્યારે આપણે તેને રડાવવાનો પ્રયત્ન્ા કરતા હોઈએ છીએ જેથી તેનું દુ:ખ વ્યક્ત થઈને ઓછું થઈ જાય. તેથી તે જેટલું રડે એટલું રડી લેવા દો અને પછી તો દુ:ખનું ઓસડ દહાડા અનુસાર તેનું દુ:ખ હળવું થતું જશે.\nઅવસાન સમયે શું કહેવું?\nતમારો મિત્ર/સહેલી જ્યારે પોતાના પરિવારની કોઈ વ્યક્તિને ગુમાવે છે ત્યારે આપણે કન્ફ્યુઝ્ડ થઈ જઈએ છીએ. તેને દિલાસાના શબ્દો કહેવાનું સાહસ આપણામાં હોતું નથી, કારણ કે આપણે જાણીએ છીએ કે વેદના અસહ્ય છે અને આપણા બોલેલા કોઈ પણ શબ્દો તેને સાંત્વના આપી શકવાના નથી. આ સંદર્ભમાં વાત કરતાં વિધિ કાપડિયા કહે છે, ‘મારી બહેનપણીના પિતાનું અવસાન થયું. હું તેની પાસે ગઈ, પણ મને ખરેખર ખબર નહોતી પડતી કે શું પૂછવું કે શું બોલવું. મેં તેને સાંત્વના આપવા માટે સારી-સારી વાતો કરવાનું શરૂ કર્યું તો પરિસ્થિતિ વણસી ગઈ. તે વધુ રડવા લાગી.’\nઆવા સમયે તમારા મિત્ર સાથે વાત કરતી વખતે નિખાલસતાથી વર્તો. ઉદાહરણ તરીકે તમે એમ કહી શકો કે આ સમયે મારે શું કહેવું જોઈએ એ મને સમજાતું નથી, પણ એટલું સમજી લેજે કે હું તારી સાથે જ છું. હું તારી કૅર કરું છું, મને તારી ફિકર છે. જ્યારે તને મારી મદદની જરૂર હોય તું મને બેજિઝક કહી શકે છે.\nજો તમારા મિત્રનું હાર્ટ બ્રેક થયું હોય તો તેની વાતો શાંતિથી, ધીરજથી સાંભળો. તેની સાથે ખોટી ચર્ચાર્માં નહીં ઊતરી પડતા. તમને ક્યાંક લાગતું હોય કે મિત્રની ભૂલ છે તો પણ આ તબક્કે નહીં કહેતા. તે શાંત થઈ જાય, તેનું દુ:ખ થોડું ઓછું થઈ જાય પછી કહેજો. આ સમયે તમારો મિત્ર/સહેલી ખૂબ જ મુશ્કેલ તબક્કામાંથી પસાર થઈ રહ્યો છે/રહી છે ત્યારે દોષદર્શક કૉમેન્ટ્સ જરા પણ આવકાર્ય નથી. તેની લાગણીઓને સ્વીકારો અને માન્ય રાખો. તમે તેને કહો કે તમારી સામે તેને તેના હૈયાની વરાળ કાઢી નાખવી છે તો તે એમ કરી શકે છે. અથવા તો રડીને મનની વ્યગ્રતા બહાર કાઢી શકે છે. જો આ તબક્કે તે વાત કરવા ન ઇચ્છે તો તેને એ માટે દબાણ નહીં કરતા. જ્યારે કોઈ વ્યક્તિ પોતાનું સ્વજન ગુમાવે ત્યારે એકની એક વાત ઘડી-ઘડી કરશે. તમને એમાં રસ કદાચ ન પડે, પણ તમને રસ નથી પડતો એવું તેને જતાવશો નહીં. એકની એક વાત ઘડી-ઘડી રિપીટ કરવી એટલે સ્વજનના નિધનનો સ્વીકાર કરવો. દરેક સ્ટોરી ટેલિંગ દર્દને કમ કરે છે.\nજ્યારે તમારો ફ્રેન્ડ બહુ ટફ સમયમાંથી પસાર થઈ રહ્યો હોય ત્યારે ઘણી વાર તમે પણ પોતાની જાતને હેલ્પલેસ ફીલ કરતા હો છો. તેના પરિવારજમાં કોઈનું મૃત્યુ થયું હોય, બ્રેકઅપ થયું હોય, માંદગી આવી હોય, આર્થિક નુકસાન થયું હોય ત્યારે તમે મિત્રના દુ:ખે દુ:ખી થાઓ છો; પણ ત્યારે શું બોલવું અને શું કરવું એ સમજી શકતા નથી. તમને ડર લાગે છે કે એવું કંઈ ન થઈ જાય કે બોલાઈ જાય જેને કારણે મિત્રની સ્થિતિ સુધરવાને બદલે બગડી જાય


કાઈલી જેનરના લેટેસ્ટ હૉટ વીડિયોએ તોડ્યા હૉટનેસના બધા રેકોર્ડ | Kylie Jenner latest hot and sexy photo video set fire on internet - Gujarati Oneindia\n9 min ago ટેરર ફંડિંગ કેસમાં NIA કોર્ટે યાસીન મલિકને આજીવન કેદની સજા ફટકારી!\n25 min ago મોદી સરકારના 8 વર્ષ, જાણો ગુજરાતને આટલા વર્ષોમાં શું મળ્યુ?\n| Updated: Thursday, July 29, 2021, 9:09 [IST]\nહૉલીવુડની જાણીતી હૉટ સ્ટાર કાઈલી જેનરને ભલા કોણ ના ઓળખતુ હોય. કાઈલી હંમેશા પોતાના હૉટ અને સેક્સી ફોટો વીડિયો માટે ચર્ચામાં રહે છે. તેના હૉટ લુક ઈન્ટરનેટ પર હંમેશા વાયરલ થતા રહે છે. ફેન્સને પણ તેનો આ અંદાજ ખૂબ ગમે છે. તમે પણ કાઈલીનો હૉટ લુક જોઈ લેશો તો તેને ક્યારેય ભૂલી નહિ શકો.\nહૉલીવુડ સ્ટાર કાઈલી જેનર પોતની જબરદસ્ત હૉટનેસથી બધાને દીવાના બનાવી દે છે. હંમેશાથી ઈન્ટરનેટ પર તેના વીડિયો આગ લગાવતા રહે છે. હંમેશાની જેમ આ વખતે પણ કાઈલીએ પોતાની હૉટનેસથી તાપમાન ગરમ કરી દીધુ છે.\nકાઈલી હૉલીવુડની એ સ્ટારમાંની એક છે જેની પાસે નામ અને ફેમ બંને છે. તે કમાણીથી લઈને હૉટનેસ મામલે બધાને મ્હાત આપે છે. કમાણી બાબતે પણ કાઈલી દુનિયાભરમાં ધમાલ મચાવી રાખી છે. તે વિશ્વની અમીર મહિલાઓની લિસ્ટમાં ટૉપ નંબરે આવે છે.\nહૉટ સેક્સી ફોટો વીડિયો\nવળી, સોશિયલ મીડિયા પર તેની લોકપ્રિયતા વધી રહી છે. કાઈલી ખુદ પણ સોશિયલ મીડિયા પર ઘણી સક્રિય રહે છે. તે ઈન્સ્ટાગ્રામ પર હંમેશા તેના હૉટ સેક્સી ફોટો વીડિયો શેર કરીને ફેન્સને દીવાના બનાવતી રહે છે.\nઈન્સ્ટાગ્રામ પર જેવો કાઈલી કોઈ પણ ફોટો વીડિયો શેર કરે છે, તેમાં લાઈક અને કમેન્ટનુ ઘોડાપૂર આવી જાય છે. વાસ્તવમાં ફેન્સને તેનો બોલ્ડ લુક ખૂબ જ ગમે છે. કાઈલી તેની સેક્સી ફિગર માટે ફેમસ છે.\nતમને જણાવી દઈએ કે કાઈલી જેનર કૉસ્મેટિક કંપની કાઈલી કૉસ્મેટિક્સની માલિક છે. તેની મેકઅપ પ્રોડક્ટ દુનિયાભરમાં વેચવામાં આવે છે. તેની કૉસ્મેટિક પ્રોડક્ટ્સના દુનિયાભરમાં એક હજારથી વધુ સ્ટોર છે. આ મેકઅપ કંપનીની શરૂઆત તેમે 2016માં કરી હતી.\nઈન્સ્ટાગ્રામ પર પણ કાઈલી પોતાની મેકઅપ પ્રોડક્ટ સાથે ફોટો શેર કરીને પોતાની કૉસ્મેટિક બ્રાંડનો ખૂબ જ પ્રચાર કરે છે પરંતુ હાલમાં જ કાઈલીએ પોતાની મેકઅપ કંપનીને અમેરિકાની એક કંપનીને 60 હજાર કરોડ રૂપિયામાં વેચી દીધી.\nકાઈલીએ વર્ષ 2017માં ટ્રેવિસ સ્કૉટ સાથે લગ્ન કર્યા પરંતુ ગયા વર્ષે બંનેએ અલગ થવાનો નિર્ણય કર્યો. ટ્રેવિસ સ્કૉટ અને કાઈલીને એક દીકરી પણ છે. પોતાની દીકરી સાથે કાઈલી ઘણી વાર ફોટો શેર કરતી રહે છે.\nઆ પણ વાંચોઃ પૂનમ પાંડેએ ન્યૂડ થઈને ન્હાતા કર્યુ જે કામ, તે જોઈને ફેન્સ થયા તરબતર\nkylie jenner hot sexy bold nude bikini photo pics હૉટ સેક્સી બોલ્ડ ન્યૂડ બિકિની ફોટો\nKylie Jenner latest hot and sexy photo video set fire on internet


પ્રશાંત દયાળ (મેરાન્યૂઝ.અમદાવાદ): મારી પેઢીના જે લોકો છે તેમની પાસે આજની પેઢીના યુવાનો જેટલી જ સમસ્યાઓ અને પ્રશ્નો હતા. છતાં મારી પેઢીના દોસ્તોને ક્યારેય જીંદગીનો ભાર ન લાગ્યો, નિરાશા ન આવી અને કદાચ ડીપ્રેશન જેવા શબ્દની પણ ખબર ન્હોતી. કદાચ તેનું કારણ એવું હતું કે જીંદગીનો સંઘર્ષ જ એટલો હતો, સુવિધાઓનો અભાવ હતો, જેના કારણે કોઈનું સરનામું પુછવાથી લઈ જીંદગીના નાના અને મોટા તમામ પ્રશ્નો માટે પોતે સંઘર્ષ કરવો પડતો હતો. આજે સુવિધા આવી અને સંઘર્ષ જતો રહ્યો.\nઆપણે એવું માનીએ છીએ કે સુવિધાએ આપણી જીંદગીને સરળ બનાવી, પણ મારો વ્યક્તિગત મત એવો છે કે સુવિધાને કારણે સંઘર્ષ ભલે ગયો પણ સુવિધાએ જીંદગીને જટીલ બનાવી દીધી. ગૂગલની ગેરહાજરીમાં જીંદગીના પ્રશ્નો અને જીંદગીના રસ્તાઓ શોધવા માટે પોતે મથામણ કરવી પડતી હતી અનેક ભૂલો પણ થતી, નિષ્ફળતાઓ પણ મળતી અને રસ્તો પણ મળતો. જોકે રસ્તો અને ઉકેલ મેળવવાનો સમય ધીરજ માગી લેતો હતો, પણ તેમાં નિરાશાની ગેરહાજરી અને ઉત્સાહનો વિજય થતો હતો. આજે આપણે માનીએ છીએ કે સુવિધાએ જીંદગીને સરળ બનાવી છે પણ મને લાગે છે કે ગૂગલે યુવા પેઢીની જીંદગીને કન્ફ્યૂઝ કરી છે.\nઆપણે મોટાભાગની સમસ્યાઓ માણસને માણસ સાથે કેવી રીતે વ્યવહાર કરવો તેની જ હોય છે. તે વ્યવહારમાં આપણી ભૂલ પણ થાય છે અને તે ભૂલમાંથી આપણે શિખીએ પણ છીએ પણ હવે નવી પેઢી માણસને માણસ સાથે કેવો વ્યવહાર કરવો જોઈએ, કેવા પ્રશ્નો આવશે, તેનો ઉત્તર શું હોઈ શકે તેને સમજવા ગૂગલનો સહારો લીધો છે. અને મને લાગે છે કે ગૂગલની ટેક્નોલોજી હજુ માણસને સમજવામાં વામણી છે. સંબંધોનું રસાયણ ગૂગલ સમજી શક્તું નથી કારણ કે આ ગણિત પણ નથી અને વિજ્ઞાન પણ નથી, આ વ્યાપાર પણ નથી અને સેવા પણ નથી.\nનવી પેઢી જીંદગીના તમામ પ્રશ્નોની અપેક્ષા ગૂગલ પાસે રાખે છે, તે પોતાના જીવનનો ઉત્તર શોધવા સંઘર્ષ કરતો નથી અને રસ્તાઓની શોધ કરતો નથી. નવી પેઢીને બધું જ હાથવગું જોઈએ છે. તેમને લાગે છે કે ટેક્નોલોજીની સુવિધાએ જો બધું જ આપી દીધું છે તો મહેનત કરવાની જરૂર નથી, પણ જ્યારે સુવિધા સંઘર્ષ વગર મળે ત્યારે સમસ્યા વધારે છે. જે ગામની નદી ઉપર અગાઉથી જ પુલ બંધાયેલો હોય તે ગામના યુવાનોને તરતા આવડતું નથી. સુવિધા સામે વાંધો પણ નથી, પણ સંઘર્ષ કરતાં આવડવો જરૂરી છે. કોરોનાએ શિખવાડ્યું કે સુવિધાઓનું આયુષ્ય સિમિત છે, પણ સંઘર્ષનો કોઈ પર્યાય નથી. પ્રશ્ન જીંદગીનો હોય કે કોઈ રસ્તો શોધવાનો હોય જે ગૂગલના સહારે નથી તેને ચોક્કસ રસ્તો મળે છે.\nમારી પેઢીના લોકો જ્યારે કોઈ વ્યક્તિને અજાણ્યા શહેર કે અજાણ્યા વિસ્તારમાં જઈ સરનામું પુછતાં ત્યારે ગૂગલનું આટલું આગમન ન્હોતું પણ માણસ સમૃદ્ધ હતો. જેને સરનામું પુછવામાં આવ્યું છે તે સામો સવાલ કરતો કે છગનભાઈના બાપાનું પુછો છો? મગનભાઈના દિકરાનું પુછો છો? તમે જેનું સરનામું પુછતા તેના એક કિલોમીટર દુર પણ માણસને માણસ સાથેનો નાતો હતો. તેને માત્ર સરનામા સાથે નહીં, તે સરનામે રહેતા માણસની ચિંતા અને પરિચય હતો, પણ આજે ગૂગલના આગમન પછી પડોશમાં રહેતો માણસ કોણ છે અને તેની સમસ્યા શું છે તેની પણ આપણને ખબર નથી. તો આપણે સુખી ક્યારે હતા, ગૂગલની હાજરીમાં કે ગૂગલની ગેરહાજરીમાં?\nGoogle life Questions Paths Tough Prashant Dayal


નવરાત્રિના આનંદોત્સવમાં આવશ્યક છે આરોગ્યની તકેદારી | નવગુજરાત સમય\nબજારમાં મળતા ફુડથી યોગ્ય હાઈજીન જળવાતુ નથી, ઈન્ફેક્શન થવાની શક્યતા પણ રહે છે.\nનવગુજરાત સમય > ડો. વિધિ શાહ (કન્સલ્ટન્ટ ફિઝિશિયન)\nભારતવર્ષમાં અનેક તહેવારો ઉજવવામાં આવે છે. જેમા નવરાત્રિ એક એવો અનોખો તહેવાર છે, જેની લોકો આખુ વર્ષ આતુરતાથી રાહ જોતા હોય છે. હિન્દુ માન્યતા અનુસાર નવરાત્રિ એ દસ દિવસનો તહેવાર છે, જેમાં મા દુર્ગાએ મહિષાસુર નામના રાક્ષસ પર મેળવેલા વિજયની ઉજવણી કરવામાં આવે છે. શાંતિ અને ધર્મની, અહંકાર અને નકારાત્મક શક્તિઓ પર વિજયની ગાથા દર્શાવે છે.\nસામાન્ય રીતે નવરાત્રિનો તહેવાર દર વર્ષે સપ્ટેમ્બર થી ઓકટોબર મહિનામાં આવતો હોય છે, જે વરસાદની ઋતુનો અંત સમય ગણવામાં આવે છે. નવરાત્રિનું ખાસ આકર્ષણ ગરબા-રાસ છે. આ નવ દિવસ દરમિયાન લોકો આખી-આખી રાત જાગીને ગરબાની મજા માણતા હોય છે, પરંતુ આ મજા આરોગ્ય માટે સજા ન બને એ માટે નવરાત્રિ દરમિયાન ઘણી વાતોની તકેદારી રાખવી ખૂબ જરૂરી હોય છે, જેના વિશે આજે આપણે વાત કરીશું.\nગરબા રમવા એક પ્રકારની એરોબિક (ડાયનેમિક) એક્સરસાઇઝ છે. જે શરીર માટે ફાયદાકારક જ છે. ગરબા રમતી વખતે આપણાં શરીરની ઘણી કેલરી બર્ન થાય છે. સળંગ લાંબા સમય સુધી ગરબા રમવાની સાથે જો હાઇડ્રેશનનું ધ્યાન રાખવામાં ન આવે તો સ્નાયુઓને નુકસાન થવાની શક્યતા વધી જાય છે અને કિડનીને પણ નુકસાન થઈ શકે છે. આ માટે જ યાદરાખો કે, ગરબા રમતી વખતે બને તેટલું વધુ માત્રામાં પાણી પીવું જોઈએ.\nહાઇડ્રેશનની સાથે એટલું જ મહત્વનું બીજું પરિબળ છે આપની ઊંઘ. ઊંઘ પૂરી કરવી અને શરીરને આરામ આપવો ખૂબ જરૂરી છે, એટલા માટે જ ઘણી શાળા-કોલેજોમાં નવરાત્રિ દરમિયાન રજા કે અમુક સમયની છૂટ આપવામાં આવે છે. અલબત્ત, નોકરી કે વ્યવસાય કરતા વ્યક્તિઓને રજા કે ઊંઘ પૂરી કરવાનો સમય ન મળે એટલે અશક્તિ લાગવી, સાંધાનો દુખાવો, તાવ આવવો, પોતાના કામમાં એકાગ્રતા ન રહેવી વિગેરે તકલીફો પણ પડી શકે છે. યાદરાખો - ગરબા રમ્યા પછી પણ ઓછામાં ઓછી છ થી આઠ કલાકની ઊંઘ પૂરી કરી શરીરને યોગ્ય આરામ આપવો જરૂરી છે.\nનવરાત્રિના દિવસોમાં લોકો ટ્રેડિશનલ ડ્રેસ પહેરીને ગરબા રમવા જતા હોય છે. જે મોટાભાગે ભાડેથી લાવવામાં આવતા હોય છે, મિત્રોસાથે ઘણી વખત ડ્રેસિસ એક્સચેન્જ પણ કરવામાં આવતા હોય છે અથવા પાછલાં વર્ષે પહેરેલાં કપડાં પણ રિપીટ કરવામાં આવે છે. યાદરાખો – નવરાત્રિ દરમિયાન ડ્રેસિસ પહેરતા પહેલાં તેને ધોઈને અથવા યોગ્ય ડ્રાયક્લિન કરીને પહેરવા જોઈએ, જેથી સ્કિન એલર્જી અને ચામડીના રોગોથી પણ બચી શકાય.\nજો આ બાબતનો ખ્યાલ રાખવામાં ન આવે તો ફંગલ ઇન્ફેક્શનની શક્યતા વધુ રહે છે. ઘણાં લોકોને આર્ટિફિશિયલ જ્વેલરીની પણ એલર્જી હોય છે. કોઈપણ એલર્જી કે ફન્ગલ ઇન્ફેક્શનના લક્ષણો જણાય તો તુરત જ ડોક્ટરનો સંપર્ક કરવો હિતાવહ છે.\nગરબાના નવ દિવસના ઉત્સવમાં લોકો પોતાના પરિવાર અને મિત્રો સાથે બહાર જતા હોવાથી બહારની ખાણી-પીણીની પણ મજા માણતા હોય છે. બજારમાં મળતા ફુડથી યોગ્ય હાઈજીન જળવાતુ નથી, ઈન્ફેક્શન થવાની શક્યતા પણ રહે છે. સામાન્ય રીતે સપ્ટેમ્બર થી ઓક્ટોબર મહિનાનો સમયગાળો એવો હોય છે, જેમાં દૂષિત પાણીજન્ય અને ખોરાકજન્ય રોગો તેની ચરમસીમા પર હોય છે. આ રોગોમાં ટાઈફોઈડ, પીળીયો, ઝાડા ઉલ્ટી, કોલેરા જેવા રોગોનો ખૂબ મોટા પ્રમાણમાં ફેલાય છે. યાદરાખો - બને ત્યાં સુધી પીવાનું પાણી ઉકાળેલું હોય અથવા મિનરલ વોટરનો આગ્રહ રાખવો જોઈએ તેમ જ સ્વચ્છ જગ્યાએ ખાવાનો આગ્રહ રાખવો જોઈએ જ્યાં માખી મચ્છરનો ઉપદ્રવ ન હોય.\nઆજ સમયગાળા દરમિયાન મચ્છરોનો ઉપદ્રવ પણ ઘણો વધારે હોય છે. મચ્છર કરડવાથી ડેન્ગ્યુ, ચિકનગુનિયા, મલેરિયા જેવા રોગો થઈ શકે છે. મચ્છરથી બચવા આખી બાંયના કપડાં પહેરવા અને મોસ્કિટો રિપિલન્ટ સોલ્યુશન વાપરવાનો આગ્રહ રાખવો જોઈએ. ઉપર જણાવેલ બાબતોની તકેદારી રાખવી જરૂરી છે, જેથી નવરાત્રિના તહેવારની મજા, આરોગ્ય બગડવાથી સજા ન બને અને તહેવારને પુરા ઉત્સાહ સાથે માણી શકાય.


જેના પર મરતી હતી આખા ભારતની યુવતીઓ તેણે આપ્યું MeToo દિલને સ્પર્શી જાય એવું નિવેદન – Manzil News\nતામિલ ફિલ્મના એક્ટર અરવિંદ સ્વામીએ ‘રોઝા’ અને ‘બોમ્બે’ જેવી ફિલ્મોમાં કામ કરીને આખા ભારતની યુવતીઓના દિલમાં ખાસ જગ્યા બનાવી લીધી હતી. હાલમાં ચાલી રહેલા ઇન્ડિયા ટુડે કોન્કલેવ 2018ના બીજા દિવસે ‘Life in two acts: The Reel and the real’ સેશન દરમિયાન તેણે ચર્ચાસ્પદ MeToo મુવમેન્ટ વિશે બહુ સ્પષ્ટ રીતે વિચારો વ્યક્ત કર્યા હતા જે સીધા દિલને સ્પર્શી જાય છે.\nઅરવિંદ સ્વામીએ કહ્યું છે કે હું MeToo મુવમેન્ટનું સ્વાગત કરું છું પણ એ સ્થિતિમાં કોઈ સ્ટેન્ડ લઈ શકું એમ નથી જેમાં પીડિતો કોઈ ખાસ જાણકારી શેયર કર્યા વગર ફરિયાદ કરે છે. જોકે હું એવા કોઈનું સમર્થન નથી કરતો જે આરોપીઓનું સમર્થન કરું છું. સિનેમાના સ્ક્રિન પર બીજી ઇનિંગ રમવા માટે તૈયાર અરવિંદે લિરિસિસ્ટ વૈરામુથુ પર લગાવવામાં આવેલા યૌન શોષણના આરોપો વિશે પણ પોતાના વિચાર વ્યક્ત કર્યા છે. તેણે કહ્યું છે કે આ વિશે જ્યાં સુધી વધારે જાણકારી નહીં મળે ત્યાં સુધી આ માત્ર મારો અભિપ્રાય રહેશે.\nલાંબા સમયથી ફિલ્મના પડદાથી દૂર રહેલા અરવિંદ સ્વામીએ સ્પષ્ટતા કરી છે કે તે એક્ટિંગ નથી છોડી રહ્યો પણ આવતા વર્ષથી ડિરેક્શનના ફિલ્ડમાં એન્ટ્રી લઈ રહ્યો છે. અરવિંદે જણાવ્યું કે તે જ્યારે માત્ર 20 વર્ષનો હતો ત્યારે ત્યારે મોડલિંગ શરૂ કર્યું હતું. આ પછી તેને ફિલ્મો મળી અને તે મણિનો હાથ પકડીને આગળ વધતો રહ્યો.


just because you do not have corona anymore do not think that all is good now | કોરોનાને માત આપી એટલે એમ ન સમજતા કે તમે યુદ્ધ જીતી ગયા છો - lifestyle\nPublished: 28th September, 2020 12:05 IST | Varsha Chitalia | Mumbai\nઆ એક ખતરનાક વાઇરસ હોવાથી સ્વસ્થ થયેલા દરદીઓના મનમાં ફડકો રહે જ છે. ઘરની વ્યક્તિ કોવિડ-પૉઝિટિવમાંથી નેગેટિવ થાય ત્યાં સુધી ફૅમિલીના અન્ય સભ્યોએ માનસિક સ્વસ્થતા સાથે સેલ્ફ આઇસોલેશનમાં શું ધ્યાન રાખવાનું છે\nકોરોના પૉઝિટિવમાંથી નેગેટિવ થયેલા સામાન્ય દરદીઓમાં ત્રણેક મહિના બાદ શ્વસનને લગતી સમસ્યા જોવા મળે છે.\nઇટલી અને યુકેમાં કોરોનામાંથી સ્વસ્થ થયેલા અનેક દરદીઓમાં પોસ્ટ કોવિડ લક્ષણો દેખાયાં હોવાનું સામે આવ્યું છે. ભારતમાં પણ જૂજ કેસમાં સાજા થયેલા દરદીઓમાં ફરી કોરોનાનાં લક્ષણ દેખાતાં થોડા દિવસ પહેલાં કેન્દ્રીય આરોગ્ય મંત્રાલય દ્વારા પ્રોટોકૉલ જારી કરવામાં આવ્યો હતો. હાલમાં નાયર હૉસ્પિટલના ચાર તબીબોને બીજી વાર કોરોના થયો હોવાનું જાણવા મળ્યું છે ત્યારે સવાલ એ છે કે શું ઍન્ટિ-બૉડીઝ બન્યા બાદ વાઇરસ ફરી હુમલો કરી શકે? આ એક ખતરનાક વાઇરસ હોવાથી સ્વસ્થ થયેલા દરદીઓના મનમાં ફડકો રહે જ છે. ઘરની વ્યક્તિ કોવિડ-પૉઝિટિવમાંથી નેગેટિવ થાય ત્યાં સુધી ફૅમિલીના અન્ય સભ્યોએ માનસિક સ્વસ્થતા સાથે સેલ્ફ આઇસોલેશનમાં શું ધ્યાન રાખવાનું છે, સ્વસ્થ થઈને પાછા ઘરે આવેલા દરદીની કઈ રીતે કાળજી લેવાની છે તેમ જ અન્ય રોગની સાથે કોરોના સામે કઈ રીતે લડવાનું છે જેવા કેટલાક મૂંઝવતા પ્રશ્નોનો જવાબ મેળવવા નિષ્ણાત દ્વારા આપવામાં આવેલી ઍડ્વાઇઝરીને સમજી લો\nયુકે અને ઇટલીમાં કોરોના મહામારીને હરાવીને સ્વસ્થ થયેલા અનેક દરદીઓમાં ફરી કોવિડનાં લક્ષણો દેખાયાં હોવાના સમાચારથી આપણે પરિચિત છીએ. થોડા સમય પહેલાં બ્રિટનના નૉર્થ બ્રિસ્ટલ એનએચએસ ટ્રસ્ટ દ્વારા કરવામાં આવેલા સંશોધન અનુસાર કોરોનામાંથી સ્વસ્થ થયેલા દરદીઓમાંથી ૮૧ ટકા દરદીઓમાં માથાનો દુખાવો, ચક્કર આવવા, જૉઇન્ટ્સમાં દુખાવો, ગળામાં બળતરા, સામાન્ય તાવ, એનોસ્મિયા (સ્વાદ ઓળખવામાં મુશ્કેલી) જેવાં ઓછામાં ઓછાં બે કોવિડ લક્ષણોએ દેખા દીધી છે, જેમાંથી એક ટકા કેસમાં આજીવન ફેફસાં સંબંધિત તકલીફ રહી શકે છે તેમ જ ભવિષ્યમાં અન્ય વાઇરસની ચપેટમાં આવવાની સંભાવના વધી જાય છે એવું તારણ નીકળ્યું છે.\nભારતનો રિકવરી રેટ ઊંચો છે, પરંતુ સ્વસ્થ થઈને ઘરે પરછા ફરેલા જૂજ દરદીઓમાં પોસ્ટ કોવિડ લક્ષણો દેખાતાં કેન્દ્રીય આરોગ્ય મંત્રાલય દ્વારા દવાઓની સાથે યોગ અને મેડિટેશનની સલાહ આપવામાં આવી છે. તાજેતરના સમાચાર મુજબ મુંબઈની એક હૉસ્પિટલના ચાર તબીબોને ફરીથી કોરોના થયો છે. રિપોર્ટ નેગેટિવ આવ્યા પછી દેખાતાં લક્ષણોમાં શું કરવું જોઈએ એ સંદર્ભે કોરોનાના દરદીઓની સારવાર કરી રહેલા જસલોક હૉસ્પિટલના ન્યુરોસાઇકિયાટ્રિસ્ટ રિસર્ચ સેન્ટરના ડિરેક્ટર ડૉ. રાજેશ પરીખ પાસેથી મેળવીએ.\nરિપોર્ટ પૉઝિટિવ આવે ત્યારે\nકોવિડની એન્ટ્રી પહેલાં આપણી માટે ક્વૉરન્ટીન શબ્દ નવો હતો, આજે આ ઘર-ઘરમાં બોલાતો શબ્દ બની ગયો છે. શું ઘરમાં એક વ્યક્તિનો કોરોના-રિપોર્ટ પૉઝિટિવ આવે તો તેણે હોમ-ક્વૉરન્ટીન થવું જોઈએ? અન્ય સભ્યોએ સેલ્ફ આઇસોલેશનમાં જવાની જરૂર ખરી? ડૉ. રાજેશ કહે છે, ‘સૌથી પહેલાં તો માનસિક સ્વસ્થતા જાળવો. કોરોનાથી ડરવાનું નથી, હરાવવાનું છે. દરદીને હૉસ્પિટલમાં દાખલ થવાનું છે કે હોમ-ક્વૉરન્ટીન થઈ શકે એવી કન્ડિશન છે એ ડૉક્ટરને નક્કી કરવા દો. હોમ-ક્વૉરન્ટીન થઈ શકે એમ હોય તો કોરોના-પૉઝિટિવ દરદીની રૂમમાં બાથરૂમની વ્યવસ્થા હોવી જોઈએ. દરદીએ પોતાની રૂમમાં કોઈને આવવાની પરવાનગી ન આપવી તેમ જ અન્ય સભ્યોની રૂમમાં આંટાફેરા ન કરવા. જે રૂમમાં તમે રહો છો ત્યાં વેન્ટિલેશનની યોગ્ય વ્યવસ્થા હોય એ જરૂરી છે. સોશ્યલ ડિસ્ટન્સ અને હાઇજીનનું સંપૂર્ણપણે ધ્યાન રાખવાનું છે. ઘરના અન્ય સભ્યોનો રિપોર્ટ નેગેટિવ હોય તો પણ બધાએ ફરજિયાત ૬ ફુટનું શારીરિક અંતર જાળવવાનું છે. આપણી ઇમ્યુનિટી, જૂના રોગ, દરદીના સંપર્કમાં કેટલી વાર આવ્યા જેવાં અનેક પરિબળો અસર કરે છે. કોરોના કોઈને પણ થઈ શકે છે, પરંતુ ડાયાબિટીઝ, કિડની, બ્લડપ્રેશર અને હૃદયને લગતી બીમારીના દરદીઓને તરત ચેપ લાગી શકે છે. હોમ-ક્વૉરન્ટીન થતી વખતે હૉસ્પિટલ, ઍમ્બ્યુલન્સ સર્વિસ, પાડોશી અને સામાજિક સંસ્થાઓના કૉન્ટૅક્ટ-નંબર તેમ જ તમામ મેડિકલ રેકૉર્ડ હાથવગા રાખવા. ક્વૉરન્ટીન માટે ઘરની અંદર અલાયદી રૂમ ન હોય તો સરકારી સેન્ટરમાં જવું ઉચિત છે. સરકારે આ માટે સારી સુવિધા ઊભી કરી છે.’\nકોરોના નેગેટિવ થયા બાદ\nકોરોનામાંથી સ્વસ્થ થયેલા દરદીની ન્યુરોસિસ્ટમ પર અસર થઈ હોય એવા કેટલાક કેસ સામે આવ્યા છે. અનેક દરદીઓની પલ્મનરી ફંક્શન ટેસ્ટ કરતાં ફેફસાંની કાર્યક્ષમતામાં ૫૦ ટકા જેટલો ઘટાડો થયો હોવાનું નોંધવામાં આવ્યું છે. ફેફસાંની ઑક્સિજન લેવાની ક્ષમતા ઘટતાં ઘરમાં ઑક્સિજનની વ્યવસ્થા રાખવી જોઈએ એવી નિષ્ણાતોએ સલાહ આપી છે. આ ઉપરાંત સાંધાનો દુખાવો, ઊંઘ ન આવવી, સ્વાદની ખબર ન પડવી, ગળામાં ખરાશ, ખાંસી, થાક વગેરે પોસ્ટ કોવિડ લક્ષણો છે. સાજા થયા બાદ દેખાતાં આ લક્ષણોમાં સામાન્ય દરદીએ દવા, વ્યાયામ અને આહારમાં ધ્યાન રાખવું. કોરોના નેગેટિવ થયા બાદ શરીર નબળું પડતાં ઇન્ફેક્શનથી બચવા તમામ પ્રોટોકૉલનું પાલન કરવું.\nકોરોના પૉઝિટિવમાંથી નેગેટિવ થયેલા સામાન્ય દરદીઓમાં ત્રણેક મહિના બાદ શ્વસનને લગતી સમસ્યા જોવા મળે છે. નૉર્મલ પેશન્ટમાં પણ ફેફસાંમાં ફાઇબ્રોસિસ અને હાર્ટમાં પ્રૉબ્લેમ થયો હોય એવા કેસ આવતા હોય ત્યાં પહેલેથી બીમારીનો સામનો કરી રહેલા દરદીએ તો ખાસ સંભાળવું જોઈએ. ડૉ. રાજેશ કહે છે, ‘કોરોના સામેની લડતમાં શરીરનાં મુખ્ય અંગો ડૅમેજ થવાની સંભાવના હોય છે. ડાયાબિટીઝ, બ્લડપ્રેશર, અસ્થમા, હૃદયના રોગ, કૉલેસ્ટરોલ તેમ જ અન્ય ગંભીર રોગનો પહેલેથી સામનો કરી રહેલા દરદીએ રિપોર્ટ નેગેટિવ આવ્યા પછી આરોગ્યની અત્યંત કાળજી રાખવી. મેડિકલ હિસ્ટરી ધરાવતા દરદીને રિકવર થતાં લાંબો સમય લાગે છે. શ્વસનને લગતી બીમારી ધરાવતા દરદીએ કોરોનાને હરાવ્યા પછી ૯૦ દિવસ સુધી ફ્રિજનું પાણી, આઇસક્રીમ કે ફ્રિજમાં સાચવીને મૂકેલો ઠંડો આહાર નથી ખાવાનો. ડાયાબિટીઝના દરદીનું શુગર કન્ટ્રોલમાં રહેવું જોઈએ. અન્ય બીમારીની દવાઓની સાથે કોવિડની સારવાર ચાલતી હોય ત્યારે ડૉક્ટરની સલાહને બિલકુલ ન અવગણવી. તમામ જૂના રોગોને કાબૂમાં રાખવા જેથી વધુ ડૅમેજ ન થાય.’\nપોસ્ટ કોવિડ સ્ટ્રેસ ડિસઑર્ડર\nસેન્ટર ફૉર ડિસીઝ કન્ટ્રોલ ઍન્ડ પ્રિવેન્શનના રિપોર્ટ અનુસાર હૉસ્પિટલમાંથી ઘરે આવ્યા બાદ ૩૫ ટકા દરદીઓ ત્રણ અઠવાડિયાં સુધી નૉર્મલ લાઇફમાં આવી શકતા નથી. ઘણા દરદીને ઊંઘમાં ડરામણાં સપનાં આવે છે. દરદીના ગભરાટ અને માનસિક સ્થિતિને મૅનેજ કરવાનું ફૅમિલી માટે અઘરું હોય છે. ડૉ. પરીખ કહે છે, ‘જ્યારે રોગની દવા ન હોય ત્યારે મૃત્યુનો ભય લાગવો સ્વાભાવિક છે. ઊંઘ ઓછી થઈ જવી, ભૂખ ન લાગવી, વિચારો આવવા, સ્વભાવમાં ચીડિયાપણું જેવાં લક્ષણો પોસ્ટ કોવિડ સ્ટ્રેસ ડિસઑર્ડરનો સંકેત આપે છે. તણાવથી ઇમ્યુનિટી સિસ્ટમ અને શરીરનાં જુદાં-જુદાં અંગોની પ્રતિક્રિયા પર અસર થાય છે. દરદીને માનસિક તાણમાંથી બહાર લાવવા મેડિટેશન અને યોગ બેસ્ટ એક્સરસાઇઝ છે. આ સાથે પૌષ્ટિક આહાર અને સ્વચ્છતા પર ફોકસ રાખવું. શક્ય એટલો શરીરને આરામ આપવો અને પૂરતી ઊંઘ લેવી. પરિવારના સભ્યોએ વારંવાર હૉસ્પિટલમાં શું સારવાર આપતા હતા, ત્યાંનું વાતાવરણ કેવું હતું જેવા પ્રશ્નો ન પૂછવા. દરદીનું મગજ સકારાત્મક દિશામાં વિચારે એ માટે પરિવારના દરેક સભ્યએ ખ્યાલ રાખવો. ન્યુઝ ચૅનલો પર કોરોનાના સમાચારોથી તેમને દૂર રાખવા. ભવિષ્યની ચિંતા ન કરવા દેવી. તમામ એફર્ટ પછી પણ દરદીના મનમાંથી ભય ન જાય તો ડૉક્ટરની સલાહ લેવી. પોસ્ટ કોવિડ મેન્ટલ ડિસઑર્ડરને હળવાશમાં ન લેવાની સલાહ છે.’\nફરીથી ચેપ લાગી શકે?\nએક વાર સાજા થયા પછી ટૂંકા ગાળામાં ફરીથી ચેપ લાગવાની સંભાવના નહીંવત્ છે. અત્યાર સુધી ભારતમાં આવા પાંચેક કેસ જ બન્યા છે. રિપોર્ટ નેગેટિવ આવ્યા બાદ ઘણા લોકો એવું માનવા લાગે છે કે અમે તો કોરોના-વૉરિયર છીએ અને જંગ જીતી લીધો છે. પછી બિન્દાસ બહાર ફરે છે. ફરીથી હુમલો થયો હોય એવા કેસ ઓછા છે, પણ છે ખરા. કોઈ પણ વાઇરસ સામે લડવા માટે શરીરમાં ઍન્ટિજન ઇમ્યુન સિસ્ટમની પ્રતિક્રિયા મહત્ત્વની હોય છે. કોરોના વાઇરસથી સ્વસ્થ થયા પછી ૩૦થી ૪૦ દિવસ સુધી દરદીના શરીરમાં ઍન્ટિ-બૉડી બનેલાં રહે છે એથી ફરીથી ચેપ લાગવાનો ભય ઓછો છે. શરીરનાં તમામ અંગોને સંપૂર્ણપણે કાર્યશીલ થવામાં બેથી ૬ મહિના લાગી શકે છે. યાદ રાખો કે તમારું શરીર એક ભયાનક વાઇરસ સામે લડીને જીત્યું છે. આરોગ્યની સંભાળ માટે સરકારી નિર્દેશોનું પાલન કરવું. દિનપ્રતિદિન કેસ વધતા જાય છે ત્યારે આ ભયંકર વાઇરસના સંક્રમણને અટકાવવા દરેક વ્યક્તિએ કમર કસવી પડશે.\nકોરોના માત આપ્યા પછી તમે જંગ જીતી લીધો છે એવું ન સમજવું. ડાયાબિટીઝ, અસ્થમા, બ્લડપ્રેશર જેવા રોગોનો પહેલેથી સામનો કરી રહેલા દરદીએ સાજા થયા પછી પણ અત્યંત કાળજી લેવાની છે. પોસ્ટ કોવિડ શરીરનાં અન્ય અંગો ડૅમેજ થવાની સંભાવના હોવાથી શુગર અને બ્લરડપ્રેશર દરેક સ્થિતિમાં કન્ટ્રોલમાં રહેવું જોઈએ. દરેક કોરોના-યોદ્ધાને ખાસ સલાહ છે કે પ્લાઝમા ડોનેશન કરતાં પહેલાં તબીબની સલાહ લેવી.\n- ડૉ. રાજેશ પરીખ, ન્યુરોસાઇકિયાટ્રિસ્ટ\n28th October, 2020 11:35 IST


અટકળો વચ્ચે અલ્પેશ ઠાકોર આજે ભાજપનો ખેસ ધારણ કરશે? | My Adivasi\nઅટકળો વચ્ચે અલ્પેશ ઠાકોર આજે ભાજપનો ખેસ ધારણ કરશે?\nઅલ્પેશ ઠાકોર આજે મુખ્યમંત્રી વિજય રૂપાણીની હાજરીમાં ભાજપનો કેસરીયો ખેસ ધારણ કરશે. બપોરે બેથી ચાર વાગ્યાની વચ્ચે પ્રદેશ ભાજપ કાર્યાલય ખાતે અલ્પેશ ઠાકોર ભાજપનો કેસરિયો ધારણ કરશે અને તે સમયે OBC એકતા સમિતિના કાર્યકર્તાઓ પણ મોટી સંખ્યામાં હાજર રહેશે. અલ્પેશ ઠાકોરની સાથે-સાથે ધવલસિંહ ઝાલા પણ ભાજપનો કેસરીયો ધારણ કરશે. જોકે ઘણા સમયથી રાજકીય વર્તુળોમાં એવી ચર્ચાઓ ચાલી રહી હતી કે, અલ્પેશ ઠાકોર ભાજપમાં જોડાશે અને તેને મંત્રીપદ આપવામાં આવશે. પરંતુ અલ્પેશ ઠાકોરની મંત્રીપદ આપવામાં આવશે નહીં અને તે સામાન્ય કાર્યકર્તાની જેમ જ ભાજપમાં જોડાશે.\nઉલ્લેખનીય છે કે,5જુનના રોજ યોજાયેલી રાજ્યસભાની ચૂંટણીમાં અલ્પેશ ઠાકોર અને ધવલસિંહ ઝાલાએ ક્રોસ વોટિંગ કર્યું હતું. ત્યારબાદ બંનેએ કોંગ્રેસના ધારાસભ્ય પદેથી રાજીનામું આપી દીધું હતું. રાજીનામા બાદ બંનેએ કોંગ્રેસ પર આકરા પ્રહારો કર્યા હતા અને હવે બંને આજે મુખ્યમંત્રી વિજય રૂપાણી અને પ્રદેશ ભાજપ પ્રમુખ જીતુ વાઘાણીની હાજરીમાં ભાજપમાં જોડાશે.\nએવી પણ માહિતી મળી રહી છે કે અલ્પેશ ઠાકોરને મંત્રીપદ આપવા માટે એક સોદાબાજી કરવામાં આવી હતી. જેમાં અલ્પેશ ઠાકોર કોંગ્રેસના પાંચ ધારાસભ્યોને ભાજપમાં લઈ જાય ત્યારે જ તેમને મંત્રીપદ આપવામાં આવશે. તેના કારણે અલ્પેશ ઠાકોરે બે મહિના અગાઉ જ કોંગ્રેસમાંથી રાજીનામુ આપવાની પહેલ કરી હતી, પરંતુ અલ્પેશ ઠાકોરની સાથે અન્ય કોઈ ધારાસભ્ય ન આવતા તે અટવાયો હતો અને અંતે અલ્પેશ ઠાકોર અને ધવલસિંહ ઝાલા આજે ભાજપનો કેસરીયો ખેસ ધારણ કરશે.\n← સ્ટેચ્યુ ઓફ યુનિટીની 1લી વર્ષગાંઠે ગરુડેશ્વરને કેન્દ્રશાસિત પ્રદેશ જાહેર કરાશે?\nભરૂચ: ડો ભાવિન વસાવા એ પ્રેસ્સ નોટ જાહેર કરી તેમના પર થયેલ આક્ષેપોનું ખંડન કરવામાં આવેલ છે →